
MUŠKO I ŽENSKO STVORI IH 

Stvorenje čovjeka 

"Načinimo čovjeka na svoju sliku, sebi slična, da bude gospodar ribama 
- morskim, pticama nebeskim i stoci - svoj zemlji - svim gmizavcima 
što pužu po zemlji!” - “Na svoju sliku stvori Bog čovjeka, na sliku 
Božju on ga stvori!” - Tako glasi izvještaj o stvaranju čovjeka. I dok se 
pri stvaranju svega neživog i živog, kroz simboličnih šest dana, uvijek 
iznova ponavlja riječ: “Neka bude!”, govoreći o stvaranju čovjeka, 
naglašava se poseban pristup Stvoritelja tom djelu, kao nesumljivo 
razlikovanje prema svim drugim stvorenjima: “Načinimo čovjeka na 
svoju sliku!” U nastavku čitamo: “Jahve. Bog, stvori čovjeka od praha 
zemaljskog i u nosnice mu udahne dah života. Tako postane čovjek 
živa duša” (Post 1,24-27). 

Jer je čovjek stvoren “na sliku Božju”, sličan Bogu “on se naziva 
gospodarem svega stvorenoga, svega onoga što mu je Bog u svojoj 
dobroti udijelio. Bog je neizmjerni Duh, biće bez tijela, pa mu čovjek 
može biti “sličan” samo po svojoj duši. Njegovo dostojanstvo Psalmista 
ističe: “Učinio si ga malo manjim od anđela, okrunio si ga slavom i 
čašću i postavio ga nad svim djelima svojih ruku!” Gospodin Bog još u 
starom zav jetu naziva sebe Ocem. dok Isus govori o Ocu svojem i Ocu 
čovjekovom, i uči da ga zazivamo: “Oče naš, koji jesi na nebesima”. 
Čovjekovo je određenje da cio život živi svjestan toga dostojanstva i 
zavrijedi ući kao baštinik u kraljevstvo Boga svojega Oca. 

Stvaranje žene 

“Čovjek nadjene ime svoj stoci, svim pticama u zraku i svim 
životinjama u polju” čitamo u nastavku: “No čovjeku se ne nađe 
pomoć kao što je on. Tada Jahve, Bog. pusti tvrdi san na čovjeka te on 
zaspa, pa mu izvadi jedno rebro. ..Od rebra što je uzeo čovjeku načini 
Jahve, Bog, ženu, pa je dovede čovjeku. Na to čovjek reče: "Gle, evo 
kosti od mojih kostiju, mesa od mesa mojega. Ženom neka se zove od 
čovjeka kada je uzeta.” U starom hrvatskom jeziku postoje nazivi: muž 
i mužića. U nekim krajevima se donedavno upotrebljavalo naziv za 
ženu: mužača. Čovjek prepoznaje u ženi biće sebi slično, učinjeno od 
njegovih kostiju i njegova mesa. “Stoga će čovjek ostaviti oca i majku 
da prione uz svoju ženu, i bit će njih dvoje jedno tijelo.” Očito je da se 
radi o prvoj ženidbi koja je sklopljena po Božjem planu. Da “ne bude 
čovjek sam”, nego da dobije "pomoć sličnu sebi”. 

Rađanje potomstva 

“Bit će njih dvoje jedno tijelo”. (Post 2.25). Te su riječi Stvoriteljeve u 

neposrednom slijedu nakon Stvoriteljeve odredbe: “Stoga će čovjek 
ostaviti oca i majku da prione uz svoju ženu i bit će njih dvoje jedno 
tijelo” (Post 2,24). II Vatikanski Sabor uči: “Združeni tom snažnom 
težnjom koja ih dijeli od samih roditelja, oni će se i tjelesno združiti. 
Ta bića su od tijela i duha, pa ništa prirodnije od Božje odredbe da se i 
duhom i tijelom povezu u svrhu ispunjenja Božjih planova. U 
dokumentu se veli: “Intimnim sjedinjenjem osoba i čina pružaju jedno 
drugome pomoć i službu te doživljavaju smisao svojega jedinstava, i iz 
dana ga u dan sve više produbljuju”. (GS41.1). 

Ženidba je sakramenat 

Ženidbu je kako vidimo iz biblijskog izvještaja ustanovio Stvoritelj 
ljudskog roda, a Božji ju je Sin uzdigao na čast sakramenta. Ženidba je 
kao i svi drugi sakramenti vidljivi znak, kojim se podjeljuje nevidljiva 
milost. Koja je to milost? Da se, kao što to biva u svim sakrametnima, 
ženidbeni drugovi posvećuju i primaju roditeljsku vlast i milost. Da 
djecu rađaju i kršćanski odgajaju. 

Koliko traje koji sakramenat? 

“Sveto krštenje traje dok voda teče niz čelo; sveta ispovijed dok se 
svećenikova ruka spušta nad naše glave; bolesničko pomazanje dok 
traje smrtna opasnost. Dok sveta Euharistija i ženidba nisu sakrametni 
za par časaka. Euharistija traje doklegod se sveta hostija združuje preko 
tijela s pričesnikom, a ženidba dok se tijelo ljudskog bića ne združi sa 
zemljom (do smrti) - (Katekizam za odrasle). “Sveta ženidba nije 
sakramenat samo kada se sklapa, nego i nakon toga sve do smrti muža 
ili žene. Doklegod budu bračni drugovi živjeli dotle će se rijeke 
Kristove milosti izlijevati na njihov zajednički život” (Sv. Robert 
Belarmin). 

“Sveta je ženidba darivanje tijela i po volji i blagoslovu Kristovu, da bi 
se duše ujedinile u ljubavi među sobom i s Bogom. I kršćanska je 
ženidba nikla iz probodenog Srca Isusova, kao i svi ostali sakramenti. 
Sinu je Božjem bilo prvo svetohranište krilo jedne žene. Muž i žena ne 
smiju nikada zaboraviti da su svojim posvećenim tijelom postali živa 
slika one ljubavi koja je našega Spasitelja prisilila da i svoju krv prolije 
na križu za svoju Zaručnicu svetu Crkvu. Ne smiju nikada zaboraviti da 
je njihovo sakramentalno posvećenje slično posvećenju svete hostije na 
oltaru. Zato moraju biti ponosni. Mužu i ženi je mjesto kraj oltara, kao i 
Majci Božjoj kraj križa...” (Duhovni pisac). U misi vjenčanja svećenik 
moli Bože, ti si bračni život posvetio i učinio tako uzvišenim 
sakramentom, da bi ženidbena veza postala slika između Krista i 


Crkve. Muževi i žene sakramentom ženidbe sliče Kristu i Crkvi i 
njihovoj svetoj ljubavi.” 

LJUBAV MUŽA I ŽENE 

“Crkva traži od muža i žene više nego što traže druge zajednice, 
vjerske ili etničke. Kršćanski muž mora ljubiti ženu kao Krist Crkvu, i 
ako je potrebno i život dati za nju. On mora ostati vjeran svojoj ženi i 
onda, kada je bolest možda godinama pritiskuje uz bolesničku postelju. 
Žena mora biti vjerna svojem mužu i onda kada on nju ostavi, ili čak 
nakon toga dovede drugu. 

I muž i žena moraju djecu rađati, moraju ih kreposno odgajati da budu 
dobra djeca njihova i Božja. Ne smiju se služiti nikakovim 
ograničenjima da izbjegnu potomstvo. Netko će reći da je to teško 
obdržavati. To i nije moguće ljudskim silama, no u tome i jest smisao 
sakramenta ženidbe, što ona podjeljuje i mužu i ženi milost za sve te 
teške obaveze.” 

STALEŠKE DUŽNOSTI 

Nauka Apostola 
Dužnosti žena 

“Pokoravajte se jedan drugome iz poštovanja pred Kristom. Žene neka 
se pokoravaju svojim muževima kao Gospodinu, jer je muž glava žene, 
kao što je i Krist glava Crkve, on, Spasitelj svoga tijela. Štoviše, kao što 
je Crkva pokorna Kristu tako neka budu i žene svojim muževima.” (Ef 
5.21-24) 

Dužnosti muževa 

“Muževi, ljubite svoje žene kao što je i Krist ljubio Crkvu i sam sebe 
predao za nju, da je posveti čisteći je vodenom kupelji uz riječ da sam 
privede sebi Crkvu krasnu, bez ljage, bez bore, bez ičega tomu slična, 
da, štoviše, bude sveta i bez mane. 

Na isti način su i muževi dužni ljubiti svoje žene kao svoje vlastito 
tijelo. Bez sumnje, nitko nikada nije mrzio svoga vlastitog tijela. 
Naprotiv, hrani ga i njeguje kao i Krist Crkvu. Mi smo, naime, udovi 
njegova tijela. “Zbog toga razloga ostavit će čovjek oca i majku te će 
prionuti uz svoju ženu pa će oboje biti samo jedno tijelo. Ova je tajna 
uzvišena u odnosu na Krista i Crkvu. U svakom slučaju neka svaki od 
vas ljubi svoju ženu kao sam sebe, a žena neka poštuje svoga muža.” 
(Ef 5,25-33). - Apostol uspoređuje ljubav muža i žene s ljubavlju Krista 
prema Crkvi. On je stoga podigao ženidbu na čast sakramenta i učinio 

je sredstvom posvećenja. Kakva mora biti ljubav svakoga čovjeka 
prema svojim bližnjima, a dakako još i više prema bračnom sudrugu 
Apostol tumači: “Ljubav je velikodušna, dobrostiva je ljubav, ne zavidi, 
ljubav se ne hvasta, ne nadima se: nije nepristojna, ne traži svoje, nije 
razdražljiva, ne pamti zlo; ne raduje se nepravdi, a raduje se istini; sve 
pokriva, sve vjeruje, svemu se nada. sve podnosi. Ljubav nikada ne 
prestaje.” 

Muževi i svjedočanstvo ljubavi 

Velika ljubav velikih duša. Očekujući da bude pogubljen hrvatski ban 
Petar Zrinski, uoči svoje smrti piše svojoj ženi: 

“Moje drago serce! 

Nemoj se žalostiti svrhu ovoga pisma niti burkati. Polag Božjeg 
odlučenja sutra o deseti uri budu meni glavu sekli. i tulikajše na okupu 
tvojem bratcu. Danas smo mi jedan od drugoga srčeno proštenje uzeli. 
Zato ja jemljem po ovom pismu i od tebe jedan vekuvečni oproštaj, 
tebe prošeci, ako sam te u čemu zbantuval, ali ti se u čemu zameril, 
oprosti mi! Budi Bog hvaljen ja sam k smrti dobro pripravan, niti se ne 
plašim. Ja se ufam u Boga vsemogućeg, koji me je na ovom svijetu 
ponizil. da se tulikajše hoće mene smilovati i da ga budem molil i 
prosil, (komu sutra dojti ufam se) da se mi na okupu pred njegovim 
svetim tronušem u dike vekuvečne sastanemo. Više ništa ne znam ti 
pisati, niti za sina, niti za druga dokončanja našeg siromaštva. Ja sam 
sve na volju Božju ostavil, ti se ništar ne žalosti, ar je tak moralo biti.” 

U Novom Mestu, pred zadnjim dnevom mojega življenja, 29. aprila 
leta Gospodnjega 1671. Nek te Gospodin Bog. s mojom kćerkom 
Aurorom Veronikom blagoslovi, grof Petar Zrinski. " 

Očekujući strašnu i nepravednu smrt, taj veliki čovjek i junak, misli na 
svoju životnu družicu, i u časovima kada bi njemu trebala utjeha, on 
tješi svoju vjernu ženu. Kako on to u pismu i ističe, njegova snaga 
izvire iz žive vjere u Boga tako da se očituje njegov mir dok svoje riječi 
utjehe upućuješ nježnošću onoj koju je ljubio kršćanskom ljubavlju. 
Muž glavar obitelji 

Tako govori apostol Pavao, a tumači kako je muž glava ženi kao što je i 
Krist glava Crkvi. Najvjerodostojnije svjedočanstvo o tome jest Sveta 
Obitelj! U litanijama na čast svetom Josipu molimo "Glavara svete 
Obitelji.” U evanđelju čitamo poruku Božju Josipu pravednom: 
“Nemoj se bojati kući dovesti svoju ženu Mariju.” Njihov zakonski 
brak počeo je na poziv Josipa kojemu se Marija odazvala. Josipu se 


javlja anđeo s riječima: "Ono što je ona začela od Duha je Svetoga. 
Rodit će sina i ti mu nadjeni ime Isus, jer će on spasiti svoj narod od 
njegovih grijeha! Mariji je anđeo rekao da će roditi Sina Svevišnjega, 
dok Josipu otkriva razlog Kristova dolaska na svijet: - On dolazi na 
svijet da ljudski rod spasi od grijeha. Anđeo je rekao Josipu: “Ustani, 
uzmi dijete i majku njegovu, pa bježi u Egipat i budi ondje do moje 
nove naredbe, jer će Herod tražiti dijete da ga ubije.” Nakon smrti 
kralja Heroda anđeo naređuje Josipu: “ustani, uzmi dijete i majku 
njegovu, te idi u izraelsku zemlju jer su umrli oni koji su htjeli ubiti 
dijete.” 

Marija sluša o navještenju anđela koji ju pozdravlja riječima: “Zdravo 
milosti puna.” Ona saznaje da će roditi Sina Svevišnjega, da njegovu 
kraljevstvu neće biti kraja, no sve to nije razlog da pita Josipa za bilo 
kakovo razjašnjenje, nego se bez riječi odaziva svaki puta pozivu svoga 
svetog zaručnika. Zato njemu savršeno pristaje naziv Glavar svete 
Obitelji.” Možda ni na jednom mjestu u svetom Pismu nije tako jasno 
činjenicama utvrđena istina o mužu kao glavi i karakteru njegova 
“poglavarstva”. 

Popušta radi ljubavi 

Mlada je žena počela zajednički život sa svojim mužem s mnogo 
očekivanja. No kraj svojih dobrih strana unijela je u brak i nešto 
nevaljalo. Vrijeđala se za svaku sitnicu i “objesila nos”, pa ne bi s 
mužem razgovarala po nekoliko dana. On je razmišljao kako da je oduči 
od toga. Jednom prilikom mlada je žena “postavila rekord . Šutjela je 
pune tn sedmice. Nakon toga kada se izduvala počela se obraćati 
svojem mužu kao da se nije ništa dogodilo. No sada je on šutio i na sva 
njezina pitanja nije odgovarao. Tako pune tri nedjelje. Napokon i on 
progovori. Sva sretna žena mu se jecajući bacila u naručaj. Govorila je 
uz plač: "O, kako mi je bilo strašno, već sam si i smrt poželjela. Kako si 
mogao tako dugo šutjeti?” On joj kratko odvrati: “Moje tri sedmice 
šutnje imaju istu dužinu kao i tri tvoje sedmice. Nisam se želio svađati, 
nego sam ti htio pokazati kako to izgleda kada jedna strana 'objesi nos’ 
i prkosi. Zaključili su: To se ne smije više desiti. Ljubav se gasi 
prkosom.” 

Apostol Pavao ima lijek za takove slučajeve kada veli da je “ljubav 
velikodušna, da, prašta, ne pamti zlo, sve podnosi.” Sto se pak tiče 
svađa, nesloge, i srditosti kratko veli: “Srdite se, ali nemojte griješiti, 
neka sunce ne zađe nad vašom srdžbom.” 

Izgubljena ljubav, ali i pronađena 

Njemački pisac Winnig piše s ljubavlju o svojem ocu: “On se znao 
češće porječkati s majkom, ali bi se uvijek pomirili. Prva riječ je bila 
uvijek s očeve strane... Jednog dana svađa je bila malo oštrija i trajala je 
podulje. Majka se osjećala uvrijeđenom, sjela je kraj peći, okrenula 
leđa ocu i krpala nešto. Pravila se kao da uopće ne vidi oca. Otac je 
nekoliko puta pokušao zapodjeti razgovor i da se izmire, ali sve uzalud. 
Ona nije davala glasa od sebe. U jedan mah, otac naglo ustane, uzme 
fenjer, zapali ga. pa iako je bio bijeli dan s njime poče hodati po kući, iz 
sobe u sobu, u kuhinju, kao da nešto traži. Napokon se vratio u sobu 
gdje je bila moja majka, gurnuo fenjer pod stol, iza ormara, ispod 
kreveta, izvukao sve ladice, pronoseći svuda zapaljeni fenjer.” 

Majka je šutjela i gledala ispod oka što otac radi, a kada joj je prekipjelo 
poviče: “Što ti je? Zar si poludio, pa usred danjeg svijetla tražiš nešto s 
fenjerom po kući?” On se blago nasmiješio i odgovorio: “Iz ove kuće 
nestalo je ljubavi, i nikako, nikako da je pronađem. Tražio sam makar 
samo jednu lijepu riječ, ali ni nje nisam uspi pronaći!” Majka se sva 
potresena ispričala i, dakako da su se izmirili. Opet, i ovaj puta, očevom 
zaslugom, iako bi bilo za očekivati baš obratno.” Da. bilo bi za očekivati 
da to žena učini prije muža. Ne radi toga što je ona manje vrijedna. 
Naprotiv. Ženama je Bog dao mnogo nježnije, mekše i plemenitije 
srce. To je njihovo najsnažnije oružje, jer nježnost, dobrota, spremnost 
na popuštanje osvaja srce muškarca. I kao što ne bi bilo prirodno 
gledati ženu kako s toljagom maše oko sebe, tako je, naročito kada se 
tiče međusobnih odnosa u braku, vrlo ružno ako u srcu nosi toljagu, 
grubost! 

Tko nosi hlače u kući? 

Stara uzrečica koja govori o “prevlasti” u kući. Sam izraz upućuje na 
muža, barem prema starim mjerilima. Nije niti čudo da to muževi i 
očekuju, a što s druge strane žene u dobrom dijelu priznaju. Međutim 
kada se radi o jednoj kraljici, onda je druga stvar. U mnogim 
monarhijama, kraljevinama, kada kraljevski par nema muškog potomka 
naslijedi ih na prijestolju kći. Ona nosi naslov kraljice, a kada se uda 
onda njezin muž nije kralj, nego ima specijalni položaj u državi. Dobiva 
neki visoki naslov, ali u svečanim zgodama kada kraljica nastupa kao 
suveren, ona sjedi na prijestolju, a muž stoji pokraj nje. Vlast je vlast, 
reklo bi se. Takav položaj vlada u danskoj kraljevskoj obitelji. 
Kraljevna se udala po svojem vlastitom izboru, ima već i djecu, prva je 
u kraljevini. No što je u obitelji? Jedne su svjetske novine donijele 
prije par godina njezinu sliku i kratki razgovor s novinarima. Ona je 

izjavila: “Ja sam kraljica u mojoj domovini, ali u mojoj obitelji je kralj 
moj muž. On nosi hlače u kući. S radošću pripremam u kući hranu za 
njega i našu djecu. Što se pak tiče djece protivim se svim onim 
sredstvima kojima se žene služe da spriječe dolazak djece na svijet.” 

Toj svjetskoj dami nije njezin položaj zavrtio mozgom. Ona je svjesna 
toga da je muž glava u obitelji i tako se vlada unatoč svojem 
kraljevskom dostojanstvu. 

Ljubav do kraja 

Oboje su seljačkog porijekla iz naše stare “Granice”. Oboje su doživjeli 
duboku starost. I došlo je vrijeme da starac napusti ovaj život. Liječnik 
govori da se život približuje kraju. On leži na jednoj postelji, a njegova 
žena starica od osamdeset godina na drugoj. Slijepa je već deset godina. 
Neprestano propitkuje kako je mužu. Onda traži da ju dovedu do 
postelje starca. Stavlja ruku na čelo da vidi “ima li vrućicu”. On joj 
blago govori: "Nemoj stavljati ruku na moje čelo. Ja sam hladan a ti si 
reumatična pa da ti ne bi naškodilo - Kako je daleko u toj dobi svaki 
mladenački zanos i tjelesna ljubav, ali bračna ljubav ostaje neuništiva. 
Dragi naši dobri starci! 

Ljubav preko groba 

Poruka ljubavi iz katakomba. Poruka je stara 18 stoljeća iz vremena 
prvih kršćana, a može se i danas pročitati na nadgrobnoj ploči koju je 
postavio jedan mladi kršćanin svojoj ženi koja je mlada umrla: “Flavije 
Krispin podiže ovaj spomenik svojoj ženi Aureliji. Ona je živjela 28 
godina. Meni je bila supruga 9 godina. Živjeli smo u potpunoj ljubavi. 
Nikada nije mojem srcu nanijela ni najmanje tuge. Uživaj moja mila, i 
počivaj u zajednici sa svima svetima. Živi u Kristu.” Ljubav koja je 
ispunila dva mlada života, koja nije ugasnula niti smrću žene, a 
začinjena je vjerom u drugi život - život u Kristu. 

Ljubav jednoga kralja 

Riječ je o francuskom kralju Franji. Kao vladar bio je svjestan svoje 
vlasti, pravedan ali strog - vele za njega. Bio je u muževnim godinama 
kada mu je umrla žena koju je nježno volio. Plakao je poput djeteta 
radi velikog gubitka. Nije sakrivao, unatoč svojem ponosu, suze pred 
dvorjanicima. Ponavljao je neprestano: “Kakvo sam blago izgubio! Ovo 
je prva žalost koju mi je u životu moja žena nanijela.” - S time što ga je 
smrću napustila. Zaista kraljevski osjećaji dostojni kraljevskog 
dostojanstva. 



Ljubav siromašnog seljaka 

Grob u dvorištu. Svojevremeno je tisak donio ovu vijest: “Jordan Ž. 
odveden je u pritvor, a lijes s posmrtnim ostatcima njegove žene 
Krune, vraćen je na seosko groblje. Tako je završila zagrobna selidba 
koja se dogodila u jednom zabačenom selu. Jordan i Kruna proveli su u 
ljubavi 55 godina - od najranije mladosti. Kada je žena umrla, pokopali 
su je prema običaju na seoskom groblju. No Jordan je jedne noći otišao 
na groblje, i kako mu nije nitko htio pomoći, sam je iskopao kovčeg sa 
pokojnom ženom, dovezao ga u svoje dvorište i tu ga pokopao. Kada je 
došao sanitarni inspektor, djed Jordan ga je izbacio iz dvorišta “jer on 
ne da svoje bake.” Starac je pritvoren a vlasti su vratile lijes sa 
pokojnicom u groblje, jer se nitko od seljana nije htio zamjeriti djedu 
Jordanu, “koji nije dao svoje bake.” Ljubav nesvakidašnja i 
nerazborita, neusklađena sa ljudskim propisima, ali nitko ne može 
nijekati da se radi o ljubavi preko groba. 

Smrt radi ljubavi 

Desilo se u jednom istarskom gradu. Novinar priča o jednoj dubokoj 
ljubavi dvoje bračnih drugova u dubokoj starosti. Novinar veli: 
“Najljepša bajka slovenskog primorja je dopisana. O kome se radi? 
Ivanu i Ivanici koji su živjeli u savršenom braku, dobili četvero djece i 
proslavili “zlatni pir”. Žene su muževima za uzor stavljale Ivana, a 
muževi ženama Ivaniću. Kratko vrijeme nakon zlatnog pira, od umora i 
uzbuđenja Ivanića je naglo preminula. Ivan je otišao do prvog susjeda i 
zamolio ga da obavijesti njegovu djecu. Djeca su došla zaplakana i 
slomljena žalošću. Smirilo ih je očevo držanje. On je ostao posve miran 
i sabran. Položio je pokojnicu na postelju. Nakon nekog vremena djeci 
se pričinilo da je otac umoran. Pomalo se opuštao i sagibao glavu. Onda 
je legao pokraj pokojnice na krevet da se odmori. Kćerka Ema je 
pomislila da otac spava. Učinilo joj se da je primjetila lagani trzaj. Prišla 
je krevetu - i sumnje nije bilo, otać je umro. Cijelo mjesto bilo je na 
nogama. Svi su bili na sahrani i svi su nosili cvijeće kao da idu na treće 
vjenčanje staraca. Sahranili su ih u isti grob i na spomeniku ispisali dva 
imena, koja su se uvijek zajedno ispisivala: Ivan i Ivanića.” Ovdje se u 
punini ispunilo: jedno u životu, jedno u smrti, i jedno u 
grobu. Zaključak je na mjestu: jedno u drugom vječnom životu, u 
vječnoj ljubavi u Bogu, koji je ljubav i koji ne može a da ne nagradi one 
koji su dijelili ljubav međusobno, s djecom i sa svima s kojima su se 
susretali u životu. 


ŽENE I BRAČNA LJUBAV 

Ljubav supružnika mora biti stvarna, trajna i kršćanska. 1 ako veli 

crkveni dokumenat. .. 

Stvarna ljubav. To je ona ljubav koja se ne sastoji od samih 
nježnosti i vanjskog maženja kako to biva kod mladih, nego mora biti 
kroz cijeli život ostvarivana djelima i činima kojima oboje pokazuju 
trajnu brigu jednoga za drugo, kao i trajno međusobno podnošenje 
nedostataka, zatim da pomažu jedno drugome, posebno u različitim 
potrebama, bolestima, da se tješe u danima žalosti, dijele terete, brige i 
razne bijede, kojih ima obilje u životu svakoga čovjeka. “Mnogi i veliki 
zahtjevi koje može ispuniti samo stvarna, trajna i kršćanska ljubav 
supružnika. Evo cijeli niz dokaza takove ljubavi koju žene pokazuju u 
braku. Riječi Apostola: “Zaklinjem vas. braćo, Božjim milosrđem: 
prikažite svoja tijela za žrtvu živu, svetu. Bogu milu - kao svoje 
duhovno bogoslužje... Ljubav nehinjena! Zazirite od zla, prianjajte uz 
dobro! Srdačno se ljubite!” Kakova mora biti ljubav prema bližnjemu, a 
posebno supružnika jednih prema drugima, tumači apostol Ivan: “Ne 
ljubite riječima nego djelima!” 

Žene i njihovo najveće blago. Desilo se prije nekoliko 
stoljeća. Tvrde da se radi o povjesnom događaju, a ne samo o dirljivoj 
priči. Jedan od francuskih kraljeva pošao je s vojskom da zauzme grad 
koji mu je otkazao poslušnost. Iza visokih zidina građani su se junački 
branili, i kraljevska vojska unatoč mnogim navalama nije uspjela 
osvojiti grad. Kralj je bio izvan sebe od bijesa, i poručivao je po 
glasnicima da se predaju, jer inače neće biti milosti ni za koga. Hrabri 
su branitelji odgovarali: “Nećemo se predati, boriti ćemo se do smrti!” 
S vremenom u gradu je nestajalo i vode i hrane. Mnogi su vojnici 
izginuli, a drugi su ležali teško ranjeni ili osakaćenih udova. Glad, 
bolest i smrt vladala je medu vojnicima, djecom i ženama. Tada upute 
izaslanstvo staraca da zamole kralja milost za žene i djecu koji nevini 
trpe. Kralj je nakon razmišljanja odlučio slijedeće: “Žene i djecu pustiti 
će iz grada a za ostale nema milosti. Žene smiju povesti djecu, i ponijeti 
sa sobom samo ono što im je najvrijednije.” 

Vrata grada su se otvorila, a pred kraljem i njegovom vojskom ukazao 
se neviđeni prizor. Žene blijede i oslabjele od gladi, oko njih njihova 
polumrtva djeca, a na ramenima su žene nosile bolesne, ranjene i 
osakaćene muževe... Povorka je u najvećoj tišini stigla pred kralja, koji 
je sav potresen gledao nevjerojatni prizor. Žene klekoše pred kralja i 
pokazujući na svoje klonule muževe zavapiše: “Gospodaru, u svojoj 

plemenitosti dozvolio si da ponesemo ono što je nama najvrijednije. 
Ostani pri svojoj riječi i svojoj dobroti. Ostavi nam naše muževe, očeve 
naše djece, jer je to naše najveće blago, najvrijednije što posjedujemo. 
Kralj je bio duboko ganut i nije se dao dugo moliti. Naredio je da svima 
donesu hrane i pića, liječnici su pristupili ranjenicima i bolesnicima i 
pružali im najpotrebniju pomoć. Ljubav vjernih žena odnijela je 
pobjedu nad mržnjom i osvetom. Ljubav plemenitih žena kojom su 
zakrilile svoje nesretne muževe. 

Žene koje Gospodin hvali 

“Ženu vrsnu tko će naći? Vrijedi više nego biser. Oslanja se na nju srce 
muža njezina. Čini mu samo dobro, a ne zlo, svega vijeka svoga. Sinovi 
se njezini podižu i blagoslivlja je muž njezin, i on je hvali. Dragost vara, 
ljepota prolazi. Žena koja se boji Gospodina, zaslužuje pohvalu” (Priče 
31, 10... 30 ) . Dobrota dobre žene ima svoj duboki korijen - u Gospodinu. 
Tako i Apostol veli da bude podložna mužu - kao Gospodinu. Slično 
čitamo i u slijedećim recima: 

Sretan muž dobre žene 

“Sretan muž dobre žene, broj se dana njegovih udvostručuje. Žena je 
valjana radost mužu svom i on doživi u miru broj svojih godina. Žena je 
valjana baština dobra. Tko se boji Gospodina u posjed je dobije. Bio 
bogat ili siromašan, srce je njegovo veselo, lice je njegovo uvijek vedro. 
Duše se čiste ne može platiti. Milina je nad milinama čista žena. Ništa 
ne pretegne dušu čistu.” (Sirah 26,1-4). 

“Srce je njegovo veselo, bio bogat ili siromašan.” 

Tako tvrdi Biblija to potvrđuje i život. O takovom sretniku pripovijeda 
u svojim uspomenama Benjamin Franklin veliki fizičar i američki 
državnik. Sudjelovao je u osnivanju SAD. Svaki dan je prolazio ulicama 
glavnog grada idući u svoj ured. Danima je prolazio kraj jednog 
gradilišta, gdje se podizala velika vladina palača. Stao bi časkom i 
promatrao kako napreduju radovi. Među zidarskim pomoćnicima, a to 
zvanje smatraju najtežim, opazio je jednog radnika, koji je, iako u 
krpama i na teškom poslu, uvijek bio veseo i dobro raspoložen za 
razliku od ostalih radnika. Posao težak: Teško kamenje, teška opeka i 
željezo i žbuka i grede. Njega to, izgleda, nije sprečavalo da bude 
radostan. Jednog dana pristupi mu Franklin pa ga upita: “Kako možete 
biti veseli, a posao je tako težak, odjeća slaba a hrana vrlo skromna.” 
Dobio je slijedeći odgovor: “Dragi moj gospodine! Moj posao i moj 
život je zaista težak. No ja cio dan mislim na one za koje se mučim i 


radim. Još nikada nisam uspio doći kući, a da me već izdaleka ne opaze 
moja žena i dječica. Već izdaleka trči mi u susret s moje petero djece. 
Pita me da li sam se jako umorio. Djeci neprestano ponavlja: “Gledajte 
našeg tatu kako se muči za sve nas. Najmanje dijete, hvata za 
jednu ruku a drugo za drugu, dok se ostali vješaju na mene. Kada 
dođem u kuću, večera je uvijek spremna. I dok mi jedno dijete nosi 
vodu da se operem, drugo drži sapun, jedno opet ručnik, a nikada ne 
zaborave da mi donesu moje papuče i lulu. U veselju i čavrljanju 
večeramo, a onda se pomolimo i idemo na počinak. Moj gospodine, 
kako da ne budem sretan! Pa ja živim u raju. Vjerna žena, dobra djeca, 
skladan život, i kraj svega skromnog života obilje ljubavi i međusobne 
sloge.” O tom malom zemaljskom raju piše učenjak: 

Adam Smith, engleski ekonomist i jedan od osnivača znanstvene 
ekonomike. On veli: “Kada je Bog istjerao Adama i Evu iz zemaljskog 
raja, nestalo je sa zemlje radosti i lagodnog života. Ipak je čovjeku 
ostavio kutak zemaljskog raja: ženidbu i njezine radosti.” 

Car Napoleon je kraj svih svojih ratničkih pohoda i trke za slavom 
priznao da je bračna sreća jedina prava sreća za čovjeka koji sreću želi i traži. 

Kako “doživjeti u miru broj svojih godina”? 

Kada se ispunjava ovo obećanje iz Biblije? Priprosta žena stara 106 
godina došla je na svadbu svojeg praunuka. Drži se uspravno i 
dostojanstveno kao oličenje ustrajnosti i mudrosti. Kraj nje je jedan od 
njezinih sinova. Ima 81 godinu. U toku veselja pitaju staricu što treba 
činiti da se doživi duboka starost. Odgovor je bio kratak: “Treba činiti 
sve u svoje vrijeme, umjereno. Ne prejedi se ali i ne pregladni. 
Najvažnije je srcu ne davati jada. Mladencima je rekla: “Volite se da 
živite dugo. I ja sam svoga muža voljela!” Prema naučnim 
istraživanjima novijeg vremena “mržnja, srdžba, koja se duboko usadi u 
srce, razara poput otrova čovjeka i psihički i fizički. Govori se o 
brojnim stresovima koji nište ljudske živote i onima koji su razmjerno 
mladi. Lijek: Međusobna ljubav i sloga u bračnom životu. 

Zašto oni najduže žive? 

U opširnom ispitivanju čvrstoće i dugotrajnosti brakova u bivšem 
SSSR-u došli su do nepobitne konstatacije: Najtrajniji brakovi i 
najduža životna dob zamjećena je kod obitelji židovskog podrijetla. 
Između muževa i žena postoji nerazoriva sloga i usklađenost interesa 
dok su djeca vrlo privržena roditeljima i veoma ih poštuju. Kratki 
zaključak: Iz mnogih dobara rađa se nužno opet dobro, kao što iz zala 
koja niču u pojedinin obiteljima nastaje najveće zlo: raspad brakova. 
Zlo kako za muža, tako za ženu i djecu. 

Ljubav u životinjskom svijetu 

Jedan naš tjednik bilježi slijedeće: “Dupini su veoma osjećajne 
životinje. U jednom talijanskom zoološkom vrtu, ženka dupina se 
tolikom snagom bacila o stijenu bazena da je slomila vrat. Učinila je to 
kada su njezina mužjaka prodali nekom drugom zoološkom vrtu, a ona 
je ostala sama. Nešto se slično desilo u njemačkom gradu Dusseldorfu. 
U tamošnjem zoološkom vrtu uginuo je dupin Rubi, a deset dana 
nakon njega uginula je i njegova ženka Suzi. Od časa kada je uginuo 
mužjak, ženka više nije uopće htjela jesti, i to je bio uzrok njezine 
smrti. Kakove li pouke za naše vrijeme u kojem naglo raste postotak 
rastavljenih brakova. U nekim zemljama i više od 50 posto. Čovjek bi 
mogao kriknuti - učite od nerazumnih životinja. 

ŠTO JE NAJVAŽNIJE ZA BRAČNU SREĆU? 

Tražeći razloge sve većem broju propalih brakova, zadnjih godina u 
mnogim krajevima svijeta izvršene su opsežne ankete kojima se 
pokušalo doći do odgovora na pitanje: što ljudi misle koji je najvažniji 
uvjet za sretan život u braku? 

Ljubav ili seks? 

Pod tim naslovom je na stranicama svjetskog tjednika izvršen pokušaj 
da se nade odgovor na probleme “svijeta koji je u razvodu”. Medu 
brojnim odgovorima na to pitanje navedeno je mišljenje liječničkog 
para Masters-Johnson koje nazivaju vrsnim istraživačima seksualnosti. 
Tokom godina izdali su zajedno tri knjige s ovim postavkama: 

Brak se sastoji isključivo u tjelesnim odnosima, pa se brakovi raspadaju 
radi neuspjeha na tom području. Za uspješan brak potrebna je samo 
puka tehnika “kao u tenisu”. Drugo djelo napisali su nakon dužeg, čak 
i laboratorijskog ispitivanja, u kojem iznose ne malu promjenu u 
mišljenju, ističući kako “nije baš sve u tijelu, nego da treba unijeti u 
život duh i osjećaje”. U trećem djelu otvoreno priznaju neuspjeh svoje 
teorije o pukoj tjelesnosti, da nisu uspjeli ništa i da su “umorni od 
svega”. Zaključuju: “Duhovna komponenta osjećaja, ljubavi medu 
supružnicima je bitna u životu.” Završavaju, kako kaže kritičar u “ulozi 
pokajnika” uz konstataciju: “Nadamo se od srca da će lažna priča o 
mehaničkom tjelesnom životu, najzad i konačno potonuti. Uz to su 
izjavili nadu “da od njihove teorije neće biti veće štete”. No koliko 
štete je tom i njima sličnim krivim teorijama nanešeno čovjeku našeg 
vremena koji je sa svih strana okružen mnoštvom iskrivljenih teorija o 
seksualnosti! 


Bračna sreća 

London - Studija čiji je cilj bio da dođe do novih spoznaja o 
prednostima i manama obiteljskog života, pokazala je da ni djeca, ni 
uspješni spolni život, nisu najvažnije stvari za sretni brak. Studija koju 
je objavila britanska komisija za obiteljske odnose, navodi da je anketa 
sprovedena u okviru ovog znanstvenog projekta pokazala da djeca 
dolaze tek na četvrto mjesto, a slaganje u tjelesnom životu tek na peto 
mjesto, među kvalitetama neophodnim za bračnu sreću. Prema 
mišljenju brojnih bračnih parova koji su se odazvali anketi očito je, da 
su se na najvišem mjestu našle kvalitete: ljubav, drugarstvo, 
razumijevanje, ravnopravnost, dok se materijalna sigurnost našla 
tek na šestom mjestu. Uz put se navodi da većina ispitanih vjeruje da 
je "spolni život izvan braka nemoralan”. Kako je i navedeno, studija je 
nastala kao plod istraživanja britanske državne komisije za obiteljske 
odnose, te se radi o pravom znanstvenom istraživanju. Zaključak je da 
je za bračnu sreću najvažnija ljubav, a drugarstvo i razumijevanje 
su u neku ruku sinonimi za bračnu ljubav. 

Što je najvažnije? 

London. Ispitujući bračne drugove sa stanovitim stažem što je po 
njihovom mišljenju najvažnije za uspješni brak, londonski “Times” od 
četiri postavljena uvjeta iznosi mišljenje većine kako je spolni život na 
zadnjem mjestu. Iste godine je “New-York Times” postavio deset 
mogućih uvjeta, na koje je odgovor da je spolni život najvažniji, došao 
tek na deveto mjesto. Ništa čudno, jer čovjek nije samo tijelom 
obdaren, nego i duhom koji traži i pronalazi kriterije pri traženju sreće, 
vođen svojim razumom. 

MEĐUSOBNA POMOĆ - PLOD MEĐUSOBNE LJUBAVI 

Zahtjev Apostola Ivana da treba ljubiti djelima a ne riječima upućen je 
svakom vjerniku, te je potpuno razumljivo da bi ljubav supružnika bila 
i nakaradna i iluzorna kada ne bi bila potvrđena kroz cijeli život muža i 
žene. U Bibliji čitamo kako se prvom čovjeku nije našla njemu slična 
pomoć i to je bio razlog što je Stvoritelj čovjeku tu pomoć pružio 
stvarajući ženu. Kao jednu od svrha ženidbe navodi se uzajamna 
ljubav i uzajamna pomoć. Kako je već rečeno to je stvarna 
ljubav koja združuje muža i ženu “u zdravlju i bolesti, u dobru i u zlu”, 
i to kroz cio život. 

U čemu je međusobna pomoć? 

U raznim zemljama (ne samo u jednoj ili drugoj), 49 posto zapitanih 
muževa izjavilo je da su nadasve tražili “dobru životnu družicu”. (Neki 
prijevodi u knjizi Postanka vele da je Bog stvorio i čovjeku dao 
'družicu’ sličnu njemu).” Ovi rezultati ističu da muškarac ne kaže na 
vjenčanju svoj ’da’ lake glave ili iz bilo kojeg motiva, u bunilu ili 
ljubavnom zanosu, već pristupa vjenčanju sa zaokruženom svrhovitosti 
svojega braka. Očito je da mladenačka ljubav, zapaljenost. tjelesna 
privlačnost nisu ni izdaleka razlozi za odabir bračnog druga. Ugledni 
anketari ustanovili su čak da se muškarci doduše rado okreću za' 
neozbiljnim djevojkama, ali nisu spremni da takovu tjelesno privlačivu 
osobu odvedu pred oltar. U svijetu se danas cijeni žena prijateljica, biće 
s kojim čovjek može povjerljivo razgovarati, od koga može čuti savjet i 
crpsti duhovnu okrepu u svakidašnjem životu. “To je cijeli niz 
kvaliteta koje muževi traže od buduće žene, a koje jednom riječju 
označuju “međusobnu ljubav i pomoć”. 

Najbolji muževi 

“U zapadnoevropskim zemljama vođena je neka vrsta ankete da bi se 
utvrdilo u kojoj su zemlji muževi najbolji. Sakupljeni su podaci 
analizirani i tako je utvrđeno da su to Englezi. Konstatirano je da 85 
posto muževa u Engleskoj redovno ili povremeno pere sa ženama suđe, 
dok u drugim zemljama taj prosjek ne dostiže niti 30 posto. Zatim 30 
posto muževa ostaje kod kuće kad je neko dijete bolesno. Nešto je 
manje onih koji se brinu o pranju rublja, 29 posto, ali i u tome su iznad 
drugih” (“Vjesnik") - Svaka im čast. Mnogi bi mogli za sve tri 
navedene kategorije pomaganja, reći da nisu nikada susreli nijednog 
muškarca koji bi radio bilo koji od tih poslova. Zna se i tako se kaže: 
ženski poslovi. Kada se radi o brizi oko djece, naročito male, postojala 
je poslovica u Slavoniji: tko je kvoco, onaj neka i vodi. Preveliko 
pomaganje ženi povlači za sobom ocjenu: papučar. Međutim, vele 
anketari, sve češ6a je pojava u svijetu da muževi hoće dijete i okupati, 
previti ga, odvesti ga u vrtić, pripremiti jelo, oprati koju pelenu, čak i 
nakon rastave postati “otac i majka”. Kroz godine kod nas je bilo 
nepisano pravilo da žena mora obavljati u kući sve “ženske poslove” ali 
se nije nitko ustručavao da povede ženu na njivu, kopanje, oranje, 
košnju, u vinograd, da se i ne govori o teškoj brizi oko sitne i krupne 
stoke. Nije bilo rijetko na selu da se žena na njivi i porodi. Bezuvjetno 
je potrebno da žena - pomoćnica mužu - nađe u svom mužu također 
pomoćnika, jer ljubav koja se ostvaruje u međusobnom pomaganju ne 
smije biti “jednosmjerna”. 

Savršena pomoć 

"Sam Darvvar, pakistanski doseljenik u Veliku Britaniju, četiri je 
posljednje godine svoga života bio doslovno prikovan uz krevet svoje 
teško bolesne žene Rehane. Ona je ležala u komi koja je trajala pune 
četiri godine. Muž je svaki dan dolazio u bolnicu, ostajao kraj kreveta 
st oje žene i po 1 2 sati dnevno gladeći joj čelo, pričajući joj umilno, iako 
nije pokazivala nikakova znaka svijesti, pokušavao ju je ljubavlju vratiti 
u život. Kako bi mogao svaki dan dežurati uz njezinu postelju, Sam je 
zatvorio svoju prodavaonicu. Za taj nečuveni primjer dobrote Sama 
Darvvara, pročulo se u cijeloj Britaniji, a mnoge su novine pisale o 
njemu dirljive i tužne napise.” - Kao protivnost tome sve se češće čuje 
kako bračni drugovi nasilnom smrću, makar se ona zvala, “eutanazija”, 
prekidaju nit života onima kojima su zavjerili najveću ljubav i vjernost - 
do smrti. 

Povjerljiva žena 

Američki profesor Fromme, šef anketara o bračnom životu, nakon duge 
i opširne ankete veli: “Muškarci žele povjerljivog i solidnog životnog 
druga s kojim mogu razgovarati, diskutirati, a nije im, kako kažu, stalo 
previše “je li žena plava ili smeđa, debela ili mršava”. Današnji 
muškarac traži od životne drugarice ote kvalitete: “Duh, odgoj, 
komunikativnost, inteligenciju. Slijedi podaleko tjelesna privlačnost 
i vrline domaćice.” Muž i žena svaki dan su prisiljeni razgovarati, 
diskutirati i tražiti međusobni sporazum o problemima života. Nije 
nikakovo čudo ako s toga razloga traže žene koje su za to sposobne. 

Potrebni odnosi u braku 

Jedan liječnik piše: “Bračni drugovi moraju voditi računa o 
potrebama i željama bračnog sudruga i uzajamnom poštovanju, 
pod čime se pođrazumjeva nježnost, taktičnost, strpljivost, pa se osim 
poštenja razvija povjerenje i ljubav. Solidnu materijalnu podlogu i 
standard partneri stvaraju radom - zajednički i složno, pa se tako podiže 
i viši životni standard, i stvara drugarstvo kao rezultat zajedničke borbe 
u kojoj si međusobno nesebično pomažu. Takav zajednički život pun 
stremljenja, uspjeha i neuspjeha, sreće i nedaća nikada ne može 
prouzročiti opasne pukotine u braku. Do boljeg životnog standarda 
teže će doći par koji pretjerano uživa alkohol, provodi se u raznim 
lokalima, kocka ili nekontrolirano troši na luksuz. Današnji tempo 
života traži da bračni drugovi s mnogo pažnje međusobno se pomažu, 
štede jedan drugome živce, tako da im dom bude mjesto radosti i 
odmora. To se može ostvariti samo u međusobnom nesebičnom 
pomaganju.” (Dr. D. Zanella) 

Ljubav na Novoj Gvineji 

Otok na kojem su živjeli zadnji ljudožderi. Jedan putopisac pod 
naslovom Put u prethistoriju” piše: “Odnosi supružnika su nježni i 
obazrivi, žene nikada ne očijukaju s drugim muškarcima, dok je preljub 
prava rijetkost. Dirljiva je obazrivost muškaraca u odnosu prema 
ženama. Ne dozvoljavaju im nikakove teže poslove, a svakom prilikom 
zamjeniti će ih u njihovim poslovima. Muškarci tetoše oko djece i 
pomažu u svakom pogledu ženama pri odgoju. Brakovi su Papuanaca 
zaista uzorni.” Opet se ponavlja ono o čemu smo toliko pisali - brakovi 
čvrsti, uzorni - jer jedno drugome pomaže. 

Pigmejci, jedno od najstarijih plemena na svijetu, koji žive na razini 
prethistorijskog čovjeka žive u sretnim obiteljskim prilikama, tako da 
jedan muž i jedna žena prebivaju skupa, međusobno se pomažu i silno 
ljube svoju djecu. 

Zašto su muževi zahvalni ženama na suradnji u 
obitelji? 

Jedan Amerikanac promatrajući svoju ženu preko cijelog dana, sastavio 
je statistiku što ona učini preko dana za svoju djecu: 

- Djeci otvori vrata 106 puta. 

- Obuje im, skine i sveže cipele - 16 puta. 

- Mališana koji je počeo hodati, podigne sa zemlje - 21 puta 

- Malom trogodišnjaku rekne: ostavi to - 106 puta. 

- Obriše mališanima nos - 19 puta. 

- Mora im odgovoriti na razna pitanja - 175 puta 

- Kada izgubi strpljivost pa podvikne na njih ili ih dohvati šibom - 47 
puta 

- Trčeći za njima prevali dnevno - 8 kilometara. 

- Namaže izvan obroka kruh maslacem ili marmeladom - 17 puta 

- Najmlađima dok ih nahrani pruži zalogaj - 86 puta. 

- Vode im pruži - 16 puta 

- Provjeri kroz prozor idem li ja - 10 puta. 

Sigurno, kako veli, nije bilo manje od navedenog broja, ali je veoma 
lijepo što znade cijeniti sav trud samo oko djece koja su toliko njegova 
koliko i njezina. Nije nabrojio koliko puta ih preko dana pouči o 
molitvi, sklopi im ručice, pokaže zadaću i - štošta drugo. 

Žena svestrana i mnogostruka pomoćnica 

Kao uzorak uzeta je obitelj od četiri člana. U njoj su dijete - učenik, 
jedno tek rođeno, zaposleni otac sa srednjim primanjima i naravno, 
domaćica koja vodi brigu o svima i o svemu. 


1) Ona je kuharica. Vrti se oko štednjaka oko tri sata dnevno. To 
pretpostavlja kako se tim poslom okupira 21 sat tjedno i 84 mjesečno. 
Anketar uspoređuje pripremanje hrane s onim u restoranu i računa da 
bi muž za to morao dati trećinu plaće. 

2) Kućanica i sobarica. U njezinoj je nadležnosti spremanje kreveta, 
laštenje parketa i namještaja, usisavnje prašine, briga o urednoj 
kupaonici te drugo. l aj rad joj odnosi 26 sati tjedno, odnosno 104 sata 
mjesečno. Slijedi račun koji bi trebalo platiti poslugi za taj posao. 

3) Žena bdije nad djecom i starijim ukućanima, pa se često 
pretvara u pravu bolničarku. 

41 Žena mora pronaći vrijeme između jedne i druge aktivnosti da 

se bavi dopunskim obrazovanjem djece. Slijedi: Prišivanje dugmeta, 
krpanje, odmašćivanje odjeće i slično. 

51 Kućanica je i pralja, pati se i glačalom. Time nije spisak obaveza 
iscrpljen. 

6) Ona sastavlja kraj s krajem u kućnom budžetu. Ona mora 
“rastezati” suprugovu mjesečnu plaću. Mora usklađivati prihode i 
rashode i imati na dohvatu ruke novac za telefon i plin, struju i 
komunalije, televizijsku pretplatu i slično. U nadležnosti kućanice je i 
da prati zbivanja i gibanja na tržnici i uvijek na vrijeme sazna gdje se 
što može jeftinije nabaviti. Sve u svemu ona je knjigovođa.” Pisac 
članka pretvara sav njezin posao u novac i zaključuje da bi njezina plaća 
za sav rad bez ičega drugog morala biti veća od muževljevih prihoda. 

Dok jedni rade i pomažu drugi samo odmažu 

Glasoviti britanski BBC prikazivao je seriju filmova u kojima se govori 
o stanju u brakovima diljem svijeta od Europe pa sve do Istočne Azije. 
Evo katastrofalnih rezultata: 

Japan. Pred kamerama je uspješan poslovni čovjek. Dom napušta u 7 
satu ujutro, vraća se iza ponoći. Večeri provodi s prijateljima u baru. 
Njegova žena je tužna, osamljena i nemoćna da promjeni svoj život. 
Indija. Muškarac priča o vrlinama svoje proširene obitelji. No njegova 
se žena žali kako se od nje očekuje, jer je 'najmlađa’, da kuha i sve 
poslove obavlja za cijelu obitelj. 

Kenija. Muškarci kažu da njihove žene prihvaćaju njihov 'slobodni' 
život. No žene se gorko žale na nevjeru muškaraca. Madžarska. Stopa 
nataliteta strmoglave pada, ali zato raste broj rastava brakova, jer 
zaposlenim ženama muževi ništa ne pomažu u kući. Dakle i 
kontracepcija, a eventualno i pobačaj - imaju uzrok, uz rastave brakova, 
u muževoj sebičnosti. Svi muževi, tvrde žene ne misle ništa učiniti da 

bi živjeli i promjenili svoj nepravedni odnos prema ženama, sa 

žalošću prihvaćaju žene u sivom beznađu. 

Gdje je solidarnost 

Mogli bismo reći - međusobna pomoć 

Stuttgart. - “Više od 80 posto zaposlenih žena u dobi od 20 do 60 
godina u zapadnonjemačkoj pokrajini Baden-Wurtenberg. 'padaju s 
nogid od kućnih poslova, jer im njihovi muževi ni u čemu ne pomažu, 
btovise, pridružuju im se i djeca slijedeći negativni primjer lijenih 
očeva. Ovo su podaci iz ankete u kojoj je sudjelovalo 1200 žena.” 
(vjesnik) 

Raspored dužnosti i prava. “Trebalo bi da se žene samo 
om koji su spremni da svoja prava prepolove, a da svoje 
dužnosti udvostruče” (Schopenhauer - njemački filozof). 

Žena ili biljar. Ibrgay. Jedna je britanska domaćica ravnih 
petnaest godina trpjela da njezin muž ima i “drugu ljubav” - bilijar. ali 
joj je to konačno dosadilo biti uvijek sama prepuštena sebi. pa je 
zatražih razvod. “Sto je previše, previše je”, izjavila je. “On sve 
slobodno mjerne posvećuje biljaru.” Muž, vozač automobila je uz to 
stoje svih šest dana u slobodnom vremenu posvećivao biljaru, sedmi je 
dan odmora provodio u igri “pikado”. 

Žena ili mačka. London. “Mnogi Britanci više od novca, djece i 
bračnog druga, vole kućne ljubimce. Prema jednoj novinskoj anketi, 
deset posto britanskih građana smatra četveronožne ljubimce važnijim 
za sreću nego bračne partnere, za oko dvadeset posto ispitanih 
životinje su važnije od djece. Čak trećina anketiranih kaže da su im 
ljubimci značajniji od posla, a polovica životinje pretpostavlja 
novcu. (Vjesnik). Podaci su stari desetak godina i govore o krajnjoj 
bijedi bračnih partnera u jednoj kulturnoj zemlji. 

Međusobni razdor 

Slika veoma jednostavna koliko i veoma česta. Muž se vratio s posla i 
spustio se na kauč, “Molim te”, kaže ženi “dodaj mi novine sa stola”. 
Una kratko uzvraća: “Samo tri metra od tebe leže novine na stolu, 
izvoli pa se posluži.” Muž ujutro odlazi na posao a žena mu veli: “Kad 
pođeš sa posla ponesi mi kilogram soli.” Ogovor glasi: “U našoj ulici 
broj taj i taj radi samoposluga, izvoli pa se posluži.” - Svaka od ovakvih 
sitnih pakosti kida one brojne veze između bračnih drugova. Ljubav se 
pretvara u mržnju i zlobu. Mnogo takovih “zahvata” sigurna su 
prijetnja stabilnsti braka, za koji je bitna međusobna ljubav i pomoć. 


BRAČNI ZLOTVORI 

Bolje se lijepi. Živjeli su u omanjem selu, upoznali se i vjenčali. 
Ona je bila vrijedna, ali ćudljiva. Sve ju je smetalo. On je bio radin ali 
pravi grubijan. Nakon stanovitog vremena, pojavile su se sitne 
razmirice. Kada bi je on za nešto prekorio, ona bi mu opsovala majku. 
Kada mu je to dojadilo, on ju je udario. Nisu popuštali jedno drugom, a 
završilo je tako da ju je on vezao za stup i tukao užetom. Prije bi on 
prestao udarati nego ona njemu psovati. Jednog dana su ga susjedi 
zatekli kako s užetom zamočenim u vodu udara ženu. “Zašto to radiš", 
pitali su ga u čudu. Odgovorio je zlobno: “Kada je mokro bolje se 
lijepi.” Teško je reći koji je od njih dvoje bio veći zlotvor. 

Zlokobno hvalisanje. U gostionici se sastali mladići i slušaju 
prijatelja koji se oženio. On se hvali: "Kada me žena razljuti, ja ju 
ispljuskam, ona plače, a ja ju natjeram da predamnom igra i pjeva.” 
Jedan od njih pripovijeda župniku kako taj “zna držati ženu na uzdi”. 
Nakon kratkog vremena župnik njega pozove na razgovor. Govorio mu 
je kako je poznato da su se "uzeli iz ljubavi”, pa da je to velika sramota 
i što ju tuče i do krajnosti ponižava. Palo je i nekoliko ozbiljnijih 
opomena koje su ipak koristile. Nakon desetak godina žena priča 
svećeniku kako ju otada nije nikada “ni taknuo”. Čovjek bi rekao da se 
to dešava kod primitivaca, slijedeći primjer svjedoči drugo. 

Polovica Amerikanaca živi u paklu. Statističari donose 
podatke iz SAD koji govore o tome kako polovica žena u SAD dobiva 
batina od svojih muževa. Bogati ljudi, s prvorazrednim automobilima, 
elegantno odjeveni, prostački batinaju one kojima su zavjerili ljubav do 
groba. 1 Švicarskoj, Turskoj su zlostavljane žene osnovale udruge za 
zaštitu od opakih muževa. L Italiji je izašla knjiga namjenjena ženama 
koje muževi tuku. Njezin je naslov: “Plači tiho (kad te tuče) da susjedi 
ne čuju.” Jedna Talijanka priča kako ju njezin muž, ugledni časnik 
zrakoplovstva, tuče, dok ju svekrva drži. Među ostalim, gasio joj je na 
tijelu upaljene cigarete. Po prirodi stvari odvratno je i ponižavajuće za 
siledije ako tuku slabije od sebe, no kada se radi o bračnim drugovima 
zlostavljanje “slabijeg spola”, kako naziva Apostol žene, predstavlja 
posebnu vrstu zločina i protiv humanosti i svetosti braka. U nekoliko 
država je ustanovljena “hitna pomoć” koju žene mogu nazvati ako ih 
muž zlostavlja. Žene i djecu odvedu u prihvatilište, a siledžiju ostave 
na par mjeseci da sam kuha, pere suđe i rublje, mete i sprema kuću i na 
taj način osjeti i ženinu dobrotu i svoju zloću. 

PODNOSITE JEDNI DRUGE 

Apostol Pavao, kako smo već i spomenuli govori o ljubavi muža i žene i 
međusobnim obavezama koje proizlaze iz svete veze. Međutim ima 
jedna uputa koju Apostol namjenjuje svima, a tiče se odnosa prema 
bližnjemu: "Podnosite jedni druge!” Svakako to vrijedi za sve osobe i 
za sve prilike, a na poseban način za muževe i žene koji kroz dugo 
vrijeme u zajedničkom životu dozive i trenutke nerazmjevanja. 
napetosti i veoma često nepravde, s bilo koje strane dolazile. 

Koliko mi je zla nanijela! Svećenik, već u godinama, pohodio 
svojeg prijatelja iz škole. On ih je i vjenčao, njega i njegovu bliza betu. 
Posjetili su njezin grob, pomolili se. a onda svećenik vcji: "Kako ste bili 
mladi, lijepi i zanosni na dan vašega vjenčanja. Život sa svojim 
plemenitim radostima otvarao se pred vama. Često mi je ta slika bila 
pred očima.” Prijatelj je neko vrijeme šutio gledajući u grob. a onda je 
brišući suzu uzdahnuo: “O koliko mi je zla nanijela u životu.” A onda 
doda: “Nikada je nisam udario, podnosio sam sve uvrede i izazivanja i 
napokon ju do smrti dvorio.” Evo što znači podnositi. 

Biblija svjedoči. Job pravedni i bogobojazni kako ga zove Biblija, 
pretrpio je mnogo zla u životu. Imao je tisuće ovaca, goveda, magaraca, 
a kao najveće dobro brojnu djecu. Bogat i ugledan imao je mnoge 
prijatelje koji su ga duboko poštovali. No kako Biblija priča Bog je da 
iskuša Joba poslao na nj mnoge nevolje, pa je u kratkom vremenu 
izgubio sve: i sluge i stoku, a što je bilo najteže poginula su mu sva 
djeca. Iza svake nesreće Job je ponizno uzdisao: “Bog dao. Bog uzeo. 
neka bude blagoslovljeno ime Gospodnje.” Sv. Pismo tumači da je to 
bilo djelo sotone koji je rekao Bogu: "Sve će čovjek dati samo da 
sačuva sebe. svoj život.” Sotona ga udari gubom od glave do pete, a Job 
da ne onečisti kuću izađe iz kuće. sjede na smetlište, te je crijepom 
skidao gnoj sa sebe. No i tada je Job zahvalio Bogu i na toj nevolji. 
Njegova žena međutim u bijesu radi nevolja, pristupa mužu i kaže: 
“Zar si još postojan u neporočnosti? Prokuni Boga i umri!” Job mirno 
podnosi i taj nepravedni napadaj žene i mirno kaže: “Kad od Boga 
primismo tolika dobra, zar da i zlo ne primimo?” 

Sv. Pismo govori o ludosti koja je svezana za srce čovječje. I muž i žena 
su često puta u stanju reći ili učiniti takove ludosti, da je teško 
razumjeti. Jer je brak za cio živor. što drugo preostaje nego podnositi 
jedan drugoga, ma kako to bilo teško? Može li naime biti veće ludosti, 
nego razoriti brak radi časovite ludosti jedne ili druge strane. 


Mudrac mnogo podnosi 

Svakom obrazovanom čovjeku poznat je grčki filozof Sokrat. Ubrajaju 
ga medu najumnije ljude staroga doba. Međutim, imao je ženu koja se 
zvala Ksantipa - uvijek mrzovoljna, vječno spremna za svađu, svemu 
prigovara i za svaku sitnicu saspe vatru na svojega muža. Sto je on 
radio? Kada bi mu dosadilo, izašao bi iz kuće i sjeo na klupu ispod 
prozora. Ona pak bjesna što neće prihvatiti svađu, izlila bi mu krčag 
vode kroz prozor na glavu. A on? Podiga bi se sa klupe, malo otresao 
haljinu, i savršenim mirom rekao: "Pa, nakon toliko grmljavine, moralo 
je biti i kiše!” Da ju je izmlatio. kao što neki muževi čine “kad im 
prekipi”, ljudi bi rekli: “Eno, mudri Sokrat tuče svoju ženu!” Ovako 
Sokrat ostade kao primjer dobrote, a Ksantipa krajnje zloće i pakosti. I 
danas školovani ljudi pitaju prijatelja koji ima kućnog “zmaja”. “Što 
radi tvoja Ksantipa?” Žalosna uspomena na jednu nevaljalu ženu. 

Sagni se da te ošamarim 

O blagoslovu kuća novi župnik na prvom susretu sluša postariju ženu 
koja mu ispriča da joj je muž umro prije godinu dana. Na pitanje da li 
se je pripravio na smrt i kako je umro. starica započe svoju priču. 
Živjela je s mužem više od pola stoljeća, pretrpjela mnogo zla i 
nepravde, a malo koji nesporazum u kući nije svršio s batinama. Tukao 
ju je često bez i kakova razloga, ako častan muž može uopće naći razlog 
da digne ruku na svoju ženu. Kada je pao na postelju, s velikim 
strahom ga je pitala hoće li zvati svećenika, jer se nije od vjenčanja 
ispovijeđio. odgovorio je psovkom. S vremenom nije više mogao sam 
jesti, nego ga je žena hranila kao dijete. Zadnji dan pred smrt veoma se 
razljutio. Pozvao ju je k postelji i protisnuo kroz zube: "Sagni se da te 
ošamarim!” Svećenik sa zaprepaštenjem upita: “Jeste li ga poslušali?” 
Blago je odgovorila: “Jesam! Nikada mu nisam protuslovila nijednom 
riječju, pokoravala sam mu se u svemu cijeli život.” Zvuči upravo 
nevjerojatno, ali je nažalost istinito. 

Ona se zaklela. Ispričala je župniku svoju stravičnu priču. S 
čovjekom je u braku preko četrdeset godina, a on se od prvih godina 
opija do besvijesti i muči ju na sve načine. Pljuske su pljuštale svaki 
dan. No najstrašnije je bilo ovo: svaku večer bi veliki kuhinjski nož 
stavio u postelju između sebe i žene i govorio: "Ovim ću te jedne noći 
zaklati!” Užasnut, svećenik joj tumači kako može dobiti i crkvenu 
rastavu braka, dakako bez prava na drugu ženidbu, no ona kratko 
odgovori: “Ja sam se pred oltarom zaklela na vjernost i neću ga 
napustiti!” To nije jednostavno podnošenje, nego mučeništvo života. 
Kolike su pak žene provele na taj način svoj cijeli život, a opće je 

poznato da su mnoge takve patnice izgubile život od ruke svojeg 
bračnog druga. 

Mudrost jednoga kralja. Kralj Alfonz Aragonski, odličan vjernik, 
običavao je reći da će među supružnicima biti sačuvan mir. ako muž 
bude znao biti gluh a žena slijepa!” On gluh za grijehe ženskog jezika, 
a ona slijepa za muškaračke ludosti. To nije opet ništa drugo nego 
nasljedovanje savjeta: "Podnosite jedni druge!” Slično, ili bolje reći 
isto, je rekao filozof De Montaigne: “Dobar bi bio brak između gluhe 
žene i slijepog muža!” 

Mudri seljak savjetuje grofa 

Dvorac grofa N. nalazio se na području jednog njemačkog sela. Kada se 
mladi grof ženio pozvao je i glavara sela. seljaka, na svadbu. Bio je ro 
jednostavan ali uman čovjek kojega je poštivala cijela okolica. Kada su 
se prikazivali darovi pristupio je i taj seljak i predao mladencima na dar 
jednu malu kutiju uz riječi: “Ovo je uspomena od mojega djeda koji je 
služio vojsku u Holandiji i tamo dobio tu kutiju na dar od čovjeka s 
kojim se sprijateljio.” 

Kada je mladi par otvorio kutiju u njoj je našao srebrenu medalju. S 
jedne strane je bio prikazan par volova u jarmu, a oko njega natpis: 
“Junoti vaiemus” - što znači: “Snažni smo ako smo složni!” Na drugoj 
strani su ucrtani zemljani lonci kako plivaju po površini vode. Tu je 
stajao natpis - “Collidentes frangimur!” Značenje je: "Ako se sudarimo, 
razbit ćemo se!” Mladi grof kada ostadoše sami. reče mladenki: 
“Mnogo smo danas dobili darova, no ovaj mi se čini posebno vrijedan. 
Morali bismo ga negdje staviti gdje će nam biti stalno pred očima.” 
Postoji uzrečica koja govori o ženidbi kao jarmu. Nastala je u doba kada 
su seljaci sve poslove obavljali s ujarmljenim volovima. Tako je trajalo 
stoljećima. Tu bi vrijedilo kada se govori o braku i jarmu Isusova riječ: 
"Breme je moje lako. a jaram je moj sladak.” To vrijedi za brak. ako i 
muž i žena znaju, da će taj jaram biti i ugodan i plodonosan ako ga 
složno prihvate. 

Mudri savjet za svaku ženu. "Žene. kada vam muž dode 
umoran s posla i napet, ne pričajte mu odmah o težini svoga posla, ne 
spominjite odmah neuspjeh djece u školi, niti nedaće u kući i 
susjedstvu. Budite vesele, pričajte sve ono najljepše što ste toga dana 
doživjele. Budite vesele i kada vam duša plače. Kratki su časovi vašeg 
zajedničkog života između muževa dva radna vremena, pa se potrudite 
da to budu časovi ljubavi i pažnje. Tako ćete i muža i djecu privezati 
uz kuću (Rathberger). 


Za svađu se traži dvoje 

Nije samo šaljiva priča koja se češće ponavlja, nego je događaj iz života 
sv. Filipa Neri. Došla mu je po savjet jedna žena izvan sebe od ljutnje i 
počela se tužiti kako joj muž uvijek viče, kako se uvijek svađa i grubo s 
njom razgovara. Svećenik joj mirno primjeti: “Gospođo, nije on sam 
kriv, jer za svađu treba dvoje. I vi sudjelujete u svađi. Ona je uporno 
nastavila sa svojim optužbama i zamolila ga da joj dade kakove moći ili 
čudotvornu medaljicu koja će vratiti mir u kuću. Nakon kratkog 
razmišljanja otiđe on u drugu sobu i donese bočicu s vodom te ju uvjeri 
da će nastati mir ako ona uzme dok “se muž svađa” malo te 
“čudotvorne” tekućine u usta. Žena se nakon nekoliko dana vratila sva 
sretna i zamolila još jednu posudicu te “čudotvorne” vode. Svetac joj sa 
smješkom reče: “To vam je obična voda iz studenca. Kada uzmete 
vodu u usta, ne protivite se mužu i vaša šutnja dokrajči svađu, jer za 
svađu potrebno je dvoje.” Dadne joj još jedan savjet: “Pokušajte to bez 
vode tako da stisnete zube kada zaprijeti svađa.” 

Savjet pravnika 

Savjet je zatražila neka žena koja je imala muža pijanca. Tužila ga je na 
sve načine i pričala njegove nevaljalštine. Pravnik je upita: “A što vi 
radite kada se on tako ponaša?” Odgovorila je: “Pa šta mogu nego da ja 
i njemu vraćam istom mjerom? I ja vičem na njega kada dođe pijan 
kući, a ako me udari ja mu vraćam.” Dobila je ovaj savjet. Kada dođe 
kući pijan ništa vam ne vrijedi ni svađa ni vikanje, ni udarci. Pokušajte 
ga lijepo dočekati, recite mu koju lijepu riječ. Dajte mu pristojnu 
večeru, a onda ga spremite na počinak. Za nekoliko dana stajao je 
njezin muž pred vratima tako pijan, da nije uspio otvoriti vrata. Ona ga 
uvede u kuću, skine mu cipele, opere mu noge i ponudi večerom. Muž 
je bio tako pijan da nije znao gdje se nalazi pa promuca nesuvislo: 
“Vidite kako ste me lijepo primili, a da sam došao kući moja bi opaka 
žena i vikala i lupala po kući pa i po meni. Baš vam hvala.” - Da je život 
žene alkoholičara nadasve težak svakom je poznato pogotovu kada se 
veli da je alkoholizam u svijetu problem broj jedan. No isto je tako 
očito da čovjeku koji je poradi pića polusvjestan, ili pak bez svijesti, ne 
vrijedi ništa govoriti. 

Savjet jednog sveca 

“Žene! najprije slavite Boga, a iza njega štujte muža. Nek je on zjenica 
vašeg oka. Ljubav svoju ne dajte nikome i ničemu osim njemu. Ne 
dajte mu povoda da se srdi na vas. .Ako je srdit nemoje braniti svoje 
razloge. .Ako mu želite nešto prigovoriti, vladajte se kao oni koji 
pripitomljuju lavove: umjesto da ih batinom mlate, oni ih milovanjem 

pridobivaju. Ima i vaš muž mana, ali ih strpljivo podnosite i nikada mu 
ih ne predbacujte.” Netko bi mogao prigovoriti: sve govori po 
muškarca. No lako ćemo primjetiti da muževe, što baš nije laskavo, 
uspoređuje s lavovima. Svetac očito apelira na plemenitiju i nježniju 
ženinu narav, da se uskladi s voljom muža, a da ono što nije ispravno 
mudro ispravlja. Ima naime žena, koje su pravi stručnjaci u izazivanju 
muževa. Kao da neprestano nose popis mana svojih supruga. Njihove 
krivice i prekršaje brižljivo pamte, premeću po svojoj svijesti, i što je 
najgore iznose ih pred druge. Sigurno je da to ne vodi nikamo. No što 
činiti s onima koji su tvrdi, okorjeli i nepopravljivi? Ako su zaista 
takovi, onda će svađa, mržnja i predbacivanje učiniti zlo još većim i 
vjerojatno prije ili kasnije razoriti brak. Nasuprot tome, poznato je da 
razborite i Strpljive žene. svojim ponašanjem i nadljudskim žrtvama, 
nerijetko dovedu pameti i boljem životu svoje muževe. 

Savjet jedne svetice 

Govor je o majci svetog Augustina svetoj Monici. Živjela je u vrijeme 
kada je u rimskom carstvu bilo još mnogo pogana. Njezini je roditelji 
dadoše za ženu poganinu Patriciju. Bio je po ćudi veoma naprasti i 
grub, te je često vrijeđao svoju plemenitu suprugu. No ona niti se je 
svađala, niti proklinjala kako to često žene čine u jadu, nego je kao 
prava vjernica sve strpljivo podnosila i uzvraćala dobrim za sve zlo koje 
je doživljavala. Kada bi muž prigovarao ili vikao bilo radi čega. ona je 
šutjela i nastojala da muža dobrotom ublaži. No, kada bi se on smirio, 
tada bi mu mirno i s poštovanjem protumačila zašto je postupila na ovaj 
ili onaj način. Takovu šutnju, blagost i strpljivost preporučivala je i 
svojini prijateljicama, pa bi im često govorila: “Mi smo žene krive kada 
dođe do svađe u kući! Jer ako je muž bijesan i grub. jedino je riješenje 
da se svladavamo i budemo tihe dok se on ne smiri. Kada bi žene tako 
radile, mnoga bi žena umakla i uvredama i batinama.” 

+ + + 

Lavovi i lavice 

Poznavaoci životinja tvrde nakon mnogog ispitivanja slijedeće: “I 
najslabiji lav u čoporu na višem je rangu od najjače lavice. Neki 
grabežljivci vode pravi bračni život. Najjači lav je gospodar grupe, no i 
najmlađi lav ima prednost pred lavicama.” Ljudi ne žive u čoporu kao 
grabežljivci. Oni su vjerna slika Božja, pa su stoga dužni živjeti po volji 
Božjoj. Životinje se nagonski, po instinktu pokoravaju jedna drugoj, 
dok to čovjek čini slobodno, shvaćajući svoje obaveze, bilo da se radi o 
mužu ili ženi. Žalosno je ako život čovjeka i žene, radi manjka suradnje 


padne ispod razine životinje. Poznato je da mnoge životinje, ptice pa 
vele čak i ribe žive doživotno u jednom paru. 

Vukovi i vučice 

Pišu prirodoslovci: “Kod vukova ženke vrše jaki ujtecaj na aktivnost 
čopora. Često imamo predodžbu o vuku, koja ima tobože sličnosti s 
ljudima i njihovim životom. Međutim, što se tiče položaja ženki i 
njihova utjecaja, sličnost ne postoji. Ženke su vukova u čoporu 
ravnopravne.” U tom vidu su vučice u boljem položaju od žena. Sreća 
pa to žene ne znaju. One koje mnogo pate, mogle bi požaliti što ne žive 
u čoporu. Jedan prirodoslovac među ostalim veli: “Vuk ne pokazuje 
nikada svoje očnjake svojoj ženki.” I ta vrsta životinja, vele, žive 
doživotno u jednom paru. 

+ + 

Nemaju zajednički jezik 

Najteži slučaj podvojenosti među bračnim drugovima. “Pripadnici 
nomadskog plemena Tajuta, koji žive u centralnoj Mongoliji, govore tri 
jezika. Osim jezika kojim se međusobno sporazumijevaju žene i 
muškarci, postoje još dva jezika - po jedan za svaki spol. Muškarci kada 
su sami govore jednim jezikom isto tako i žene. Ne radi se možda o dva 
dijalekta ili dva žargona, već o posve različitim jezicima, o riječima koje 
imaju različite korjene. Zbog toga muškarci uopće ne razumiju što žene 
međusobno razgovaraju, isto tako i žene. U plemenu se strogo insistira 
na toj jezičnoj podvojenosti, i još se nije nikada dogodilo da bi tko 
naučio jezik drugog spola” (Vjesnik). 

Kada se danas želi izraziti neslaganje ili podvojenost bilo u odnosu 
muža i žene ili djece i roditelja, ili u bilo kakovoj vrsti odnosa, 
upotrebljava se izraz “ne mogu naći zajednički jezik.” U slučaju tog 
primitivnog plemena išlo se je kroz stoljeća za tim da se muževi i žene 
ne razumiju. Kadgod se govori o uzrocima sve većeg broja raspada 
brakova, ističe se na prvom mjestu neslaganje, kako nisu u stanju da 
nađu zajednički jezik. Govori se o nerazumijevanju, oprečnim 
intresima i slično. Kolike pak radi toga nakon rastave braka slijede 
nevolje i za muževe i žene i najgore za djecu, poznato je iz sudskih 
rasprava i svakidašnjeg života. 13a se to izbjegne potrebno je samo 
jedno: odreći se “vlastitog jezika” i progovoriti jednim jezikom, 
jezikom djece Božje, koji uz malo dobre volje mogu razumjeti i muževi 
i žene, ako imaju jasnu spoznaju o svojem uzvišenom porijeklu djece 
Božje, koja po volji Božjoj sklapaju zajednicu međusobne ljubavi 
i suradnje koja rada mirom i blagoslovom. 

Vučje zajedništvo 

Poslije rata je u nas izašla knjiga pisca Cunvooda, a prema njoj je već 
snimljen i film, o životu jednog vuka i vučice. Godinama su u 
prostranstvima Kanade lovci viđali taj par, no nitko ih nije htio 
ustrijeliti. Zašto? Vučica je bila slijepa. Trčkarali su zajedno a ona se 
oslanjala na mužjaka, zajedno lovili i podizali leglo malih vučića. Pravo 
je čudo kako je umjetnik našao toliko materijala da napiše cijelu 
knjigu. Ispisale su je zajedno zapravo dvije zvijeri, kako ih mi ljudi 
nazivamo, koje su unatoč velikom nedostatku jednog člana, živjeli 
uzajamno se pomažući. - Tako nam život nerazumnih bića otkriva od 
kolike je važnosti međusobna pomoć, da ne kažemo i ljubav, kao i 
podnošenje međusobnih nedostataka. 

ŽENIDBENA VJERNOST I NERAZRIJEŠIVOST 

“Je li dopušteno čovjeku otpustiti svoju ženu s kojeg mu drago 
razloga?” Takovo su pitanje postavili farizeji Isusu i dobili kratak 
odgovor: “Zar niste čitali da ih je Stvoritelj, kad ih u početku stvori, 
stvorio muško i žensko’, i da im je rekao: 'Zato će čovjek ostaviti oca i 
majku, te će prionuti uz svoju ženu, pa će oboje biti samo jedno tijelo?’ 
Prema tome oni nisu više dva nego jedno tijelo. Dakle: Što je Bog 
sjedinio, neka čovjek ne rastavlja!” Sto to znači bračna vjernost? To, da 
muž mora potpuno i sav pripadati svojoj ženi, a žena sva i jedino biti 
muževa, prema naravi ženidbe koja je pojedinačno udruženje samo 
jednog čovjeka i samo jedne žene. 

Zaručnici se pred oltarom zaklinju da neće više biti gospodari sebe, 
nego da će jedno pripadati drugome i to isključivo samo jedno 
drugome, i to u sve dane svoga života. To je svečano obećanje iz\Tšeno 
u crkvi, pred Bogom i svjedocima koji su prisutni. Tko bi dakle 
prekršio zakletvu vjernosti, učinio bi veliki zločin.” 

Vjernost dušom i tijelom 

Biblija pripovijeda o pravednom Jobu i njegovoj dubokoj vjeri i 
puzdanju u Boga. Zna se da je bio oženjen i imao brojnu djecu. Uz 
ostale vrline koje se nabrajaju, spominje se i njegova bračna vjernost: 
“Sklopio sam ugovor sa svojim očima, da neću pogledati djevice.” 
Gospodin govori o toj vrsti čistoće i tumači: “Tko pogleda ženu s 
grešnom željom, već je u srcu učinio preljub.” Jedan moderni 
znanstvenik piše: “Pogledajte današnjeg čovjeka kako stoji na rubu 
pločnika i promatra žene s neurednim pogledom. Kao da to nisu 
ljudska bića, nego predmet najnižih strasti. Kao da to nisu nečije 


majke, sestre ili kćerke. Kao da to nisu vrijedne radnice, kućanice, 
učiteljice ili liječnice ili pripadnice bilo kojega zvanja ili položaja u 
društvu, nego igračke iskrivljenog čovjeka!” 

Velike riječi velikog čovjeka 

Dostojevski, ruski pisac, ubraja se među najveće pisce svijeta. Njegove 
knjige su bile takova sadržaja da su ga i ateisti nazvali “bogotražilac”. 
Piše o nesreći čovjeka koji živi u grijehu. Sam se priznavao kršćaninom. 
Na samrti moli ženu da mu čita evanđelje, a onda stavlja ruku na 
evanđelje i govori ženi: “Anusja, kunem ti se da te u cijelom životu 
nisam ni u mislima prevario.” Živio je i umro kao vjernik, a njegova 
vjernost ženi u tijelu i u duši. dokaz su njegove veličine. 

•»- + *»■ 

Bračna vjernost u očima znanosti 

Vjernost kroz povijest. “Povijest i etnologija proučavale su bračni život 
starih naroda. I jedna i druga grana zananosti našle su da je bračni život 
to stroži što je narod stariji. A čim dublje prodiremo u povijest 
pojedinih naroda, nalazimo da je život u obitelji sve sličniji onome koji 
je danas i kroz stoljeća tražila kršćanska nauka od svojih vjernika. Tako 
su dvije moderne znanosti došle do zaključka da su ljudi najprije živjeli 
u jednoženstvu, jer je jedan muž imao samo jednu ženu i obratno: 
svaka žena imala je samo jednog muža. Istom nakon tisućljeća počeli su 
neki narodi u tom moralnom pitanju, kao i u mnogim drugim popuštati, 
te je došlo i do mnogoženstva. Pravom znanošću i najnovijim otkrićima 
došlo se do spoznaje da u početku nije bilo ni mnogoženstva ni 
mnogoboštva. 

Nakon drugog svjetskog rata pod pokroviteljstvom Ujedinjenih Nacija 
izašlo je velebno djelo u dvadeset knjiga “Historija čovječanstva”. Na 
tom djelu radilo je više od stotinu znanstvenika, a obrađena su sva 
područja života od prapovijesti do naših dana. U prvoj knjizi koja nosi 
naslov “Prethistorija”, kao plod dugogodišnjih istraživanja, donosi se 
ovaj sud o pračovjeku: “Bio je biće izvanredne finoće, uman, plemenit, 
vjerovao u prekogrobni život i imao stroge seksualne propise i 
ženidbene uredbe.” Tako je bilo prije sto i više tisuća godina. 

Poganski narodi i primitivna plemena 

Papuanci. Etnolozi navode: “Ako neki muškarac sumnja u vjernost 
svoje žene mora se povjeriti svojem najboljem prijatelju. Kad se 
povjerio taj divlji ratnik postaje njegov saveznik. Obojica nadziru 
osumnjičenu ženu. pa ako je uhvate u zlu, u tom času počinje muževo 
pravo da kazni ženu kakogod želi, pa čak i smrću. 

Teška kazna za nevjeru. Engleski pukovnik Fawcet dopro je na 
svojem istraživanju u još neistraženim djelovima Afrike, duboko u 
unutrašnjost. Na svoj užas našao je u velikom tropskom mravinjaku 
cijeli kostur čovjeka. Proučavajući običaje urođenika u tom kraju, 
saznao je da je u tom plemenu zakon, ako nekoga uhvate u preljubu, 
da ga živa zakopaju u mravinjak, te tako svrši užasnom smrću. Svakako 
da to nije za odobriti, ali je zanačajno da takva plemena, koja bi po 
mišljenju evolucionista imala biti najbliža životinjskom stadiju života, 
imaju takove propise u pogledu bračnog života. Podsjećamo kako je u 
Starom savezu bila za preljub određena kazna kamenovanje. 

+ + •*- 

Svjedočanstvo vjernosti 

“Sola mors - samo smrt.” Nekoliko stoljeća unatrag zaratila su se dva 
skandinavska kneza. Pobjednik je uhvatio svojeg protivnika i bacio ga 
u tamnicu. Rekao je da neće izaći nikada na slobodu. Naredio je da 
dovedu pred njega ženu nesretnika i rekao joj: ‘‘Ti si sada slobodna, 
možeš se ponovno udati, jer on ostaje do smrti u tamnici.” kncginja je 
skinula sa svojeg prsta vjenčani prsten i pružila ga okrutnom knezu. 
Uzeo je prsten u ruku i pročitao što je na njemu pisalo: “Sola mors - 
Samo smrt”. Znamo što to znači. Znade svaki vjernik. Muž i žena 
moraju ostati vjerni jedno drugome "do svoje ili njegove smrti” kako se 
ponavlja u obredu vjenčanja u brojnim kršćanskim zajednicama. Knez 
se veoma začudio ali ga to nije ganulo. Tada ga ona zamoli da može 
dijeliti s mužem život u tamnici. Dozvolio joj je i ona je dvadeset 
godina dijelila sa svojim mužem tamnički život. Novi vladar, poštujući 
toliku plemenitost i takovu vjernost, pusti ih oboje na slobodu. 

Jedan predsjednik i bračna vjernost 

“U dvoboju je - pobijedio predsjednik Čarter.” Pod tim naslovom 
izvještava novinar Lester Klasovig o dvoboju riječima u kojem je 
sudjelovao Čarter. Na nekoj konferenciji prenošenoj na televiziji, pred 
mnoštvom gledalaca novinar je upitao predsjednika da li je on u 
pogledu vjernosti u braku iznad svake sumnje. Dobio je odgovor: 
“Moji su odnosi u braku bili uvijek jedinstveni. Bio sam vjeran svojoj 
ženi. Pitate me za vjernost mojih suradnika. Mislim da i oni žive u 
bračnoj vjernosti. Ako bi bilo ipak nekih koji bi skrenuli s puta 
kreposti, učinit ću što mogu - moliti ću se za njih.” U doba sveopćeg 
pada morala, znakovito je što čini i govori predsjednik jedne od 
najvećih država u svijetu. Ne isključuje niti molitvu kao sredstvo da se 
održi bračna vjernost. 


Predsjednik i vjernost njegova sina 

Sin predsjednika Čartera ostao je nakon vjenčanja s ocem u kući. S 
vremenom je došlo među mladima do nesuglasica i Carterov sin je 
najavi da će se rastaviti od žene. Otac je međutim izrekao svoj 
pravorijek: Snaha će ostati u kući s predsjednikom i njegovom 
suprugom, a pustopašni sin će morati otići na njhovu farmu kikirikija. 
Kratko jasno i odlučno. - Poznato je koliki udio u rastavama braka 
imaju roditelji jednoga ili drugoga. U Kini, tako primitivnoj zemlji, 
preko polovicu rastava su skrivile majke sina ili kćeri. U SAD postoji 
čudovišna pojava koju nazivaju "mamizam”. Roditelji sina. naročito 
majke i nakon njegova vjenčanja žele zadržati kontrolu nad njim. Mora 
ostati "mamin sinek”. Posljedica toga je da se mnogi brakovi, inače 
sretni - zauvijek raspadaju. 

Dva izdanka istog kraljevskog roda 

Grof Henrik Orleanski, koji bi u slučaju obnove monarhije na prijesto 
stupio kao kralj Francuske, javno je objavio: "Moj sin Henry od 
Francuske razveo se od svoje žene i sklopio drugi, civilni brak i tako 
prekršio zakone francuskog kraljevskog doma. Zato ga razbaštinjujem, 
oduzimam naslov pretendenta na kraljevsko prijestolje. Poslije smrti, 
njegov sin. a moj unuk, steći će naslov baštinika francuskog 
prijestolja.” Tako je i ovaj otac član vladarske porodice odrekao svom 
sinu pravo na kraljevsku baštinu. Još jedna pouka roditeljima koji 
dozvoljavaju bez ikakovih granica svojem potomstvu da lome svete 
bračne veze i po v jerskom sudu čine teški prekršaj brakolomstva. 

■¥ + + 

Učite od majmuna 

Londonski "Times” jedan od najvećih svjetskih dnevnika, donio je 
pod naslovom “'Pri lažna mita”, najoštrije kritike na račun onih koji 
iznose trostruku laž: seks je ugodan, nije opasan, i lomovi brakova nisu 
ništa loše. Na naučni način dokazuje obratno: koliko bolesti izvire iz 
nemoralnog života, koliko raznih opasnosti i kakove štete od 
brakolomstva. Među ostalim piše: "Ima doduše majmuna koji žive u 
čoporu, no među njima takove vrste postoje, gdje su mužjaci vjerni 
svojim ženkama. Kratko završava: "Učite se od majmuna." Prema 
tradiciji između raznih ptičjih vrsta poznate su po vjernosti rode. 
Tvrdilo se godinama, ako koja roda prevjeri, otiđe u tuđe gnijezdo, da 
ju ubiju kljunovima, ili da s jatom leti u visine i prisiljena od ostalih 
sklapa krila i počinja samoubojstvo. Mnogo toga stoje navedeno služi 

kao sredstvo da se misli o bračnoj vjernosti učvrste i pokaže kako se i 
među ljudima i mnogim živim bićima cijeni bračna vrijednost. 

Zaručnička vjernost kod Kineza 

Nakon razgovora s jednim kineskim studentom koji živi u Zagrebu, 
novinar iznosi svoje dojmove: “Mladić studira u Zagrebu, a za odličan 
uspjeh na fakultetu dobio je nagradu sveučilišta. No odličan je u još 
nečemu. On veli: 'Unatoč napora kolegica ostajem vjeran Ma Tungu, 
mojoj djevojci koja me čeka u Pekingu’. Kaže se da prijateljstvo i 
ljubav traže trajnu prisutnost i da od dugih rastanaka venu. Međutim u 
slučaju ovog mladog Kineza nije tako. Njegova djevojka je ostala u 
domovini - zove se Ma Tung. što znači Mirna djevojka. Nisu se vidjeli 
pune tri godine, ali se on ne boji nevjerstva i nikada se ne rastaje od 
amajlije koju je od nje dobio na rastanku. Dodaje: “Ni ja nju ne bi 
nikada prevario. Ne da nisam imao prilike za nevjerstvo. ali ja znam da 
bi to nju bolilo, osjetila bi, znala bi. A kako bi ja njoj, kada se vratim 
kući, pogledao u oči. Znate i sami da postoje riječi: prijateljstvo, ljubav, 
vjernost. Sve je to sadržano u imenu Ma Tung - Mirna djevojka.” 
Kolika moralna snaga u tog mladog čovjeka koji živi okružen 
djevojkama “koje čine napore da ga zavedu”. Kakove snage s jedne 
strane i kolike bijede s druge! 

Vjernost - Jedinstvo 

U jednoj maloj knjižici namjenjenoj onima koji se pripremaju za brak 
iznesene su ove misli: “Jedinstvo braka proističe iz činjenice stvaranja 
žene koja tajnovito izlazi iz čovjekova rebra, od iste naravi, iste kosti i 
istog mesa, i njih dvoje nisu više dvoje, nego “jedno tijelo”. Bog je 
stvorio jednog čovjeka i za njega jednu ženu. određujući im životno 
poslanje. 

Gospodin naglašava u raspri s farizejima koji su zastupali mogućnost 
napuštanja žene: “Tako nije bilo iz početka!” (Mt 19,4). Na početku 
nije bilo tako da je muž mogao napustiti ženu ili žena muža”. Dodaje 
da je to nastalo radi “okorjelosti srdaca”. 

II Vatikanski Sabor: “To intimno sjedinjenje kao uzajamno darivanje 
dviju osoba, a i dobro djece zahtjevaju potpunu bračnu vjernost 
ženidbenih drugova i njihovo nerazdruživo jedinstvo” (GS 48.1) 
Činjenica nerazdruživosti ženidbe, proizlazi iz same naravi bračne 
ljubavi i iz izričite zapovijedi Gospodnje. 

Zahtjev naravi. U pravoj bračnoj ljubavi doživljava se nešto trajno i 
neuništivo. Tko ljubi vjerno, ljubi vječno. Iskrena ljubav želi 


ispuniti svako vrijeme i svaki prostor, odgovoriti voljenoj osobi svojim 
trajnim “da”. To uzajamno darivanje, koje vodi do potpune 
požrtvovnosti, zatjeva i uključuje neraskidivost bračnog zajedništava. 
Dobrobit djece. Drugi važni razlog za neraskidivost ženidbe jest 
dobrobit djece koja su plod jednobračne ljubavi. Djeca nisu tražila 
život, nego su im ga roditelji nesebično poklonili. Stoga su i otac i 
majka dužni odgajati i osigurati normalan i zdrav razvoj svojega 
potomstva. Roditelji se po svojoj glavnoj dužnosti obvezuju pružati 
svojoj djeci, ne samo stan, hranu i odijelo, nego i vjerski, društveni, 
moralni nauk i život. A taj dvostruki život, odgoj tjelesni i duhovni, 
najuspješnije i najpotpunije ostvaruju u okviru svoje bračne vjernosti i 
nerazrješivosti. 

Zapovijed od Gospodina. Krist Gospodin je sav bračni moral 
vratio na izvore. On je rekao farizejima i svima koji mu postavljaju 
pitanja o nerazrješivosti: “Što je Bog združio, čovjek neka ne rastavlja!” 
Apostol Pavao piše u poslanici Korinćanima: “A oženjenima 

zapovijedam ne ja nego Gospodin, žena neka se od muža ne rastavlja: 
ako se pak rastavi, neka ostane neudana, ili neka se s mužem pomiri, a 
muž neka ne otpušta žene!” (Kor 1 ;7, 1 0). Ovim riječima Krista 
Gospodina i njegova apostola nije potrebno ništa više dodati. 

RASTAVA BRAKA 

Netom smo čuli riječi sv. Pisma - Krista Gospodina i njegova Apostola, 
a u nastavku ćemo iznijeti što o rastavi braka misle primitivna plemena, 
što vele učenjaci a što pojedinci. 

Rastava braka na Gvineji. Najprimitivniji ljudi na svijetu 
nalaze se na Novoj Gvineji, zemlji koja još nije potpuno istražena. U 
drugoj polovici našeg stoljeća francuski istraživači prokrstarili su 
pojedinim krajevima. Namjerili su se među tim divljim ljudima među 
kojima žive “lovci na lubanje” ljudske, i gdje je donedavno još bilo 
ljudožderstva. Vrlo je zanimljiv obred rastave braka. Kada muž i žena 
odluče da se rastave, onda u svojoj kolibici zauzmu položaj u dva 
različita ugla. Okrenu se leđima jedno prema drugome, pa stotinu puta 
šapnu prema zidu: “Ja sam lud, ja sam lud, ja sam lud...” Žena isto tako 
ponavlja sto puta: “Ja sam luda, ja sam luda, ja sam luda...” Potom s 
okrenu jedno prema drugome pa zajednički dugo i dugo ponavljaju: 
“Mi smo ludi mi smo ludi, mi smo ludi...” I tim je završio obred rastave 
braka. Svatko odlazi na svoju stranu. 

- Kraj toliko spoznaja o štetnosti rastave ipak je ona u ljudskom društvu 
u stalnom porastu. Rekli bismo - iako znaju da nije dobro ni za muža, ni 

za ženu, a još manje za djecu, oni to ipak čine. Razlog: ludost pod 
raznim vidovima, o čemu će biti govora u nastavku. 

Zagrepčani i rastava. “Da bi se supružnici uredno razveli treba 
mnogo njihova razuma, želje da protekne sve u miru, nastojanja da 
njihov razlaz ne pogodi djecu. Na žalost samo devet posto zahtjeva za 
razvodom zagrebački parovi podnose sporazumno. Prošle je godine 
zasnovano u Zagrebu 5574 obitelji, a raspalo se 2111.” Tako kratka 
bilješka u novinama. Obzirom na veoma veliki broj rastava, bilo bi 
zanimljivo čuti što to znači “razumna” rastava. Još i više kako se može 
rastava provesti "a da ne pogodi djecu”. U jednom od takovih članaka 
navodi se kako oni koji dosele u Zagreb, veoma često “dok se ne 
snađu”, nađu bilo kakovu žensku osobu pa tako dođu do stana i 
besplatne košte. Kada “se snađu”, tada sklope drugi brak "za ozbiljno”. 
0 kakovoj se zloći radi nije teško uvidjeti. Po zakonu se traži za 
sklapanje braka stanoviti broj godina, te fizička i psihička zrelost. Može 
li se govoriti o psihičkoj zrelosti, kada i veliki broj onih koji su se duže 
vremena poznavali, nisu bili sposobni da donesu zrelu odluku o 
sklapanju braka s određenom osobom. Sudeći po velikom broju rastava, 
sigurno je da nisu psihički zreli, jer njihova rastava pokazuje da nisu 
bili sposobni upoznati osobu s kojom žele sklopiti brak za cijeli život, 
njezine kako intelektualne tako i moralne osobine, kao i sve one 
kvalitete koje su potrebne kod izbora bračnog druga. 

Velika Britanija. Na deset brakova u Velikoj Britaniji dolazi četiri 
razvoda. Broj se razvoda u posljednjih 20 godina, prema statističkim 
podacima objavljenim u Londonu učetverostručio. Tako je u 1965. 
godini broj rastavljenih bio 40.000, dok je u 1985. godini razvedeno 
175.000 supružnika. “Deset godina nakon toga broj rastava se u toj 
zemlji popeo na 50 posto od sklopljenih brakova, tako da Britaniju 
ubrajaju među zemlje s najvišim postotkom rastava. Statističari dodaju 
katastrofalan učinak raspada brakova: “Posljednjih se godina rađa 
mnogo manje djece.” Što to znači za jednu naciju više je nego očito. 
Sjedinjene Američke Države. Statističari su donijeli jedan potresni 
podatak obzirom na broj rastava u toj velikoj Zemlji. Od mnogih brojki 
iznosimo samo pokoju. U godini 1900 bilo je u SAD-u 5.475 rastava. 
Godine 1946. - 520.000. U godini 1953. živjelo je u toj državi 6 milijuna 
rastavljenih žena, dakako i toliko muževa. Prema podacima iz 19%. 
broj rastavljenih je iznosio daleko preko pedeset posto. Riječ je o 
pravoj tragediji. Dodajmo da je prije petnaestak godina u SAD živjelo 
13 milijuna djece u raznim nesretnim situacijama, radi rastave braka. 
Zemlja rastava. Prema podacima starijim od deset godina u bivšem 
SSSR-u, prema pisanju listova “Medicinskaja Gazeta” SSSR je po 

broju rastavljenih brakova bio među prvim Zemljama u svijetu. U 
nekim dijelovima Zemlje iznosio je čak 75 posto. 

Njemačka (bivša Zapadna). U tom dijelu Njemačke je godinama 
rastao broj samohranih “očeva” tj. onih koji su nakon rastave preuzeli 
brigu za djecu koju su majke napustile. Pojedini vode brigu o jednom 
djetetu, a nemali broj i o dvoje ili troje djece. Godine 1975. je bilo 
189.000 takovih očeva, a godine 1989. - 371.000. Koliko ih ima danas 
nije poznato. - Slika koja govori o pravoj tragediji. Rastava sve više, a 
kako je poznato u Njemačkoj - djece sve manje, i sve manje majki koje 
hoće nakon rastave uzeti djecu na brigu. Poznato je s koliko 
ljubavi ženke raznih životinja vode brigu o svojoj mladunčadi, dok kod 
majki izostaje takav osjećaj. 

Najveći i najmanji broj rastava. Govor je o podacima starim 
deset godina. “Po broju rastava braka danas prednjače Rusija i SAD, 
gdje na sto zaključenih brakova 50 doživi bračni brodolom. Najmanje 
je razorenih obitelji danas na Balkanu. - U Albaniji svega osam posto, u 
Bugarskoj 14 posto, a u bivšoj državi 10 - 14 posto. U odnosu na 
europske zemlje i zemlje u ostalom svijetu, naša zemlja za sada (prije 
deset godina) nema visoki postotak razvoda. U Hrvatskoj je postotak 
iznosio 14.7 posto. Još uvijek je najmanji broj rastava u sredinama s 
jakim patrijarhalnim moralom: na Kosovu, u Makedoniji i Hercegovini 
(svega 8 posto). U patrijarhalnim porodicama gdje vlada jaki vjerski 
utjecaj, vidljivo je da ima najmanje rastava. Za njih je i danas u 
vrijednosti poruka: “Što Bog združi, čovjek neka ne rastavlja.” U tim 
krajevima nema nikakovih negativnih učinaka o kojima se piše u 
zemljama “bez patrijarhalnog morala”. Nema tragičnih posljedica niti 
za muževe, niti za žene, i što je najvažnije za djecu koja su: nevine 
žrtve roditeljskog krivog shvaćanja života. 

Brak najvitalniji bolesnik 

Članak donešen pod tim naslovom s velikim slovima iznosi 
problematiku rastave: “U institutu za obiteljsku terapiju u Rimu, četiri 
je dana trajalo savjetovanje 1500 psihoanalitičara i psihologa, 
psihoterapeuta i pravnika sa svih strana svijeta o današnjoj problematici 
bračne zajednice. Smisao referata i diskusija, neki su nazvali 
"proučavanjem domaćeg pakla”. U 150 referata na tri jezika pojavile su 
se karakteristične teme kao “Muškarac u svojem prvom i drugom 
braku”, te “Rastavljeni roditelji i zajedničko dijete”, “Brak u troje”, 
“Životna zajednica s alkoholičarem”, i slično. Iz samih naslova je lako 
zapaziti svu težinu pitanja o kojima je raspravljalo tisuću i pol 
znanstvenika - s temom: “Brak je bolesnik”. Oni koji gledaju najcrnje, 

no ti su u velikoj manjini, govore o propasti braka. Na raspravi su se 
mogle čuti i veoma zabrinjavajuće teme. kao začuđujući broj koji raste 
obzirom na rastave braka pred starost, te se traže uzroci toj abnormalnoj 
pojavi. Veliki broj rastava svjedoči kako mnogi bračni drugovi nisu 
svjesni ozbiljnosti posljedica rastave o kojima stotine obrazovanih ljudi 
danima raspravlja. Oni se u sastavu psihologa, psihoterapeuta i 
pravnika, ponašaju kao liječnički konzilij uz postelju teškog bolesnika. 

A pitanje je riješeno u patrijarhalnim obiteljima gdje vlada, ne 
patrijarhalni, nego naprosto ljudski moral, usađen kršćanskim odgojem. 

Bez ispravnih pogleda na brak od Boga ustanovljen nema pomoći 
“teškom bolesniku”. 

Razlozi rastave braka 

Najčešći razlog. Izjave na sudu i zahtjev za rastavu braka imaju kao 
najčešći razlog - neslaganje naravi ili “netrpeljivost”. O tome podaci sa 
suđenja na brakorazvodnim parnicama mnogo svjedoče da se radi o 
nevažnim razlozima, ali nepopustljivost i tvrdoća stvaraju nemir koji se 
pretvara u pravo neprijateljstvo i mržnju, iz koje slijedi raspad braka. 

Evo jednog takvog primjera koji je prije nekoliko godina donio naš tisak. 

Dvije školovane neznalice. On je bi inženjer šumarstva, a ona 
profesorica na gimnaziji. Njemu je bilo 29 godina, a njoj 25. Za 
rođendan je on kupio ženi lijepu kristalnu vazu i stavio je na njezin 
noćni ormarić. Sutradan kada se vratio s posla, a žena bila u školi, našao 
je vazu na stolu i opet je stavi na ormarić. Kako taj tjedan nisu radili u 
istoj smjeni, došavši kući našao je opet vazu na stolu. Naljutio se i 
vratio vazu gdje ju je i postavio. Tako je išlo par dana dok se nisu našli 
u istom slobodnom vremenu. On joj mirno reče: “Slušaj, prestani s tim. 

Neka bude tamo gdje sam ja predmet postavio.” Odgovor je glasio: “Ti 
si je meni poklonio i ja ću je staviti gdje ja želim” i vratila je na stol. 

Videći to on je već u bjesu kriknuo: “Prestani s tim!” Ona je dobacila: 

“A zašto ti ne prestaneš, zašto ja?” “Udarit ću te” zaprijetio je. “E 
nećeš" vikala je žena “jer me ti ne hraniš, jer imam plaću kao i ti.” Nije 
ju udario, a ona je tresnula vazu o pod tako da se razbila u sitne * 

komade. “Glupane!” vrisnula je dršćući od srdžbe. Udario ju je rukom 
po licu. Ona ga je tužila, sud je prihvatio njezinu tužbu i dao rastavu 
“radi zlostavljanja u braku”. To je doslovni izvještaj sa suđenja koji je 
zabilježio prisutni izvjestitelj. Zaključak: dvije visoko obrazovane 
neznalice, koje kraj sveg svojeg visokog obrazovanja nisu naučili jedno: 
život se sastoji u neprestanom usklađivanju težnja i volja - 
uopće, a posebno u braku. Apostol govori o “podnošenju”, a Isus uči: 


“Tko se ne odreče sebe svaki dan - ne može biti moj učenik.” Opet - 
vrijedi za odnos prema bližnjemu uopće - posebno za muža i ženu. 
Bračna ljubav nije ništa drugo nego neprestano odricanje u korist 
drugoga. Majka će se odreći i boljeg zalogaja u korist djece, isto tako 
kada se radi o potrebnoj odjeći, a da se ne govori o odricanju za vrijeme 
trudnoće, rađanja, njege male djece i brige za odraslu. Stoga je ime 
majke simbol najsavršenije ljubavi već na naravnom području, a ako i 
otac kao hranitelj obitelji podnosi brojne žrtve radosno u korist žene i 
djece, nikada ne može doći do kobnih posljedica, do propasti obitelji. 

Propast i prokletstvo 

“Vrlo laka rastava braka, prokletstvo je i propast, vrelo nesreće, rđava 
stvar za muževe, a još rđavija za žene.” Tako je izjavio predsjednik 
SAD Roosevvelt u ono vrijeme kada je bilo veoma malo rastava brakova 
u toj državi. Međutim je zaboravio dodati: “Rastava braka je najrđavija 
stvar za djecu iz propalih brakova.” To se danas u toj zemlji i obistinilo. 
Kako su lake rastave braka u pojedinim regijama, koje zvuče 
nevjerojatno, navodimo: 

Cleveland. Marv Harriman je zatražila rastavu braka zbog 
nevjerojatne muževe lijenosti. Tako je lijen, izjavila je na sudu, da mu 
dok pere zube mora asistirati i istiskivati pastu za zube. 

San Francisko. Nepoznavanje zaručnice. 

“Harolđ Books, po zanimanju bankovni činovnik, oženio se putem 
oglasa. Odman nakon vjenčanja zatražio je rastavu braka. Njegovo je 
obrazloženje slijedeće: “U pismima prije braka ona je tvrdila da je 
visoka 165 centimetara, a teška 62 kilograma. No kada ju je poslije 
vjenčanja izmjerio, pokazalo se je da je teška 145 kilograma, a visoka 
182 centimetra.” U struku bankovnog činovnika spada da cijeli život 
brižno provjerava sve račune, pa zvuči nevjerojatno da se tako prevario 
i preračunao u izboru bračnog druga. 

San Diego. Od nekog Ota Risengera žena je zatražila rastavu braka. 
Kao razlog je navela njegovu besprimjernu škrtost. Između ostaloga 
tražio je “radi štednje” da njegova žena nosi njegovo istrošeno zubalo, 
umjesto da joj kupi novo. 

Bordeamc. Ivette Granier je navela kao glavni uzrok rastave što 
njezin muž ne trpi njezinu majku, pa se želeći da je otjera iz kuće 
prerušavao noću u sablast. Drugi je dao naslikati na stropu bračne sobe 
sliku svoje žene kako se utapa u moru. 

BRAČNA NEVJERA - PRELJUB RAZLOG RASTAVE 
Biblija opominje 

Kralj preljubnik i ubojica. Radi se o umorstvu velikog proroka 
sv. Ivana Krstitelja. Na smrt ga je osudio, dao mu odrubiti glavu, 
židovski kralj Herod, koji je zaveo ženu svojega brata, doveo ju k sebi i 
tako učino dva zločina: preljub i umorstvo. Ivan, kojega Isus naziva 
najvećim među rođenima od žene propovijedao je pokoru. Nije dijelio 
opomene samo malenim i priprostim ljudima radi grešnog života, nego 
je otišao u kraljevski dvor i otvoreno ga opomenuo “Ne smiješ imati 
ženu svojega brata. Evanđelje navodi da je kralj poštivao svetog 
čovjeka i rado ga slušao, ali sada povrijeđen u svojem kraljevskom 
dostojanstvu baci Ivana u tamnicu. Prema izvještaju evanđelja, nije 
mislio ubiti ga, nego ga zaplašiti, ili “spasiti svoju čast” i ugled kako to i 
čine uglednici kada se osjećaju poniženi. 

No Herodijada, žena njegova brata, koja je sklopila drugi preljubnički i 
rodoskrvni brak, veoma je Ivana zamrzila iskoristila priliku kada je 
njezina kćerka Saloma plesom oduševila razvratne goste, te dobila 
kraljevo obećanje da će joj ispuniti svaku želju. Nagovorila je kćerku 
da traži na pladnju glavu Ivana Krstitelja. Kralj se ražalostio, ali “radi 
zakletve koju je dao” naredi da se proroku odsječe glava, koju 
predadoše Salomi, a ona svojoj materi. Tako dvoje preljubnika oduzeše 
život preteči Spasiteljevom. 

Kralj se odriče prijestolja radi žene 

Nekoliko godina prije drugog svjetskog rata došao je na englesko 
prijestolje mladi kralj Eduard V III. Prijestolje je vrlo brzo napustio radi 
ljubavi prema jednoj ženi koja je bila već dva puta rastavljena. Tomu 
se protivila kraljica majka, i anglikanska crkva, a tadašnji predsjednik 
vlade Baldwin postavio je uvjet: ili se odreči rastavljene žene ili 
prijestolja. I sva engleska štampa, i narod koji je kralja inače cijenio, 
ustali su protiv toga braka. Ostavio je radije krunu nego nedopuštenu 
ženidbu, morao otići iz domovine, a za vrijeme velikog rata koji je 
njegova domovina vodila protiv neprijatelja, nije dobio nikakovu i 
odgovornu službu. Živio je u tuđini, isključen iz javnog života. Ostao je 
vjeran - nevjernoj ženi. Umro je prije nje i ostavio ogroman imetak njoj: 
novac, zlato, mnoge dragocjenosti. Ona se posvetila cijelom čoporu 
pasa koje je uzgajala, i kojima je sve ostavila u oporuci. Tako je bijedno 
svršio jedan kralj, njegov ugled i njegovo blago. 


Zemljopis nevjerstva 

Ubojstva radi preljuba. U članku se čita: "Italija i Francuska ubrajaju se 
među zemlje s najvećim brojem ubojstava radi bračne nevjere. U 
Francuskoj se navodno godišnje desi tisuću takovih zločina. Na čelu 
liste najnevjernijih muževa nalaze se filmski radnici, liječnici, novinari, 
književnici, kompozitori. Tek poslije toga dolaze industrijalci i trgovci. 
Što više imaju uspjeha u poslovima, to su nevjerniji.” 

Zaključimo: “Među seljacima, radnicima, skromnim građanima nema 
preljuba s takvim kvalifikacijama, jer ne žive u obijesti radi bogatstva i 
društvenog položaja, nego se brinu i bore svakodnevno za svoj 
opstanak i opstanak svoje obitelji.” 

Majka preljubnica i ubojica 

"S ljubavnikom ubila šestogodišnjeg sina i zakopala ga u smetlište. U 
članku piše da ga je stavila u kartonsku kutiju, a jer tjelešce nije stalo, 
majka mu je polomila noge. Liječnička komisija je utvrdila da dječak 
nije ubijen, nego doslovno ubijan. Ustanovljeno je: prijelom lubanje, 
izljev krvi u mozak, zdrobljeni zubi, i sedam polomljenih rebara. To je 
svršetak, a prije toga: mučili su ga, ostavljali gladnog i nagog u sobi, 
treskali ga o zid kao stvar, kao vreću, za što su susjedi rekli dušmanski 
su ga tukli. Djed je dječakov, a otac opake majke rekao za svoju 
kćerku: “Samo njezina smrt može meni i mojoj obitelji donijeti 
olakšanje. Molim da se majka krvnica i njezin ljubavnik, osude na 
smrt.” Užasno u svakom pogledu, a posljedica neljudskih i nemoralnih 
odnosa dvoje zločinaca. 

Predsjednik države umro radi preljuba 

Radi se o turskom premijeru Adnanu Menderesu. Kraj drugih 
prekršaja, javno je osuđen radi preljubničkog života, kao i radi toga što 
je navodno dao ubiti nezakonito svoje dijete. Pokušao je izbjeći 
pokušajem samoubojstva, a nakon što je izliječen, javno je pred 
mnoštvom gledatelja obješen kao i svaki drugi zločinac. 

Ubojica traži ubojicu 

To je naslov jedne stravične priče. Ugledni odvjetnik, sudac, poznati 
borac protiv kriminala, doživio je pravu tragediju. Automobil u kojem 
se nalazila njegova žena i sinčić je eksplodirao i oboje su našli strašnu 
smrt. Pristupilo se temeljitoj istrazi u kojoj je sudjelovao i odvjetnik 
Ado Paine. Nakon duže istrage, otkrili su kriminalisti da je u automobil 
stavio ekspoloziv sam odvjetnik da se riješi žene, a da ne bude 

nikakove sumnje žrtvovao je i sinčića. Pokušao je i kćerku ukloniti ali 
malena je odustala od putovanja. 

Sve se to desilo radi bračne nevjere, jer je imao preljubničke veze sa 
svojom sekretaricom. Sav slomljen priznao je: “Radi nje ću umrijeti na 
električnoj stolici.” Tragedija u svakom pogledu i za nevine žrtve i za 
muža zločinca. 

Grešni kralj i prorok 

Kralj David na vrhuncu svoje moći, zagleda se u ženu svojega časnika 
Lrije, zavede je, a kada je ona zanijela, naredi svojem zapovjedniku da 
hrabroga Uriju postavi na mjesto gdje se vode najteže borbe, a onda 
neka ga prepuste neprijateljima. Tako se i dogodilo. Nakon pogibije 
nevinog čovjeka, uzeo je njegovu ženu Betsabeju k sebi. Prorok Natan 
po Božjoj naredbi prijeti kralju smrću. Ovaj se pokajao, i smrt ga nije 
zadesila, ali su ga stigle teške kazne tokom njegova života. 

I reljubmčko dijete je umrlo, jedan mu je sin ubio svojega brata, a onda 
se digao protiv oca i zakraljio se mjesto njega. Davidova ga je vojska 
porazila, ali su vojnici ubili njegova sina buntovnika za kojim je s 
velikom bolju žalio. - Opet preljub - pa kao posljedica ubojstvo nev inog 
i zaslužnog čovjeka. 

Umrla braneći svoju čast 

Mlada Francuskinja iz planinskog kraja u Francuskoj čekala je priliku 
da se s nekim poveze do susjednog grada gdje joj je u bolnici ležalo 
dijete. Bila je u drugom stanju, nosila je u svojem krilu dijete. Primili 
su je u jedan kamion vozač i njegov pratilac i ubrzo su počeli s 
bestidnim pokušajima i ponudama najgore vrste. Ona je molila da je se 
okane, jer ide bolesnom djetetu, jer je udana i vjerna svojem mužu. 
Kako su postajali sve nasilniji, zaprijetila je da će iskočiti iz kamiona. 

V ozac je dao gas’ a žena izvan sebe od ogorčenja, zaokrene upravljač 
vozila, i om se survaše niz padinu u planini, dok se kamion zaustavio 
nakon nekoliko desetaka metara na jednom stablu. Vozač i žena s 
djetetom su poginuli, a suvozač teško ozlijeđen odvežen je u bolnicu 
gdje je sve sa suzama u očima potanko ispričao. - Tom prilikom 
francuska štampa nazvala je poginulu ženu i majku mučenicom 
zenidbene vjernosti. Zaključak je jednog novinara: "Sve je više u 
Francuskoj žena, mučenica ženidbene vjernosti, koje su spremne 
radije umrijeti, nego iznevjeriti svoje muževe. To su navodi iz velikog 
francuskog tjednika “Pariš Match”. 


Umro braneći čast svojega oca 

Mali Girolamo Puliese iz talijanskog mjesta Cerignola, izgubio je život 
jer je, iako nejak, pokušao spriječiti preljubnički život svoje majke. 

Njih petero djece živjelo je s ocem i majkom. Otac je bio vrlo 
plemenit, no majka je godinama “prijateljevala” s jednim 37- 
godišnjakom. Otac, dobričina, nije to vjerovao, ali je mališan mnogo 
toga znao, i zato je jako trpio, jer je veoma volio oca. Bio je veoma 
osjećajan i zreo sa svojih 12 godina. Bio je u neku ruku očev zamjenik u 
kući i osjećao za sve odgovornost što se događalo za vrijeme odsutnosti 
njegova oca. Osim toga tako je volio oca da je u školskom zadatku 
napisao da bi dao život za njega. Mali je jednoga dana naišao na majku i 
njezina “prijatelja”, plačući navalio na njega svojim nejakim rukama, 
vičući da će sve reći ocu. Pokvarenjak je zgrabio dijete, nemilo ga 
izudarao i ugušio rukama. Potom je dijete objesio o njegov remen, 
fingirajući samoubojstvo dječaka. Zločinačka majka je uklonila tragove 
borbe da prikrije zločin nad vlastitim djetetom. Mnoštvo građana 
sudjelovalo je u pokopu maloga junaka. Zaključak je bio, ne bez 
ponosa, njegovih sugrađana: “Umro je braneći čast svojega oca.” 

4 •>■ 4 

Svi navedeni primjeri svjedoče o teškim posljedicama preljuba, bračne 
nevjere. Apostol Pavao kratko opominje: “Ni bludnici, ni preljubnici... 
neće ući u kraljevstvo nebesko.” Očito, jer niti ovdje u ljudskom 
društvu ne spadaju ne samo u kraljevstvo Božje, nego niti u časno 
ljudsko društvo. 

Samooptužba preljubnice 

U odgovoru na pitanja čitatelja jedan psiholog svjedoči, kako postoji 
vrsta dopisa koja otprilike glase: “Imala sam dobrog muža, ali sam se 
zagledala...” U jednom napisu iznosi primjer o kojem je dobio 
svjedočanstvo iz prve ruke, od nevjerne žene. “Imala sam divnog 
muža, dijete, lijepo smo živjeli, svuda išli. Nisam znala što znači 
pronaći muža pijana, znala sam u svakom trenutku gdje se nalazi, bila 
sam sigurna da me ne vara. U poduzeću sam slušala kakve sve muke 
imaju kolegice u braku. Meni su sve zavidjele. I tako, da ne dužim, 
zaljubila sam se u drugoga. Nađosmo se nekoliko puta. Moj me muž 
zatekao s njime. Nije mi rekao ni riječi, niti me je udario. Rastali smo 
se i ja sam otišla čovjeku u kojega sam se zagledala. Moj muž je to 
užasno teško podnosio. Danima je bio na bolovanju radi šoka koji je 
doživio. I što je sada: Moj novi muž je postao drugi čovjek i sve se je 
promjenilo. Ubrzo sam shvatila da sam učinila užasnu pogrešku. 

Užasno patim za svojim dobrim mužem kojemu sam zadala tako teške 
boli. Sada tek vidim da je mojem sretnom braku pridonio najviše on, 
moj prvi suprug. Sada sam zamrzila svojeg “prijatelja” jer sam uvidjela 
da je sve ono što mi je govorio mameći me k sebi, bila velika laž. 
Najteže mi je bilo kada mi je moj prvi muž rekao na rastanku: “Više je 
žena znalo da sam dobar muž, pa su neke pokušavale da me pridobiju, 
ali ja sam znao da se oduprem i ne nasjednem lažnim obećanjima.” Tu 
priča završava a psiholog zaključuje: “S odvratnošću čitam pisma 
rastavljenih žena koje počinju s riječima “Imala sam divnog muža”, a 
onda slijedi kuknjava i plač nad izgubljenim dobrom. Teške 
samooptužbe za teški zločin preljuba, unatoč dobrom životu s dobrim 
mužem. 

Iz preljuba ravno u smrt 
Smrt prijeti preljubnicima 

Pariz. Veoma značajna činjenica o kojoj se rijetko piše zbog diskrecije. 
“One ili oni koji potraže ljubav izvan bračnog ognjišta, često reskiraju 
da postanu žrtve srčanog udara.” Kao uzrok smrti navodi se: srčani 
udar, no neposredni uzrok smrti trebao bi biti zaveden kao “preljub”. 

OKRUTNOST U BRAKU RAZLOG RASTAVE 

“Krvave kandže zajedničkog života.” Taj izazovni naslov 
prikladan je za sva zla koja se dešavaju u braku. Pisac članka navodi: 
“Čovjek dokazuje da se ne zna nositi sa silinom urođene agresije ni u 
vlastitoj kući. Među četiri svoja zida gdje smije konačno olabaviti 
kravatu i skinuti cipele, i biti ono što jest, gdje ima tko ga takva 
prihvaća, ili ga mora barem trpjeti spušta granicu tolerancije. Kao prava 
nasljednica mita o požrtvovnoj ženici, ona će u svom obiteljskom 
gnijezdu podnijeti sve, pa i više od toga. Pažljivo će ujutro prije posla, 
očiju natečenih od plača s kojim je pošla u postelju, premazati modricu 
na licu, i neće nikom ispričati da je muž bio sinoć “nervozan”, pa mu se 
“omakla” grubost. Čak, štoviše, ona će podržati njegovu sliku razborita 
i uspješna čovjeka, kakav se pokazuje u javnosti. Njegove će nemire, 
nepredvidive i neobjašnjive napade bjesnila stišavati povlačenjem, 
samooptuživanjem ili histeričnim zvocanjem. Katkada će između sebe i 
njega umetnuti nedužno dijete, pa čak opravdati njegovu silu i kućni 
pakao, tobožnjom dječjom dobrobiti. I nikada ga neće napustiti i otići 
sama svojim putem, uvjerena da joj je mjesto uz njega, očekujući da će 
se jednog dana desiti čudo - da će se on promjeniti. 

Ona je tučena žena: čistačica, profesorica, domaćica. Svejedno. Sa 
životnim se drugom dijeli ono najintimnije. Zato će životna družica biti 

ta kojoj će se uputiti riječi koje su se mužu nakupile u grlu, kada ga je 
toga dana “ribao” šef, ili psovke kojima proklinje vlastitu glupost ili 
nesposobnost. Sve će to “istovariti” svojoj ženi. Ako je civilizacijska 
korica tanka, stradati će i djeca. Ponavljaju se sudski podaci da svaku 
drugu ženu tuče muž, govori se o silovanju u braku, kao i o seksualnom 
zlostavljanju djece. - Gledajući sva zla o kojima govori pisac članka, a 
imajući pred očima da se to zbiva svakoj drugoj ženi, onda se može s 
punim pravom upotijebiti riječ: bračni pakao. 

“Zahvaljujući pokornosti žena, iza svakih drugih vratiju milijunskih 
gradova, slavlje slavi podmuklo i trajno nasilje. Ne samo fizičko. Žrtve 
su svi. I žene i muževi i djeca. Zlo naizgled bezazleno, kapa polako 
razarajući psihu. Pirovi nasilja nisu najčešće krvavi, ali su isto tako 
tragični, a rijetko svršavaju pred sudom zahvaljujući šutnji 
* zlostavljanih.” 

Oni su takvi, jer ih žene vole 

“Jer vole svoje muževe one su podložne muževima i pretstavljaju 
idealan teren za nasilničko ispucavanje njezina bračnog druga. 
Nabijanje po teniskoj loptici koje psiholozi preporučuju u nastupu 
bjesa, ne može njemu pružiti zadovoljštinu, jer to lopticu ne boli, pa to 
njemu ne može pružiti zadovoljstvo, a žena će zasuziti, ali i opravdati 
njegovo ponašanje. Žestoki pobornik stava da “ženu treba tući” i to 
uvijek, jer “ako ti već ne znaš zašto, ona će uvijek znati zašto, jer se ona 
uvijek osjeća krivom, pa ako treba sama će za sebe izmisliti neki 
neoprostivi grijeh. Knjiga “Muškarci koji mrze svoje žene, i žene koje 
ih vole” bila je svojevremeno najčitanije djelo. Bila je prava revolucija 
otkriće da takvi muškarci postoje, da se nadopunjuju i jedno bez 
drugoga ne može biti. 

Oni koji ne shvaćaju tragično to što im je brak začinjen neprestanom 
svađom, ne pitaju se nikada, da li bi riječi koje izgovore u bjesu, ikada 
uputili nekom drugom: prijatelju, ocu, majci, rođaku ili prolazniku koji 
ih trkne ramenom. Nitko za sebe ne misli da jp najveća ništarija na 
4 svijetu, no da to zaista ne bude barem će približni poštovanje pokloniti 

' osobi koju je sam izabrao za svoj cijeli život.” 

Pisac ovih redaka s opravdanim ogorčenjem začinjenim sarkazmom, 
iznosi svu bijedu bračnih zajednica u kojima vlada neprestana svađa, 
vrijeđanje i batinanje. Najstrašnije je pri tom znanje da to biva “iza 
svakih drugih vratiju”. Ili već spomenuti naslov “Pola Amerike živi u 
paklu”. Psiholozi, sociolozi i suci se muče kako taj potresni problem 
riješiti Apostol to riješava s dvije rečenice. 

Apostol Pavao: “ Žene pokoravajte se muževima , kako priliči u 
Gospodinu. Muževi ljubite svoje žene ine budite osorni prema njima. ” 
Kako i djeca spadaju u brak njima poručuje: “Djeco, slušajte svoje 
roditelje u svemu, jer je to ugodno u Gospodinu.” Očevima za odnos 
prema djeci: “Očevi, ne ogorčujte svoju djecu, da ne klonu duhom.” 

Kad se nakupi zla krv 

“Susjedstva jednako zlurado šapuću i ogovaraju osluškujući tupe 
udarce kroz tanke pregrade gradskih stanova, kao i tresku razbijenih 
tanjura. Ubacujući nasilje jednako u crtiće i krimiće, čovjek dokazuje 
da je nasilje teško breme kojim se ne zna nositi ni u vlastitoj koži, ni u 
vlastitoj kući. Maska licemjerja i finoće eksplozivno puca pred ženom i 
djecom. Njima koji su mu najbliži - koji ga i vole, može reći sve ono 
najgore, što se ne usudi reći ni na ulici, ni na radnom mjestu, i to uvijek 
opravdava sumanutom isprikom “da mu je pukao film”. 

Centar za pretučene žene 

“Chiswick” je prvi i najstariji centar za pretučene žene u svijetu kojega 
je osnovala legendarna Erin Pizzy. Ona neprestano putuje po svijetu, i 
zahvaljujući njoj svuda u Europi i Americi niču ustanove kamo se 
maltretirane žene s djecom sklanjaju privremeno (dok muž ne dođe k 
sebi) ili stalno, ako zajednički život više nije moguć. Na pitanje 
novinara koliko najviše žene ostaju u skloništu, odgovoreno je - ne više 
od šest mjeseci. Statistika pokazuje da se gotovo šezdeset posto žena 
vraća svojim nevaljalim muževima, no obično već nakon tri ili četiri 
mjeseca, osamdeset posto žena se vraća u centar “da se okrpaju” nakon 
novog incidenta. Statistike nadalje pokazuju da žene obično dolaze 
nakon što su ih muževi i do deset puta premlatili; isto tak.o je dokazano 
da su one žene koje se ne, vraćaju u prvotni brak nego stupe u drugi, 
vraćaju u dom jer su se namjerile opet na mužjaka nasilnika. 
Ustanovljeno je da su i očevi takovih nasilnika bili jednako okrutni 
prema svojim ženama, odnosno majkama. Plemenita začetnica tih 
humanih ustanova turobno kaže: “Na žalost staro je potvrđeno pravilo 
da nasilje rađa nasiljem. Ali zar stvarno mislite da nam to daje pravo da 
dignemo ruke od svega? Da im ne pomognemo?” 

Ta strašna zvijer: muškarac 

Strašan naslov u ovom prosvjetljenom i kulturom opečaćenom 
vremenu. Zašto zvijer i zašto strašna, daju brojni podaci navedeni u 
članku pod tim naslovom. 

“Najrasprostranjeniji i najčešći oblik nasilja u suvremenom svijetu je 
upravo onaj koji se događa u obitelji. Međutim nasilje obično ostaje 

unutar zidova “nepovredivog doma” i privatnog društva. Što se to 
događa u obitelji da muškarac koji je prije braka bio zaljubljen kao 
Romeo, nasilnički tuče ili na drugi način maltretira svoju suprugu? 
Zbog čega se žena nježna kao Julija pretvara u opaku životnu družicu? 
Zbog čega otac i majka s čežnjom rođeno dijete za svaku neposlušnost 
kažnjavaju tako surovo da mu nanašaju teške tjelesne ozljede i duševne 
patnje? Na ta i druga pitanja nastojalo je odgovoriti oko stotinu 
sudionika međunarodnog skupa “Nasilje u obitelji”, održanog prije 
nekoliko godina u dubrovačkom univerzitetskom centru. Skup je 
pokrenulo Svjetsko viktimološko (žrtvoslovno) društvo u Zagrebu to se 
društvo bavi posebno sa zločinima u prošlom ratu, žrtvama strašnih 
logora smrti, mučenjem ratnih zarobljenika itd. A sada moramo s 
užasom zaključiti da se bavi mučenjem progonom i najtežim patnjama 
pa čak i ubojstvima u najplemenitijoj ljudskoj zajednici - obitelji. 
Predsjednik toga društva dr Zvonimir Separović je istaknuo da je danas 
najrasprostranjeniji oblik i najčešći u suvremenom svijetu, upravo onaj 
koji se događa u obitelji. Činjenica je da najveći broj slučajeva nasilja 
ostaje neotkriven, sakriven u krugu obitelji. Zbog složenosti odnosa 
između članova obitelji, žrtve nasilja rijetko protestiraju kod društvenih 
organa i institucija, a država i društvo uvažavaju intimnost obitelji, sve 
dok se nasilje ne manifestira u najgrubljim oblicima poput teških 
ozljeda ili ubojstva. Zato su prisutni znanstvenici morali pribjeći 
procjenama o “tamnim brojkama”, da bi objasnili koliko je nasilje u 
obitelji raširena i štetna pojava. 

SAD i batine 

“Više od polovine udanih žena trpi u SAD fizička zlostavljanja od 
svojih muževa kaže se u studiji pod naslovom “Zlostavljanje žena” a 
djelo je napisao psiholog Richard Levy. On veli: “Dokumenat o 
vjenčanju” je “dozvola za lov”. 

Ta dozvola daje mužu pravo da pet puta istuče svoju ženu, jer je 
dokazano da žena tek nakon pet takovih ekscesa traži pomoć izvan 
kuće. Psihlog tvrdi da deseci milijuna žena trpe batine u braku 
povremeno, ili su redovno izložene zlostavljanju. U SAD svake godine 
teško nastrada oko 450.000 osoba od nasilja u obitelji. Tu se ne radi o 
“običnim” batinama, nego o “teškim ozljedama”. No žrtve iz straha od 
okoline i prijetnja počinilaca, ne prijavaljuju nasilnike. I takovih je 
veliki broj. 

GLAS ZA SPAS 


Šveđani i batine 

“Švedski Savjet za preventivno suzbijanje prestupništva procjenjuje da 
u toj zemlji 300.000 žena dobiva batine. Pitaju se stručnjaci - da li žene 
dobivaju dvostruke porcije batina zato što je zabranjeno tući djecu?” 

Švicarska - batine i umorstvo 

U Švicarskoj se tvrdi da veoma veliki broj žena dobiva batine, a kako 
vele, šapuće se o nemalom broju ubojstava koja se na različite načine 
prikrivaju. 

Batine i “Zlatna bula”. 

Žena koja novinaru opširno pripovijeda o mužu koji ju redovno tuče, a 
onda svaki puta obećava “da se to više neće ponoviti”. On diže na 
mene svoju snažnu ruku, ne bi li “ubio demona u meni” kako uvijek 
iznova ponavlja. Obadvoje imamo solidnu naobrazbu, koja se kod njega 
uopće ne zapaža uzevši u obzir njegovo ponašanje u obitelji. Nekim 
slučajem došla mi je u ruke “Zlatna bula” izdana 1242. godine. U njoj 
piše: “Ako tko koga ćušne ili povuče za kosu, mora platiti kaznu od 10 
penza, a gradskoj blagajni 100 denara. Učini li tri puta neka se protjera 
iz grada”. Nisam se usudila mužu to pokazati, no vjerojatno bih ja 
platila u naravi - primljenim batinama. - Kada bi se, imajući pred očima 
sve činjenice, danas naplaćivale novčane kazne punile bi se gradske 
blagajne. No isto tako, opustjela bi sela i gradovi jer bi siledžije bile 
protjerane. 

I žene mlate muževe. “Američki autori R. Lengley i S. 
Steinmetz, stekli su znanstvenu reputaciju svojim knjigama o 
muževima koje maltretiraju njihove žene. Otkrili su naime da su i 
muževi žrtve batina. - “Govoreći o bračnim zgodama i nezgodama u 
SAD, otkrili smo da čak 12 milijuna muževa dobiva grdne batine od 4 

svojih ljepših polovica. Među žrtvama žena grubijana su tri kategorije 
muškaraca. Oni koji su visinom i težinom manji od svojih bračnih 
družica, teški invalidi i muževi mnogo stariji od svojih žena. Zajedničko 
je svim žrtvama, žena goropadnica, to što nerado govore o svojim 
gorkim iskustvima.” (Vjesnik). Kada se uzme u obzir činjenica da samo 
u jednoj zemlji svaka druga žena dobiva batina, a da samo u jednoj 
zemlji biva zlostavljano nekoliko desetaka milijuna, onda broj 
muškaraca koji to isto trpe nije velik, ali je velika bijeda i jedne i druge 
stvarnosti. Bračni pakao u dva izdanja. 


Naslov je jednog članka liječnika, poznatog psihologa, seksologa i 
sociologa. Za čiji spas? On veli: “Brak je postao meta sve brojnijih 
napadaja sa svih strana. Žena, vele muževi, pripada mužu i kući, manje 
nego ikada prije. Izgubio je, kako se njemu čini, domaćicu koja će 
samo njemu pripadati, ugađati mu i brinuti se za njega da on živi u 
ugodnom kutu i da ga uvijek iznova čeka “da se gospodar vrati”. Brak 
nije više svetinja, a razvod, nekada sramota i tragična nevolja u životu, 
sada je postao obična stvar. Broj se preljuba u braku uvećao, a ako je 
muž nevjeran, više se ne smatra nikakvom sramotom. Zato, veli 
znanstvenik, brak postaje meta kritike za sve češće izjave, psihologa, 
sociologa i seksologa. To su sve činjenice radi kojih oni najpametniji 
dižu “glas za spas” teško potresenog braka. Koje su posljedice sve 
većeg broja rastava, ističe se i poziva na “spasonosno” djelovanje? 
Nizozemska. “Sve više razvoda u toj bogatoj zemlji, uzrokovalo je 
opasno smanjenje rođenih, više kriminala, saobraćajnih nesreća, a 
manje sklopljenih brakova (23 posto). Pad nataliteta 28 posto.” Prava 
tragedija za jednu naciju; koja unatoč blagostanju srlja u samouništenje. 

Rastava i ludilo 

Jedna statistika podosta godina unatrag kazuje slijedeće: 

“Od sto tisuća nerastavljenih muževa u Bavarskoj dospije u ludnicu 52 
muža i 63 žene. Od sto tisuća rastavljenih dođe u ludnicu 557 muževa i 
588 žena. U Švicarskoj je broj nerastavljenih veći: 141, ali je zato broj 
rastavljenih duševnih bolesnika znatno veći: 1501 na svakih sto tisuća. 
Slična je pojava i u tamnicama gdje se nalaze razni kriminalci i zločinci, 
u Švicarskoj na stotinu nerastavljenih muževa i žena nalaze se u 
zatvoru njih 74; od sto tisuća rastavljenih u zatvoru se nalazi 1.209.” 
Podaci su iz jedne javne publikacije pa nema nikakove sumnje u 
njihovu vjerodostojnost. - Žena je zamišljena kao pomoćnica mužu. 
Muž kao zaštitnik žene. Lišeni međusobne pomoći i zaštite, lakše 
izgube razum i želju za časnim životom. Novi podaci o psihičkim 
bolestima djece, savršeno se poklapaju s navedenim podacima. Djeca 
iz razorenih brakova mnogo trpe, pa kao i muževi i žene duševno 
stradaju. S druge strane, kako je utvrđeno, veliki broj zločina velikih i 
malih, sve do ubojstva, povezani su prema statistikama s raspadom 
brakova. “Sve su to očajnički pozivi za spas braka. Glas za spas.” 
“Samoubojstvo je zlo našeg vremena. Činjenica je da se u Švicarskoj na 
sto tisuća nerastavljenih ubije 50 osoba, dok je među rastavljenim šest 
puta veći broj samoubojica: 312. 1 to nije teško shvatiti. Voljena osoba 

se osjeća smirenom i sretnom. Oni koji su napušteni lako padnu u očaj i 
posegnu za vlastitim životom. 

I prostitucija je velika nesreća našeg vremena. Broj zahvaćenih je 
zaprepašćujući. Neudane osobe se deset puta manje odaju nemoralu 
nego rastavljene. - Kada je u Francuskoj za vrijeme revolucije 
dozvoljena rastava, francuski rodoljubi braća Goncourt su s ogorčenjem 
izjavili: “Francuska je postala jedna velika kuća prostitucije. Pretvorili 
ste našu domovinu u trgovinu ljudskim mesom. Ženidba je postala 
obični trgovački ugovor za jednu noć ili jednu sedmicu.” Kako su ove 
gorke riječi u našem vremenu dobile žalosnu potvrdu, vidimo iz cijelog 
niza činjenica koje smo zabilježili. 

Kasno kajanje 

“De Maciere, doživotni senator Francuske glasovao je za rastavu braka 
kada se radilo o donošenju tog zakona. Trideset godina kasnije, kada je 
već bio u dubokoj starosti, priznao je svećeniku mons Auguardu: 

“Budući da sam bio ministar pravosuđa kada se glasalo o razvodu, 
morao sam kao ministar dati svoj glas u korist tog zakona. No ja sam za 
taj nevaljali čin zaslužio žalosnu pokoru u mojoj vlastitoj obitelji. 

Nisam mogao predvidjeti tragične posljedice po moju Francusku, a 
sada i po moju obitelj. Moja kći koju vidite u mojoj kući je rastavljena. 

Moj je sin ovih dana predao sudu zahtjev za rastavu braka. Strašna je 
kazna u tome da sam i ja postao žrtvom toga zakona o rastavi. 
Neizmjerno sam ogorčen, ali nemam prava da se žalim, niti se žalim. 
Prihvaćam svoju bol kao i odviše zasluženu kaznu, te samo molim Boga 
da mi se smiluje i da mi oprosti.” Svećenik završava svoju priču: “Prizor 
je bi zaista dirljiv i ja sam bio potresen kada sam na licu ovog starca 
vidio dvije velike suze, ali je on spustio kršćanski i ponizno svoju glavu 
pod rukom Božjom.” - Za kajanje nije nikada prekasno, ali je kasno i 
nemoguće popraviti tolika zla za sve ono vrijeme što su izdani zakoni 
koji oslobađaju čovjeka od ženidbenih veza i obaveza. 

Dva predsjednika se žale 

Predsjednik SAD Roosewelt žalio se pred drugi svjetski rat: “Rastava i 

braka spustila se kao mora na ovu zemlju.” 

Predsjednik Truman 1947. godine obratio se, iako nije katolik, 
udruženju “Katolička obitelj” i posebnim pismom predložio da bi 
Ujedinjene Nacije donijele neku povelju, kojom bi se zaštitila prava 
obitelji, kao što se štite prava pojedinaca i njihovo ljudsko 
dostojanstvo.” Koliko je ta ustanova uspjela zaštiti prava i dostojanstvo 
pojedinaca nakon drugog svjetskog rata, svakom je poznato. U malim 
kako vele “prljavim ratovima” kroz stoljeća, tvrde oni koji problem 

poznaju da je poginulo više ljudi, žena i djece nego u samom velikom 
ratu. A koliko je zaštićena obitelj i njezina prava dosta je navesti 
žalosnu stvarnost da u SAD propada više od 50 posto brakova. - Postoji 
jedna druga povelja u kojoj su udareni čvrsti temelji za svaki brak: 
“Žene pokoravajte se svojim muževima” i “muževi ljubite svoje žene”. 
A nad svim ljudskim zakonima i mudrovanjima stoji Božja zapovijed: 
“Ne poželi tuđeg ženidbenog druga.” Obdržavanje tih uredbi i 
zapovijedi su jedino jamstvo za sretni bračni život. 

Lijek i protuotrov za rastavu 

“Malo svađe ne škodi”. Čudan savjet, ali obzirom na to da u 
svakoj zajednici koju sačinjavaju ljudi, pa tako i u obitelji, dolazi u 
raznim prilikama do napetosti i svađe. O tome ćemo imati prilike 
razmišljati u recima koji slijede. 

“U Indiji mora biti u svakoj kući mala prostorija bez prozora i sa 
dvostrukim vratima. Ako se muž i žena žele prepirati, a razloga se za to 
nažalost lako nađe, moraju se zatvoriti u tu prostoriju iz koje se ništa ne 
čuje. Ne smiju izaći napolje dok jedno drugome ne istresu što im je na 
srcu. Tako njihova djeca nemaju nikada prilike čuti gorke riječi, 
uvrede i grubosti svojih roditelja. Soba se zove “krodhagara” - soba za svađe. 
Što se tiče srdžbe iz koje izviru svađe i prepirke. Apostol ne preporuča 
posebne sobe i dvostruka vrata - što nije uvijek moguće, nego kratko 
naređuje: "Srdite se. ali nemojte griješiti. Neka sunce na zađe nad 
vašom srdžbom.” I Apostol je znao da “nužno” dolazi do napetosti 
između ljudi, pa i u braku, zato tim savjetom želi naglasiti: koliko je 
razumljivo da dolazi do nesporazuma, srditosti i svađe, toliko je 
potrebno da to prestane u najkraćem roku. “Neka sunce ne zađe nad 
srdžbom.” 

Priča se da je u prastaroj Njemačkoj bio sličan postupak kao u Indiji... 
Kad bi se muž i žena toliko zamrzili da bi se odlučili na rastavu braka, 
najprije bi ih zatvorili u jednu za to određenu kulu. Tu je bilo više 
soba, obilje hrane i pića. ali je bi samo jedan tanjur, jedna žlica, jedan 
stol i jedna stolica. Tako im nije ništa drugo preostalo no da sve 
zajednički dijele. Nakon nekoliko mjeseci pustili bi ih napolje, pa ako 
bi i tada ustrajali u odluci da se rastave - to su im dozvolili.” (Dobri 
pastir). 

Rastavljena kliješta - beskorisno željezo 

Posvađala se kliješta, i to ne velika i mala, nego lijeva s desnom 
stranom. Kliješta se zavadila i rastavila. Otišla svaka na svoju stranu. 
“Ti si kriva” reče lijeva strana. “Ne, nego ti” odgovara druga. “Kako 
ja?” pita opet jedna strana. Druga odgovara: “Kada ja hoću lijevo, ti 

pođeš desno, i obratno.” “Nije tako nego obratno” prihvati jedna 
strana. “Kada ja hoću na desno ti hoćeš na lijevo, i tako uvijek.” S 
tobom se ne može izdržati!” I kliješta se rastaviše. Jedna i druga ležale 
su bespomoćno i beskorisno. Naiđe tu neki bravar i ugledavši raskinuta 
kliješta promrmlja: “Od takovih kliješta, nikakove koristi! Dva komada 
željeza bez vrijednosti.” Uze spojnicu, stavi kliješta na nakovanj, udari 
snažno nekoliko puta, i spoji čvrsto obadvije strane. Onda uze kliješta 
čvrstom rukom i u tren iščupa stari zahrđali čavao koji mu je dugo 
smetao. 

“Tako valja” šapnuo je zadovoljno ovaj puta. “Kada ste rastavljene, 
obje strane niste ni za što, osim da vas bacim na smetlište. Skupa zlata 
vrijedite.” Kliješta uvidješe kako je glupo i opasno svađati se, i da bi 
zaista mogla svršiti u otpadu. Čvrsto se zagrliše i odlučiše da se neće 
više svađati i nikada rastaviti. - Da li je lijeva strana muž ili žena ili pak 
obratno, posve je svejedno. Bog je rekao stvarajući prvog čovjeka: 

“Nije dobro da bude čovjek sam.” I odmah je odlučio: “Načiniti ću 
pomoćnicu sličnu njemu!” Budući da po riječima onoga koji ga je 
zamislio i stvorio, čovjek ne može biti sam, stvorio je ženu pomoćnicu 
sličnu njemu, ali da ostanu u trajnoj zajednici, čvrsto zagrljeni 
spojnicom ljubavi. Odredio je da ne smije nitko rastavljati ono što je on 
sastavio.” (Dobri pastir). 

Združeni tom spojnicom ljubavi koja je božanskog porijekla, zlata 
vrijede jedno drugom i oboje svojoj djeci. Nestane li te dragocjene 
veze, nisu “ni za što” jedno drugome i oboje svojem potomstvu. 

Što učiniti ako veze pucaju? 

“Svaki peti par u SAD doživljava prave bračne krize” - piše jedan 
sociolog. Slično je i u SR Njemačkoj (bivšoj). Profesor u bračnom 
savjetovalištu pri državnom sveučilištu u Kentu, veli: "Mnogo toga što 
je nekoć održavalo brak: religiozni, društveni i obiteljski potpornji, 
danas se srušilo, tako da duševni problemi nastaju iz sukoba partnera.” 

I on i mnogi drugi psihijatri pozivaju bračne partnere da se uporno i s 
pouzdanjem obraćaju savjetovalištima za brak, koji uspiju često puta da 
se bračne krize sretno svrše.” Oduvijek je bio u našim krajevima običaj \ 
da se vjernici u kriznim situacijama obraćaju za savjet i pomoć 
svećeniku. Koliko je bračnih parova nakon razgovora s duhovnim 
vođom uspjelo nadići sve poteškoće i sačuvati svoj brak! 

Gledajte ono pozitivno. Stručnjak za psihologiju I. Vogel savjetuje: 

“Ovo zvuči možda pretjerano, ali bi morali svaku večer posvetiti pet 
minuta da se uzajamno pohvale.” To mnogi dobri supružnici i čine, 
potaknuti međusobnom ljubavlju koja se na taj način umnaža. 


Malo svađe ne škodi. Ne podgrijavajte svađu. U nekim obiteljima 
svađa postaje gotovo obred. Razlog je sporedan, a onda se vrti stara 
ploča - svađe radi rodbine, zbog novca, zbog seksa ili nekog drugog 
razloga. Neki ljudi uživaju u ulozi "žrtve”, no partnera ne možete 
neprestano kažnjavati. Možemo mu staviti do znanja da smo 
povrijeđeni, ali mu se mora oprostiti i polaziti od toga da će drugi puta 
biti obazriviji.” Ovaj savjet je sličan onom: “Neka sunce ne zađe nad 
vašom srdžbom.” 

Odagnajte sablasti prošlosti. Jedan terapeut navodi primjer muža i 
žene koji su se uporno svađali oko doručka. On je spominjao da je 
njegova majka servirala ocu obilati doručak, a žena je spominjala kako 
je njezina majka svako jutro odlazila rano na posao pa je doručak 
spremao otac. U raspravi s terapeutom partneri su shvatili da su to 
sablasti prošlosti radi kojih se uvijek iznova svađaju, kao i da to treba 
otkloniti. 

Pravilo za napadaje bjesa. Terapeut savjetuje da muž najavi ženi da 
se u njemu nagomilao bijes, pa neka se odtereti, ali ne duže od pet 
minuta, a onda neka potraže uzrok tome. Važno je nakon toga mirno 
raspraviti o nevolji koja se pojavila 

Razgovarajte o svojim željama. Ponudite svojem partneru 
razmjenu za nešto što želite. Recimo muž izrazi želju da nakon posla 
neko vrijeme ima mir. Žena će predložiti možda da razgovaraju o 
raznim problemima kada su opušteni, možda navečer. 

Ne pravite od muhe slona 

“Otvorenu pastu za zube, brdo suda u sudoperu, ako ne pazite ovako 
nešta može razoriti vaš brak. Možda neki muškarac ostavlja svoje 
čarape nasred sobe, neuredan je. ali ako njegova žena misli da on na taj 
način hoće pokazati tko je gazda u kući, onda se sitna svađa može 
izroditi u veliki sukob. To bi odgovaralo već postavljenoj konstataciji 
da se većina brakova rastavlja radi besmislenih sitnica oko kojih se 
vode raspre i svađe. Ako je partnerima stalo do njihova braka, moraju se 
pitati zbog čega ih sitnice već mogu izbaciti iz takta, veli jedan 
terapeut. Postavite li svoje ponašanje i svoje reakcije u pravi odnos, 
tada se možete usredotočiti na teme koje su zaista važne.” 

Načinite tjednu bilancu 

“Najveći neprijatelj zajedništva je nedostatak vremena. Terapeut 
preporuča da svakog tjedna razgovaraju u određeno vrijeme, određeno 
za međusobni razgovor. - Ispripovijedajte najprije jedno drugome što 
vam se ovaj tjedan činilo dobrim. Pričajte o tome što ste mislili i radili. 
Iskoristite vrijeme da saznate što je partnera možda u tom vremenu 

zasmetalo. Napokon morate jedno drugome povjeriti svoje želje, nade, 
snove.” Čovjek bi rekao za sve to: pa kome drugome, nego osobi koja 
je najbliža od svih ostalih u cijelom svijetu? 

DA LJUBAV NE ZAHLADI 

Sretni su nježni. Partneri se rado drže za ruke i međusobno 
čavrljaju. Kao dijete čovjek doživi ljubav najprije dodirom - vele 
psiholozi. Ta se potreba nikada ne gubi. Kao izraz ljubavi važan je i 
tjelesni život, što je istaknuto u činu stvaranja: “Biti će dvoje u jednom 
tijelu Apostol govori o 'bračnom dugu’. To ne znači da bračni drugovi 
taj elemenat mogu smatrati najvažnijim u bračnom životu. O tome je 
već bilo govora prema podacima u raznim anketama. Nikada ne dolazi 
seksualni život na prvo mjesto kao uvjet sretnog braka. Međutim i 
Crkva u skladu sa Objavom govori o tjelesnom životu kao daru 
Božjem.” 

Sretni izražavaju međusobno poštovanje i divljenje 

Oni razgovaraju o tome što im se kod bračnog partnera sviđa. “Moj 
muž je uvijek bio moj najbolji slušalac” - priča jedna anketirana 
supruga. On je s pažnjom slušao kada sam mu pričala o zbivanjima na 
mojem poslu, o tome kako se odjevam ili o jelu što sam ga pripravila. 
Pokazivao je da se ponosi i da se raduje. Čini mi se da sam za njega 
sjajno svijetlo reflektora. Priželjkujem da i ja svoju ljubav prema njemu 
izražavam jednako dobro. Htjela bi svima reći da je biti voljen najbolja 
stvar na svijetu, ali drugoga voliti da je ipak prava.” Veoma pametno i 
iskreno. Međusobni dokazi ljubavi i poštovanja čine i muža i ženu 
sretnim i zadovoljnim, te im jačaju volju za zajednička nastojanja u 
svakom pogledu. Takav brak mora biti stabilan. 

Sretni su otvoreni jedno prema drugom 

“Tko je sretan povjerava se bračnom drugu u većoj mjeri nego ikom 
drugom. Sretni dijele misli, osjećaje, nade i želje, ali također nedaće, 
čežnje, neugodne uspomene i bolna iskustva. Mnogom partneru nije 
lako izraziti riječima sve što osjeća. To u braku u kojem vlada sklad, 
nije rijetkost da jedno i bez riječi otkriva zbivanja u bliskoj duši. 
Otvorenost mora vladati i u materijalnim stvarima. Sakrivati novac 
jedno od drugoga, imati svoje vlastite “račune” je povod i svađama i 
napetosti!” - U tisku prije nekog vremena moglo se je naći kako je muž 
dobio na lutriji veću svotu novaca, nju ušio u madrac. Žena je čistila 
kuću zapalila madrac jer je već bio trošan, a s njim je izgorio cio imetak. 
No mnogo veća je šteta od međusobnog manjka otvorenosti u bračnom 
životu jer vodi nepovjerenju, suzdržanosti, pa i rastavi. 

Sretni se pomažu 

“Sretni bračni parovi podupiru jedno drugo u svakodnevnom radu i 
raznim nastojanjima. Oni su najbolji prijatelji, što se naročito odražava 
u bolesti, raznim krizama i teškoćama. .Ako oni vide samo svoje potrebe 
a ne i partnerove, onda to ponašanje podsjeća na nezahvalno dijete u 
odnosu prema ocu i majci. Netko je zabilježio: “Vjerujem da je 
najvažnije što tražimo u ljubavi: osobu koja se predano brine o našem 
dobru. Sto bi bez toga bila ljubav i brak?” Sama svrha stvaranja prve 
žene odražava se u riječi Božjoj: "Načinimo pomoćnicu”. Međutim sam 
pojam pomoći uključuje dvije osobe, tako da i muž i žena moraju cijeli 
život biti svjesni obaveze međusobnog pomaganja.” 

Sretni se darivaju 

“Sretni se parovi darivaju više nego što se to inače običava. Cijena dara 
nije važna. Važna je samo namjera da druga strana bude obradovana i 
zadovoljna. Nagrada je sreća na licu bračnog druga. Darovi su uvijek 
znak prijateljstva i ljubavi. Ima li itko više prava na takove znakove no 
oni koji su najveći prijatelji: muž i žena. 

Sretni prihvaćaju zahtjeve i mane 

“U svakoj sretnoj vezi ima zahtjeva i mana. Mudri supružnici odnose se 
prema njima s mudrošću i taktom. Jednome je i drugome jasno, da 
dobre strane potiru slabosti. Oboje se rade vesele onom pozitivnom, 
nego da vezu upropaštavaju prekomjernim bavljenjem nekim 
negativnim stvarima. To ne znači kako neće nitko nikada i nikoga 
zamoliti da promjeni svoje ponašanje (u čemu se nekada uspije, a 
nekada ne). Teškoće se međutim ne smiju precjenjivati, jer to znatno 
umanjuje bračnu sreću.” 

ALKOHOLIZAM UZROK BRAČNIH RASTAVA 

Alkohol ključni problem koji utječe na veliki broj rastava. 

“Jedan od ključnih problema koji utječe na veliki broj rastava i nebrigu 
za djecu je alkoholizam. Istaživanja koja su vršena u raznim krajevima 
diljem cijelog svijeta, pokazuju da je alkohol veliki krivac za razvode 
brakova. O tome nema sumnje jer su istraživanja vršena na 
znanstvenom nivou i kroz duži vremenski period.” O teškim 
posljedicama takova stanja izvještavaju brojni članci u dnevnom tisku u 
nas i u svijetu. 

Ljubav preko sjekire 

“Rat spolova natopljen alkoholom osvane i u crnoj kronici, ali ono što 
papir može podnijeti je prelomljeno na leđima ljudskog bića. Ponekad 
osim masnica ostavlja tragove i u sudnici, ludnici pa i u mrtvačnici. Kad 
muž opijen alkoholom i kočoperenjem gazde u kući, bespoštedno 
premlati ženu i djecu, biti će poziva u pomoć. Međutim njemu bi 
zasigurno trebala pomoć “Klinike za alkoholizam i druge ovisnosti”, a 
oboje pomoć “Centra za kritična stanja”. No stvar najčešće svršava na 
policiji. 

Ružne riječi, ružna djela 

Pod tim naslovom novinar iznosi besprimjerenu zloću onih koji 
zaluđeni alkoholom, počinjaju u obitelji nevjerojatne zločine. 
Šezdesetogodišnji S. zaslužio je samo pet godina robije za slijedeće 
zločine: utvrđeno je da je nasilnu smrt žene prouzročilo gušenje 
zalogajem hrane, ali je prema liječničkom nalazu otkriven cijeli niz 
povreda na tijelu i glavi. 

Toj mučnoj smrti prethodio je cijeli niz batina podijeljenih drvenom 
štakom i drugim sredstvima. Tijelo je bilo od nožnog palca do na silu 
ošišane glave puno modrica. Naime u jednom pijanom naletu ludila, 
muž je usred zime na dvorištu ošišao svoju ženu, a potom joj dobro 
oprao glavu četkom za ribanje podova. Sve je svršilo tragičnom smrću 
napaćene žrtve.” - Novinar veli sarkastički da je dobio samo pet 
godina. Kazna za tko će znati koliko godina maltretiranja i ponižavanja 
vlastite žene, koja ga unatoč svemu nije ostavila sve dok nije nastupila 
smrt. - Drugi muškarac odsjedit će u zatvoru osam godina. On je kroz 
godine mlatio svoju nevjenčanu ženu, dok je nije napokon i umlatio. 
Novinar piše: Njegov je život počeo tako, prema sudskom zapisniku, 
što mu je majka kao vrlo malenom davala vino da zaspi. Ženu je 
najprije tukao drvenim drškom metle, a potom ju bacio na beton o koji 
je udarila glavom, dok ju je on nastavio tuči rukama i nogama. Tom 
divljanju je navodno prethodila svađa i provociranje jednako pijane 
žene. ” (Vjesnik 1990. g.) 

Veoma vremenski blizu, a tako nevjerojatno, kao da se desilo negdje 
davno u divljem vremenu lišenom trunka humanosti i osnovne kulture. 
Ovdje su provedene rastave - bez zapisnika: smrću bračnog druga, koju 
je prouzročio drugi bračni drug. Tome izvještaju u nastavku pridolaze i 
druge vrlo tamne sjene, koje niču u obitelji gdje vlada alkohol. “ 
“Alkohol”, piše dalje “nije uvijek i isključivo razlog ratovanja između 
muškarca i žene ali je vrlo često. Oznojen, neopran i neobrijan 
muškarac, iz kojega se isparava alkohol, obavijen oblakom ukiseljenog 

znoja i ustajalog zadaha duhana, ne može nikako proizvesti snošljivost i 
razumjevanje kako žene, tako djece. Mnogi i mnogi primjeri ukazuju 
na to, da svađa podgrijana alkoholom, započinje kao obična, a završava 
u bolnici, u sudnici, a ne rijetko u ludnici ili mrtvačnici.” (Vjesnik 1990. g.) 

Alkohol i bračna tragedija 

“Nakon kriminalističke obrade u Zagrebu, F.S. 56 godina star, koji se 
tereti za ubojstvo svoje supruge Barice, priveden je u Istražni centar 
Okružnog suda u Zagrebu. Na prvom saslušanju on je priznao ubojstvo 
supruge. Nju je ubio, kako sam kaže zbog prepirke oko gledanja prvog 
ili drugog programa. Saraga je rukama udavio svoju ženu. Kako je taj 
beznačajni povod mogao utjecati na takav zločin, jasno je ako se zna da 
su se supružnici često svađali. Krivac je prema izvještaju alkohol.” - Ne 
mora svaka svađa uzrokovana alkoholom, svršiti ubojstvom pa niti 
batinama, ali provoditi život kroz godine, u društvu prljavog, 
neobrijanog i duhanom zapahnutog muža, kako i novinar veli, ne znači 
ništa drugo doli životnu nesreću i za ženu i djecu. Takovi pak bračni 
drugovi doživljavaju gorku sudbinu radi muškarca koji u takovo stanje 
zapada radi toga što živi u alkoholiziranom stanju i to možda kroz 
desetke godina. 

BRAKOVI MALOLJETNIKA - UZROK 
MNOGIH RASTAVA 

Brakovi maloljetnika 

Medu problemima koji muče suvremenu Ameriku, ističe se i problem 
maloljetničkih brakova. S mnogih strana se diže uzbuna. Traži se 
preciznije ili strože zakonodavstvo. 

Poznato je da se u SAD postotak rastava neprestano povećava te dosiže 
već više od 50 posto, a prema nekima i 60 posto od sklopljenih brakova. 
Ta pojava nije nova, ali je sve češća, sve negativni ja, a ustanovljeno je 
da je u porastu upravo zato, što se sve više brakova sklapa među 
maloljetnicima. U većini od pedesetak američkih država, zakon je o 
braku vrlo liberalan. Za brak nije potreban pristanak roditelja, ako je 
muškarac navršio 21 godinu (zakon prije 30), a djevojka 18 godina. Nu 
ima država u kojima je za sklapanje braka, i to bez pristanka roditelja, 
dovoljno da partneri imaju 18, odnosno 16 godina. 

F. Bol sveučilišni profesor u Filadelfiji, napisala je knjigu “Zašto 
brakovi loše svršavaju?” u kojoj je zastupljena teza da bi brakovi bili 
sretniji kad bi ih kontrolirali roditelji. Bilo bi manje razvoda, kada bi 
Amerikanci donekle nasljedovali Indijance među kojima je razvod 
gotovo nepoznata pojava, i to zato što roditelji sudjeluju u izboru 

bračnog druga ili drugarice svoje djece, a i kad je brak sklopljen, 
roditelji nad njim neprestano bdiju. Jedna od triju djevojaka koje se u 
SAD prvi puta udaju ima manje od 18 godina, a najveći broj brakova 
sklapaju djevojke između 18 i 19 godina, a mladići između 21 i 22 
godine. Brakovi su jednom riječju u prosjeku nezreli. Sveučilišni 
profesor Lendis je ustanovio anketom da je broj razvoda šest puta veći 
među onima koji su ušli u brak prije 21 godine, nego među onima koji 
su se oženili kasnije. Potrebno je naglasiti da su ti svi podaci, koji su 
zaista potresni, plod znanstvenog istraživanja nekoliko sveučilišnih 
profesora. Nadzor roditelja, što treba podvući, ne može ići dotle da oni 
biraju bračnog partnera svojoj djeci, ali je očito koliko je važno 
savjetovanje mladima koji još nisu zreli za brak psihički, kao i zbog 
manjka životnog iskustva. 

Brakovi maloljetnika skraćuju život 

“Nakon višegodišnjeg ispitivanja u jednom od krajeva bivše države 
gdje se mladi žene čak u dobi od oko 14 godina, otkriveno je da veliki 
broj žena umire u dobi između 50 i 60 godina, kad bi se kako kažu 
'morale veseliti plodovima svojega rada kao i svojim unucima’. S druge 
stane je kod žena visoki postotak raka u zrelim godinama. Neki 
liječnici tvrde da se žena razvija sve do 24 godine života, pa se tako 
normalni fizički i psihički razvoj prekida preranom udajom. Slijedeći ta 
otkrića, liječnici vele da 'udavače' u ranim godinama, kada bi se još 
trebale igrati s lutkama, stupaju nezrele u svakom pogledu u brak. 
Rano počinju rađati djecu, što ih radi njihove nezrelosti teško 
opterećuje, ili pak truju svoj organizam kontracepcijskim sredstvima ili 
pak pobačajima.” 

Gorki računi bračne matematike 

“Jedan je svjetski tjednik donio poodavno točnu statistiku kako broj 
rastavljenih maloljetnika ide savršenim matematičkim slijedom. 
Najviše je rastavljenih onih koji su sklopili brak sa osamnaest ili manje 
godina, pa onda parovi sa 19, 20, 21 godinu i tako slijedom. Brojke su 
neumoljive, kako se kaže, i tu nema ništa da se mudruje, nego treba s 
time računati i rano se s tim činjenicama upoznati, nebi li se spriječili 
maloljetnički brakovi.” 

Mladost 

“Brakovi maloljetnika zabrinjavaju iz još jednog razloga. Kada naime 
brak muža i žene koji su živjeli dugo u bračnoj zajednici propadne, oni 
imaju već odraslu djecu koju su školovali i izveli na životni put. Kod 
maloljetnika, uz sve ostale nedaće kada se razori bračno gnijezdno. 


dolaze u pitanje djeca koja su tek ugledala svijet ili istom prohodala.” 
Eto još jednog i te kako velikog i bolnog problema. 

Stanje u Kini 

“U jednoj jedinoj godini u Kini se razvelo 370.000 parova, što je najviše 
daleko unatrag. Brakovi se razvode najviše što su bili skopljeni na 
brzinu ili su supružnici za vrijeme sklapanja braka bili premladi.” Kod 
nas je zavladala česta pojava gdje mladi dolaze i izražavaju želju da 
“sklope brak na brzake”, navodeći mnoštvo razloga bez ikakove 
vrijednosti u biti. Tako se ispunjava ona prastara: “Poznaju se tri dana, 
vole se tri mjeseca, a onda se mrze i svađaju do kraja života.” Danas se 
međutim takovi slučajevi riješavaju razvodom sa svim pratećim zlima 
koja iz toga proizlaze. 

Mađarska. “Prema podacima zadnjih godina u Mađarskoj ima danas 
700.000 razvedenih muškaraca i žena. i 380.000 djece koja žive s 
jednim ili drugim roditeljem. Razlog? Radi se o supružnicima koji su 
stali mladi pred matičara.” 

Francuska; 10.000 rastava godišnje. 

“Porast rastava i paralelno porast samuobojstava.” To je podnaslov 
jednog žalosnog naslova. Prema službenim statistikama Francuzi 
stupaju u brak vrlo mladi, pa se u tom pogledu Francuska nalazi odmah 
negdje iza Turske gdje se stoljećima unatrag mladi rano žene. No, ako 
se Francuzi rano žene, oni se i vrlo rano razvode. Stručnjaci tvrde da je 
jedan od vrlo značajnih uzroka prerano stupanje u brak.” 

Maloljetne majke 

“Znoj me probio dok su ta djeca rađala”, piše jedan liječnik govoreći o 
ranom porodu mladih žena. “Poslije sam morao intervenirati iglom i 
koncem. Pa kako djeca mogu normalno rađati djecu? Nikako mi to ne 
ide u glavu, kako to mogu dopustiti roditelji kada ih u toj nježnoj dobi 
šalju u brak.” Ljutito govori ginekolog. I nastavlja: “Zadnjih su godina 
tisuće postale majke prije nego su postale punoljetne. Djeca rađaju 
djecu, a već poslije tridesete godine mlade žene postaju babe, a mladi 
ljudi djedovi.” “Mladi starci” i “stari mladići” kao da je poteklo iz 
narodne mudrosti. Zaključak je jedne od mladih majki: “Nikada se više 
ne bi usudila roditi!” Svim navedenim zlima dolazi još jedno - bijeg od 
poroda. 

Drugi ginekolog jadikuje s pravom: “Brojna su čedomorstva 

maloljetnica koje stupaju vrlo rano u “divlji brak”, jer im vlasti ne daju 
dozvolu za ženidbu radi znatnog manjka dobi. On veli: “Prerano 
stupaju u brak, abortiraju, rađaju, a sve uz pomoć nestručnjaka... 
ubijaju svoje djetinjstvo, dijete rađa dijete, a razvode se i po nekoliko 

puta u djetinjoj dobi, kada nisu niti fizički niti psihički zrele za život. 
Morao sam se često boriti da spriječim čedomorstvo.” Tako plemeniti 
liječnik koji mjesto roditelje pa i društva savjetuje, pomaže i spašava. 

Zreli biološki ali ne i emocionalno 

“Mladi sklapaju brak biološki zreli, ali ne i emocionalno, pa se vrlo lako 
odlučuju na rastavu. Nisu spremni da nose teret svakodnevnih 
obaveza, jer nisu ni emocionalno ni socijalno zreli, pa se bez mnogo 
razmišljanja rastavljaju.” Jedan poznati sineasta u svojem filmu stavlja 
u usta jednom glumcu: “Brak je danas godinu dana vatre i plamena i 
pedeset godina pepela! 

Dok stariji ljudi još uvijek smatraju rušenje bračne zajednice kao 
tragediju, mladi ljudi svoj brak koji nije uspio lako otpisuju. No ne 
mogu otpisati sve tragične posljedice koje radi toga slijede i po bračne 
drugove i po djecu, a dakako i po cijelu zajednicu. 

RODITELJI I RODBINA KRIVCI ZA RASPAD BRAKA 
Punice krivci 

Peking. “U toj velikoj zemlji prema službenim statistikama, raste broj 
rastava brakova iz godine u godinu. Pri ispitivanju uzroka te pojave, 
statističari su ustanovili, da su glavni krivci rastave brakova - punice.” 
Rastava braka je sama po sebi zlo. no kada to skrivi punica, onda to zlo 
dobiva posebnu zloću. Čovjek bi očekivao da će ženina ili muževa 
majka pridonijeti braku mladih najviše dobra, no oni postaju uzrokom 
najvećeg zla - propasti bračne sreće. To se najčešće dešava kada mladi 
ostanu nakon vječanja u zajednici sa starima, dolazi do međusobnih 
zadjevica neslaganja, ali je sigurno da se radi mješanja u brak mladi 
rastaju. 

Tast - punac 

"Pretukao tasta na smrt. U jednom baranjskom selu 31 godišnji S.P. 
ubio je svojega tasta P.K. Ubio ga je udarajući ga rukama i nogama po 
glavi i tijelu dok nije izdahnuo.” kratka vijest koja govori o luđačkoj 
mržnji prema ocu svoje žene. Na sudu je izjavio da ga je vrijeđao u 
obitelji, ponižavan i pleo se u obiteljske poslove. Ubojstvo nije dakako 
opravdanje, ali isto tako postupak starca koji je prouzročio takovu 
nesreću. 

Kamikaza zbog punice 

“Pilot Mauro ,V1. survao se sa svojim taxi-avionom na jednu zgradu. 
Poginulo je 15 osoba, teško ranjeno 13, a poginuo je i pilot. Mnogi su 
gledajući ostake poginulih padali u nesvjest. No nije se radilo o nesreći. 


To jutro je pilot rekao svojem prijatelju da će se "obrušiti” na hotel 
svoje punice u susjednom gradu. Razlog: punica je u bračnim 
zadjevicama uvijek podržavala kćerku i primila je kad je ova pobjegla 
od muža. Međutim promašio je kuću punice i izazvao strašnu 
katastrofu.” Tako je jedna bračna katastrofa izazvala drugu u kojoj su 
stradale tolike nevine žrtve. 

Zadavio punicu 

“Učinio je to radnik iz okolice Zagreba, a kao razlog je naveo 
neprijateljstvo stare žene prema njemu. Sudski zapisnik veli: Slučaj se 
desio nakon jedne od porodičnih prepirki u kući u kojoj su zajedno 
živjeli.” Nije dakle bila jedina prepirka. Zajednički život u kući, kako 
se tumači, može biti uzrokom međusobnih nesporazuma, svađa, pa i 
takvih prepirki koje završavaju ubojstvom kao u ovom slučaju. Nije 
poznato kakove su naravi bile te prepirke, ali da su bile veoma ozbiljne 
nema sumnje. Kada bi na to mislile punice i zetovi, mnogo zla, mržnje i 
zlodjela bilo bi spriječeno u brojnim obiteljima. 

Mamizam-sveopća pojava u SAD kao uzrok rastave braka. 

"Okrivljene su opet žene. ovaj pura majke muževa. Skupljeni podaci o 
roj temi. po opsegu daleko nadmašuju “gijehe” punica. Svekrve se 
daleko više optužuju naprosto stoga, što mlade žene dolaze u kuće gdje 
njihovi muževi žive sa svojim roditeljima. Tako svekrve imaju mnogo 
više prilike da postanu “sukrivci” u kućnim svađama, nemirima, pa i 
rastavama. 

Mamizam, već sama riječ to označuje, sastoji se u tome. da majke žele 
nad svoji sinovima i nakon njihove ženidbe zadržati stalan nadzor, pa i 
više od toga. Muževi postaju “mamini sinovi” u djetinjstvu, a mame 
žele da to. u zlom smislu riječi ostanu do kraja života. Ta je pojava tako 
česta, kao što se tiče pojava punica u Kini, obzirom na mješanje u brak 
mladih. Tako mamizam u SAD predstavlja masovnu pojavu koja 
uzrokuje nemire u kući, svađe i neslaganja što opet uzrokuje česte 
pojave rastava braka, a ponekad i krivična djela ubojstva. 

Radi majke ubio ženu 

On je bi ugledan činovnik na visokom položaju u društvu. Sretno se 
oženio i imao dvoje djece, a bilo je očito da se izvrsno slaže sa svojom 
suprugom. Zato je iznenadna smrt mlade žene koja se survala s 
automobilom u provaliju i poginula, izazvala sućut kod prijatelja i 
znanaca. Muž je bio tako slomljen da nije moglo biti nikakve sumnje u 

njegovu eventualnu krivnju za tu nesreću. No baš to je bilo uzrok 
nesreće. On je izazvao, kako su stručnjaci ustanovili, kvar na kočnici 
automobila i to je bi uzrok teške nesreće. Nakon dugog ispitivanja 
mladi je muž priznao da je on auto onesposobio. Na sudu je gorko 
plakao, a za sve je okrivio svoju majku, koja od početka nije prihvatila 
svoju snahu, zahtjevala da se sin od nje rastavi, i napokon skrivila smrt 
mlade žene. Majka nije mogla opovrgnuti navode sina, pa je drsko 
izjavila kako je njezina snaha “otela” srce njezina sina. Oboje su svršili 
na dugogodišnjoj robiji.” 

Ta pojava je česta u svim djelovima svijeta, tako da postoje i mnoge 
narodne priče u kojima svekrve progone svoje snahe i uzrokuju njihovu 
smrt. 

Kuća užasa 

“Netrpeljivost između snahe i svekrve zavila je jednu obitelj u crno. 
Najmlađi član obitelji, mala trogodišnja Snježana, izgubila je život od 
bakine ruke, a njezina majka je u posljedni trenutak spašena iz ruku 
razbješnjele žene. Njastrašnije je u svemu tomu, što svi susjedi govore 
sve najbolje o mladoj ženi, a najmonstrouoznije je to što je baka ubila 
unučicu jer je sličila na svoju majku, nevoljenu snahu. “Kuća užasa” 
odgovara tom naslovu, no postoje kuće užasa u kojima svekrve uz 
toleriranje sina, godinama progone svoje snahe, uzrokuju teške patnje, 
raspad braka, pa i zločine raznih vrsta. 

Velika nesreća velikog čovjeka. Einsteinov brak 
upropastila majka. 

Otkriveno je 50 pisama velikog fizičara iz kojih je štošta razjašnjeno o 
njegovom braku koji se raspao. New York. (AFP). Brak Alberta 
Einsteina i Vojvođanke Mileve Marić bio je nesretna ljubavna priča u 
kojoj je vjerojatni krivac za razvod bila njegova majka. To barem 
proizlazi iz nedavno otkrivene korespondencije između učenjaka i 
njegove buduće supruge, čije je dijelove objavio “Nerv York Times”. 
U dosad nepoznatim pismima najviše je prostora posvećeno 
problemima mladog fizičara, suočenog s konstantnim protivljenjem 
majke protiv buduće snahe. “Tom vezom” pisala je njegova majka - 
“Ti upropaštavaš svoju budućnost, a tvoj život ide putem koji vodi u 
ćorsokak. Prigovarala je i tome što je Mileva bila nešto starija od 
Alberta. Iz pisanja se saznaje i malo više o nepoznatoj sudbini 
djevojčice rođene iz Albertove i Milenine veze prije braka. Mala 
Lieserl rođena je 1903. godine, i po svemu sudeći nije uopće živjela sa 
60 


svojim roditeljima. Mileva i Albert su kasnije u braku dobili sinove 
Hansa, Alberta i Eduarda. Razveli su se 1919. godine. Einsteina 
ubrajaju među najveće genije na polju nauke, pa je stoga veoma 
potresno da je njegov život upropastila primitivna žena i svojem sinu 
prouzrokovala nesretan svršetak braka. 

Krivnjom svekrve propao brak 

Rastavljena žena piše psihologu i moli za savjet: “Ja i moj muž svađali 
smo se često samo radi njegove majke, s kojom smo živjeli u zajednici. 
Znala je šutjeti po nekoliko tjedana, a da ja nisam znala zašto. Radi 
toga smo se ja i muž često sukobljavali. Tako je išlo sve do raspada 
braka, jer ja to više nisam mogla izdržati. Muž je njoj uvijek, bez razlike 
davao za pravo, navodeći kako sam ja mlađa pa “moram slušati”. 
Nakon rastave sam se češće sretala sa svojim mužem. On je uvijek isto 
ponavaljao: “Promijenit ću i sto žena ako treba, ali majku neću 
ostaviti.” Baš o tome govore prve stranice svetog Pisma: “Ostavit će 
muž oca i majku, i prionuti će uz svoju ženu.” Brak je zajednica koja 
mora biti sačuvana uz sve uvjete, a on propada često krivnjom one, 
koju je muž morao ostaviti radi žene koju je odabrao. 

Opaka majka - vjernica 

Za nju je bilo sigurno da je vjernica, katolikinja u velikoj većini 
Britanije koja pripada anglikanskoj zajednici. Sin joj je oženio ženu 
anglikanske vjere, ali je ona iz ljubavi prema mužu prihvatila 
muževljevu vjeru i njegovu Crkvu. No svekrva nikako da prihvati 
snahu. Bila je to žena koja se kretala u visokim društvenim krugovima 
a vječno prisustvovala i brojnim pobožnostima i “visila” u crkvi. Svoju 
snahu mrzila je iz dna duše. Nije bilo mjesta, okolnosti, i društva koje 
ne bi iskoristila da je ponizi, uvrijedi i ismije na najpodliji način. Mlada 
se žalila mužu koji ju je iskreno volio, ali je on bio suviše vezan uz 
svoju majku da bi išta poduzeo. Molio ju je uporno da se žrtvuje. 
Jednoga dana su našli mladu ženu obješenu. U oproštajnom pismu je 
navela: “Patnje koje sam u ovoj kući trpjela više ne mogu podnositi. U 
vjeri nisam naročito poučena, muž mi nije sigurni oslonac, i ja sam 
prisiljena da smrću skratim nepodnošljive muke koje mi je zadavala 
moja svekrva.” Kakove užasne smrti i potresne ispovijedi. Kakova lika 
starice impregnirane tobož vjerom, ali i neljudskom mržnjom koja je 
natjerala nesretnu ženu u smrt. 

Tu pokraj nas 

“Vjerujte mi”, priča mlada žena svećeniku “da više ne znam dokle ću 
moći izdržati u braku. Udala sam se iz ljubavi, muža volim i on mene, 
ali me moja svekrva tako mrzi, da mi od jutra do večeri predbacuje za 

sve što reknem ili učinim. No najteže mi je bilo što mi je neprestano 
ponavljala: “Da znaš, nećeš ostati u mojoj kući! Ja ću vas rastaviti kad 
tad.” I po načinu govora i po obilatim suzama bilo je očito da govori 
istinu. S velikim jadom je završila. “Nisam susrela u životu ženu s 
toliko pakosti i zlobe u srcu kao što je moja svekrva. Svaki dan je u 
crkvi svaki dan na Pričesti, krunica joj je uvijek u ruci. a jedim raz og 
njezinoj mržnji je u tome. jer sam došla u kuću protiv njezine volje. 
Vrijeđa mene i moje roditelje, jer smo porijeklom iz Bosne a ne iz 
Slavonije.” - Ova priča je potresna u jednom posebnom vidu. Radi se o 
svekrvama koje su religiozne, koje znaju da je brak nerazriješiv. znaju 
kakova je obaveza ljubavi prema svakoj osobi, a nekmoli prema 
ukućanima, a da sve to ne može uništiti bezrazložnu mržnju prema 
nevinim žrtvama, pa ma kako bile teške posljedice. 

Potresi joj kuću dinamitom 

“N. N. nije odobravao izbor svoga sina u ženidbi, našao je kriminalca 
kojemu je rekao: “Potresi joj sobu dinamitom, platit ću ti koliko 
hoćeš.” - 1 potresao je, na sreću bez žrtava. Međutim dinamit mržnje je 
najstrašnije sredstvo koje razara veliki broj brakova, s velikim brojem 
žrtava. 

Snahe krive za rastavu. Da krivica za rastavu nije samo na 
svekrvama, da su nerijetko krive i snahe, govore mnoge životne priče. 
Marija Antun Reljković, prije više od dva stoljeća, kada su postojale 
velike seljačke zadruge prekorava Slavonce za mnoge negativne stvari. 
No posebno se obara na one snahe koje unose u kuću nered i podstiču 
na raspad zadruga. On pjeva: 

"Tako pojedini muž treba da 
Upita rad ženine zlobe 
pak već odmah traži i diobe. 

Jer to vridno razdilenja pobro, 
i rasutja promisli se dobro! 

Jer ti ženu i sam ne pokara 

Da drugi put kućane ne vara? Tako će biti u tvojoj kući, ako stane 
svaki sebi vući, 

A ne ima jednog gospodara, ne teče se, nego se obara. 

A nesloga uzrokuje zlobu. Zatim zloba i boj i diobu. 

A dioba što je neg rasulo?” 

Reljković je začetnik teorije o tome kako su snahe u kući glavni 
uzročnici nesloge i diobe. One su tada imale svoj dio. miraz koji nisu 
davale u kuću (danas “osebujak”), pa su svoje uštede i prihode stavljale 

na stranu, davale svoj bližoj rodbini bez znanja muža, a imale su 
mogućnost potkradanja zadružne hrane kada su bile “reduše”. 1 
U našim selima nakon drugog svjetskog rata, uvriježio se običaj, da 
snaha kada dođe u kuću svekra i svekrve, neko vrijeme miruje, a onda 
stvarajući u kući sitne svađe, ili podnoseći manje ili veće nepravde sa 
strane starijih, “utekne od muža”. Na taj način su silile muža da 
napusti svoje roditelje i osnuje svoju obitlj u vlastitoj kući. Još i danas, 
iako rijetko, nađe se u istoj kući uz starce i po dva mlađa para. U 
takvim okolnostima dolazi đo nemira kako između mladih i starih, tako 
i između oba mlada para. Može se reći da je sreća ako se u miru 
razdijele, no u takvim prilikama dolazi i do rastave braka. Osuđujući 
mješanje staraca u brak mladih, ne može se prešutjeti one slučajeve, 
koji nisu rijetki, gdje mladi, naročito snahe, unose u kuću nemir, 
neprestanu svađu, ponižavanje starijih, čije posljedice su i teške i 
žalosne. 

Prastara priča iz Francuske 

Majka ostala rano udovica sa sinom jedincem. S ljubavlju ga odgajala 
sve do ženidbe. /Ali sa ženidbom su započeli teški dani za majku. Snaha 
ju je mrzila, progonila, uskraćivala čak i hranu i uporno tražila od sina 
da se riješi majke. Sin je volio majku, ali je bio zaslijepljen ljubavlju 
prema ženi. i na njezine zahtjeve da je se riješi odgovarao je: “Pa kako 
ću svoju rođenu majku otjerati? Kuda ću s njom?” 

Konačno opaka žena stavi mužu uvjet: “Ili ja ili majka” Tražila je od 
njega kada pođe u šumu po drva da povede i majku sa sobom, da je 
tamo ubije, a za dokaz da donese njezino srce. Sin se danima užasnut 
skanjivao, no napokon, kako je bio slabić učini ono što je žena tražila. 
Majku u šumi ubije, otvori joj grudi, izvadi srce i onda prestravljen 
vlastitim zločinom bježi kući. Putem se spleo u granje, posrne i padne 
na zemlju. Majčino srce se otkotrljalo u travu, a sin je začuo iz njega 
glas: “Sine moj. jesi li se jako udario?” Priča je upravo nevjerojatna. 
Sigurno ima malo sinova koji su u stanju tako nešto učiniti. No, isto je 
tako sigurno da mnogi sinovi, slabići, dopuštaju da im žene probadaju 
majčino srce najtežim uvredama, sve do njihovog završetka života. A da 
ima i danas teških zločina prema roditeljima, na jezovit način svjedoči 
priča iz naših dana. 

Djeco, nemojte me ubiti, ja bih još živjela 

“U malom mjestu S. desio se strašan događaj. U ormaru, među 
haljinama našli su obješenu staricu. Istražni organi su ustanovili 
samoubojstvo. A što bi drugo i moglo biti? Sin je na ukopu bio satrven. 
Znali su svi da je majku volio, no znali su i to da snaha nije trpjela 

• J l J i , V N A p r L J 63 
2 A PPifTfrV- ^ i- rW Tjcon 1 - 


svekrvu. U kući se svaki dan čula vika, prijetnje i plač jadne žene. 
Znala je po svjedočanstvu susjeda zaprijetiti: “Nećeš ti dugo!” jer je 
starica bila mirna i staložena žena, počelo se sumnjati u njezino 
samoubojstvo. Istražni organi potaknuti sumnjičenjem mnogih, poveli 
su ponovno istragu. Pritisnuta izjavama svjedoka snaha je na kraju 
priznala: “Mi smo je objesili ja i moj muž, jer smo mislili da će svi 
povjerovati u samoubojstvo. Sin je izvan sebe od stida, pa i boli otkrio 
da ga je žena dugo vremena progonila zahtjevom da usmrti majku. 
Priča o zadnjim časovima nesretne majke, kako je majka videći da će je 
objesiti, sva uplašena molila: “Djeco, nemojte me ubiti, ja bih još malo 
živjela!” Snaha nije pokazivala nikakove znakove kajanja. Prkošljivo je 
izjavila: “Stara mi je dojadila tako da je više nisam mogla gledati. Htjela 
sam je ukloniti da bih i ja 'malo poživjela’. Starica je morala umrijeti da 
se želja opake žene ispuni.” No i ona je umrla, jer je osuđena na smrt. a 
sin otišao na dugotrajnu robiju. Tako se i taj brak “razveo’ na 
najstrašniji način. 

Kao što smo osudili postupke svekrva i punica, tako valja s ogorčenjem 
osuditi postupke mladih koji zadnje godine života ogorčavaju svojim 
roditeljma, odnosno roditeljima vlastitog muža. Upravo je monstrouzno 
ponašanje, možemo reći, u mnogim obiteljima mladih, koji nisu u 
stanju shvatiti da i njih čeka starost, a možda i gorka sudbina kakovu su 
oni priredili najbližima u obitelji. 

+ + 

RAĐAJTE SE I PLODITE I NAPUNITE ZEMLJU 
Rađanje djece svrha ženidbe 

II Vatikanski Sabor govoreći o ženidbi, naziva obitelj nekom vrstom 
Crkve u domu. To je zato što se u njoj rađaju novi građani Crkve i 
svijeta, a roditelji postaju prvi svjedoci i vjesnici vjere svojoj djeci. 
Prihvaćanjem djece, i njihovim odgojem te prenošenjem na njih svoje 
kršćanske orijentacije, vjernici u braku pridonose izgrađivanju Crkve i 
zajedničkog poslanja cijelog Božjeg naroda. “Oni - kaže Konstitucija, 
“čine Božji narod trajnim kroz vjekove. Kršćanska je Crkva odlična 
škola apostolata laika, gdje kršćanska vjera prožimlje sav način života i 
svaki ga dan sve više preobražava.” (LG 35,3). 

Od roditelja traži Konstitucija da pomažu svojoj djeci odabrati zvanje, 
pa i sveto zvanje, ako ih ono privlači. “Roditelji ne odlučuju nego 
pomažu izabrati zvanje i dužni su stvoriti takav obiteljski ambijenat, 
prožet ljubavlju i odanošću prema Bogu i ljudima, koji će pogodovati 
punom osobnom i društvenom razvoju djeteta.” (GE 3.1). Tako 

ckrveni Sabor. Na brojnim sastancima, raspravama, i predavanjima 
unutar Crkve veoma često se govori o žalosnoj pojavi koja se sastoji u 
izbjegavanju rađanja, o sredstvima protiv rađanja kao i o velikom zlu 
ubijanju nerođene djece. 

Hiskupi govore 

“Bog je čovjeka obdario uzvišenom moću, da poklanja život, koji je 
sam primio iz ruku Stvoriteljevi!). Nedvojbeno je da se radi o izričitoj 
zapovijedi, danoj prvom čovjeku i prvoj ženi: 'Plodite se i množite i 
napunite zemlju’ (Post 1.28). Riječ Božja ističe da je život vrijednost u 
sebi. Život je u čovjeku. Štoviše sv. Pismo vidi puninu života u Bogu 
samom. Bog je Stvoritelj života... Taj ljudski život počinje začećem 
djeteta i predmet je posebne Božje ljubavi. Mnogi biblijski tekstovi 
govore o životu djeteta već u majčinom krilu. Tako npr. Psalam 139: 
“Ti si me stvorio... i satkao u krilu majčinu. Hvala ti što sam stvoren 
tako čudesno!” 

Svakako da rađanje djece počevši od odluke da mu život dadnu, pa sve 
preko trudnoće i rađanja i savjesnog odgoja kroz mnogo godina, jest 
briga oca i majke, njihova ljubav i njihovo prihvaćanje. Nu, sama 
odluka da djetetu poklone život, kao i čvrsta volja da taj život nakon 
začeća podrže, ovisi nažalost često i od okoline: roditelja, bračnih 
drugova, rodbine, zananaca i prijatelja koji znadu direktno ili 
indirektno stavljati poteškoće, većinom još mladim supružnicima, no 
nerijetko i starijim - plašeći ih njihovim godinama, ljudskim obzirom i 
slično.” 

Sinoda posvećena brizi za život 

Radi se o Sinodi u Rottenburgu koja govori o istim gorućim pitanjima. 
Briga za život i cjelovito prihvaćanje partnera, temelj je prihvaćanju 
života koji ljudi prenose. Život je temelj naše egzistencije, preduvjet 
ostvarenja svih drugih dobara i moralnih vrednota... Osobito poštovanje 
osjeća Sinoda prema roditeljima koji su spremni prihvatiti više djece. 
Istodobno žali zbog podcjenjivanja obitelji s brojnom djecom i zahtjeva 
za njih, uz izdašnu materijalnu potporu, podizanje njihove vrijednosti i 
priznanje u javnosti i u našim crkvenim zajednicama. 

Sinoda zahtjeva diskusije o pravu na život, i temeljnim ljudski 
vrijednotama... Obzirom na veliki broj pobačaja u državi (Njemačka), 
Sinoda se odlučno zalaže, da dijete u majčinoj utrobi treba štititi od 
samog početka. Ono treba biti zaštićeno u atmosferi ljubavi i 
prihvaćanja. U međusobnom odnosu muža i žene dijete dobiva svoj 
glas time što se o njemu govori, i za njega brine, i razmišlja o njegovoj 
budućnosti. Služenje životu zahtjeva da se zdravlje majke štiti i 

održava kako bi roditelji mogli snositi zajedničku odgovornost. 
Psihološke studije iznose spoznaje o odvijanju trudnoće i pokazuju 
koliko je prihvaćanje života važno za nesmetani razvitak i duševno 
zdravlje djeteta i majke. Crkva se odlučno zalaže i za pravo nerođenog 
djeteta na život, ali isto tako i za društvene uvjete koji svakom biću 
omogućuju zaštitu i životnu perspektivu. 

Župske zajednice su prvenstveno pozvane da se založe za poboljšanje 
materijalnih uvjeta. Župe se moraju pojačano truditi oko promjene 
shvaćanja, kako žene udate ili neuđate. ne bi morale svoje dijete 
doživljavati kao nepodnosivi teret. Stoga treba u roditelja, rodbine, 
susjeda, razbijati predrasude zbog kojih se žene ne usude roditi. 
Muškarci često žene napuštaju u teškom položaju, ili čak vrše pritisak 
na njih sileći ih na pobačaj. Takovima treba neprestano objašnjavati 
zajedničku odgovornost za omogućavanje i razvitak života. Roditelji, 
rođaci, prijatelji žena u trudnoći, i poteškoća u vezi s tim. a i suradnici u 
savjetovalištima, imaju presudnu ulogu, oni moraju ohrabrivati i stvarati 
atmosferu solidarnosti u kojoj majka i dijete imaju prednost pred 
obzirom na tobožnju čast obitelji.' 

Sinoda, kao i naši crkveni poglavari govore o neprijateljskoj atmosferi u 
kojoj se često društvo nalazi, kada se radi o rađanju djece. “Veoma 
velik broj nerođene djece radi utjecaja bliže i dalje okoline ne ugleda 
svijet.” Kako to izgleda u svakodnevnom životu, govore brojni primjeri. 

Borba za tuđe živote 

Pripovijeda postarija žena sa suzama u očima o nesreći koju je doživjela 
radi opake okoline. Imala je već petero djece, a prešla je četrdesetu 
godinu. Zanijela je opet, i kako kaže. rodila bi dijete, da se nisu našle 
žene. i to ne jedna, koje su je danima napadale radi toga. Govorile su 
kako ima već dosta djece, kako je to opasno po zdravlje, a i sramota 
rađati u tim godinama, savjetovale da izvrši pobačaj i slično. Kratko 
rečeno, ona je klonula i uklonila dijete. Sama kaže kako se kaje radi 
toga, i da ju savjest godinama progoni, te ne može nikako naći svoj mir. 
No, to ju je gorko iskustvo poučilo koliko opasnosti vreba na majku i 
dijete za vrijeme njezine trudnoće, pa bi čim je saznala da koja mlada 
žena očekuje porod, pošla u pohode i pričala joj o svojoj nevolji, 
potičući je da se ne boji dati djetetu život. Kako je već obudovjela i 
živila sama u kući. imala slobodnog vremena, nudila je porodiljama i 
svoju pomoć i materijalnu i pomoć oko djeteta. Tako je radila 
godinama i bila uvjerena da je spasila život više mališana kojima je 
prijetila nemila smrt. I ako se u toj istoj priči otkriva opakost jednih i 
plemenitost drugih. 


Najjača ženina potpora 

Nikola i Eva su se uzeli iz ljubavi. Imali su veoma skladan brak. Ona 
kuhala, prala, prela i tkala vodeći cijelo kućanstvo, a on je obrađivao 
zemlju i vršio službu šumarskog “škribana". Djeca su se rađala jedno za 
drugim, dok ih se nije u kući našlo jedanaestero. Bili su nekima na 
porugu. Evi nije bilo lako, ali ju je Nikola hrabrio: "Ne boj se, Eva. ja 
ću ti u svemu pomoći!” Znao je uzeti dijete u naručaj i izaći s njim na 
ulicu, što kod Slavonaca baš nije bio običaj, jer je djecu volio. Nekoliko 
je djece umrlo u nježnoj dobi. a od onih koji su preostali na životu, 
kćerke su se dobro udale, sinovi zauzeli svoje mjesto u društvu, dok je 
jedan od njih pošao u sjemenište za svećenika izvanredno napredovao, 
mnogo radio s mladima u Osijeku i od pretjerana rada izgubio zdravlje, 
limro je na glasu svetosti, a nakon gotovo sto godina od njegove smrti, 
seljani se mole na njegovu grobu. Svega toga ne bi bilo, da Eva nije 
imala snažnu podršku u svojem Nikoli. 

Previše usta 

Mlada i bogata Slavonka udala se za mladog doseljenika - Bosanca. 
Nakon godinu dana već se našlo dijete u obitelji. Ženina majka je bila 
zlovoljna jer “nije trebalo odmah na početku dijete”. Kada je došlo 
drugo, ljutila se i prigovarala, kod trećega je vikala po kući. a kada je 
zatrudnjela mlada s četvrtim, došla je kući vikala u bjesu na kćerku i 
teško izvrijeđala zeta. Zaključak je bio: “Kako ćete živjeti kada u kući 
ima toliko usta? M lađi muž je slušao, a onda otišao u dvorište i vratio se 
sa sjekirom u ruci. Starica je osupnuta gledala kako ide prema noj, a on 
je mirno rekao: "Kažeš da u našoj obitelji ima previše usta, ako je tako, 
ti si se već naživila. pa ćemo jedna usta zatvoriti - tvoja. Žena je 
iskolačila oči od užasa, počela se povlačiti, no mladi čovjek joj dobaci: 
“Nemoj se bojati! Neću svoje ruke kaljati krvlju jedne starice. Vidiš 
kako se bojiš za svoj život, a toliko si puta nagovarala moju ženu da 
ubije moje dijete, iako si se nauživala života.” Kada se začelo peto 
dijete, punica je donijela nekoliko dukata, a kada se rodilo šesto, 
prosula je u kolijevku sve svoje zlatnike. Preselila se zetu i kćeri i s 
ljubavlju ljuljala, hranila i kupala svoju unučad. 

Otac protiv djece 

Dobar brak, bračna sloga na visini, dok nije žena najavila petu 
trudnoću. On je poludio od srdžbe. Zaredale su svađe svaki dan, dok 
joj jednog dana nije protisnuo kroz zube odlazeći na posao: "Otiči češ 
danas u bolnicu i riješiti se djeteta.” Kada su sjeli za stol o ručku, dok je 
žena rezala kriške kruha upitao ju je: “Da li si bila u bolnici?” Mirno je 
rekla: “Nisam i neću. ’ f resnuo je tanjur o pod. iskolačio oči i vikao kao 

da je sišao s uma. Žena ga je nekoliko trenutaka gledala, a onda je 
podigla veliki nož kojim je rezala kruh. i upitala ga ledenim glasom. 
“Koje ću?” uperivši nož prema djeci. Sada se on prepao misleći da je 
žena sišla s uma i kriknuo:” Je si li poludila?” Ona je spustiviši nož na 
stol mirno odvratila: "Nisam luda je. nego ti. kada ne znaš da je ovih 
četvero oko stola naše, kao i ono peto u mojem krilu. Iza toga više nije 
bilo nemira, vike niti svađe . 

Pobjeda žene patnice 

Pričala je župniku da se nalazi u trećem mjesecu trudnoće. Došla je 
utučena (i natečena od batina) i izjavila: “Tuče me kao životinju, urla 
po kući i ponavlja: “Ići ćeš na čišćenje, ili ću te dotući.” Jadmca je 
pitala za savjet što da učini. Rekao joj je da ga poplaši tužbom. 
Uzvratila je da će dobiti još više batina. Slijedio je drugi savjet: “Recite 
mužu da za to već zna cijelo selo. pa da je saznao i župnik te će doći do 
velike sramotc.”\lrmljao je nekoliko dana. ljut hodao po kući. ah se 
napokon smirio. Dijete se rodilo - mala djevojčica. D\ lje godine nakon 
toga župnik čuje iza zastora na ulici neki govor. Otvorio je prozor i vidi 
oca djevojčice kako ju vodi za ručicu. Nježno joj je tepao, a dijete ga je 
gledalo s ljubavlju. Pri prvom susretu žena je ispričala: voli malenu bez 
mjere. Vodi je sa sobom i u gostionicu kada ide na čašicu.” Ljubi joj 
ruke i noge, tako da sam mu se i nasmijala. Ogovorio je svaki puta: To 
je moja curica!” Jednom sam mu rekla ne misleći zlo: “Vidiš, a htio si 
da je ubijem!” Skočio je prema meni i viknuo: “Još jednom mi to 
spomeni, ubit ću te!” Žena je završila svoju priču: "Ne znam hoću li 
ikada imati snage i reći svojoj kćerki da joj je život spasio savjet jednog 
svećenika. 

Djeca blagoslov Božji 

Tako se je nekoć govorilo. No da su djeca znak blagoslova Božjeg o 
tome govori sveto Pismo: Psalam 128. 

Blago svima koji se boje Gospodina, 

Koji njegovim hode stazama. 

Plod ruku tvojih ti ćeš uživati, blago tebi dobro će ti biti. 

Žena će ti biti kao plodna loza u odajama kuće tvoje. 

Sinovi tvoji kao mladice masline oko stola tvoga. 

Evo, tako će biti blagoslovljen čovjek koji se boji Gospodina! 

Boje se Gospodina oni koji vrše njegove zapovijedi. Svih deset 
zapovijedi dao je Gospodin Bog na gori Sinaju. No prije svih deset 
zapovijedi Bog je dao još u raju zemaljskom svoju prvu zapovijed: 
"Plodite se i množite i napunite zemlju.” U cijelom Starom savezu 
proroci su izraeskom puku prijetili teškim kaznama ako ne budu vršili 

zapovijedi Božje. Ova zapovijed iz zemaljskog raja je temelj svih 
ostalih, jer bijeg od rađanja, od potomstva, nije ništa drugo doli 
uništavanje naroda Božjeg. 

Djeca najjača veza u braku 

Poznati su sadržaji iz jedne ankete iz čega se vidi da se najviše rastavlja 
brakova bez djece: nešto preko 49 posto. Brakova s jednim djetetom se 
rastavlja oko trideset posto, a s dva djeteta nešto oko 13 posto, dok je 
veoma mali procenat brakova s troje ili više djece koji se rastaju. 1 po 
zakonima fizike četiri kopče su jače od tri, dvije pa još više od jedne. 
Na temelju razgovora kojim je obuhvaćeno 10.000 muževa postavljeno 
je neke vrste pravilo: “Poznato je odavno da djeca uvelike 
'cementiraju’ bračnu zajednicu.” “Poznato je.” veli se “da muškarci 
imaju daleko razvijeniji očinski instinkt, nego što se obično misli.” S 
tim se hoće naglasiti da muškarci, možda skloni rastavi od žena. radi 
djece nastoje sačuvati brak. Pri anketiranju brojnih bračnih parova, 
mogle su se čuti izjave kao ova: “Sve je bilo spremno za rastavu braka, 
no našlo se je dijete. Čekali smo zajednički rođenje, ali nas je to dijete 
tako povezalo da smo ostali njime pot ezani u našoj bračnoj zajednici.” 
Od čega boluje današnji brak? Pod tim je naslovom napisao cijelu 
knjigu dr. Hamilton iz SAD. On tvrdi da je brak “teški bolesnik”. 
Tvrdi to, kako veli. iz zastrašujućih brojki rastavljenih brakova u SAD i 
u Europi. Razlog? Glavni razlog, veli znanstvenik dolazi iz toga, što se 
brak želi pošto-poto pretvoriti u instituciju seksualnog iživljavanja, a 
sve manje u obitelj. Najviše literature govori o braku pod vidom seksa, 
a premalo pod vidom rađanja i odgajanja djece. 

Previše se tumače različiti načini sprečavanja, začeća pod zajedničkim 
imenom kontracepcije. Svi su ti načini protuprirodni, protumedicinski i 
protupsihološki. Oni u sebi nose otrov nezadovoljstva i otrov bolesti i 
smrti. Brak nije samo seksus. Brak je još manje varanje prirode. 
Seksualni život traži kao naravni plod djecu. Priroda traži djecu. I. ako 
se jedno traži bez drugoga, tj. spolno zadovoljstvo bez djece, taj brak 
ide nužno u propast.” O pobačaju, kontracepciji od istog autora su 
izašle tri knjige: “Porođaj, pobačaj, pilula, “Razapeta domovina”, i “Tri 
velika zla: Pobačaj, pilule, spirala”, pa se u ovoj knjižici na te probleme 
kratko osvrćemo. 

Djeci trebaju braća i sestre 

“Djeci su potrebni roditelji” tvrde psiholozi, “ali istodobno su im 
potrebna braća i sestre.” Profesor Pechstein uz to napominje da su 
brojne obitelji od prastarih vremena njegovale tradicionalne vrijednosti 
naše suvremene civilizacije. Obitelj s troje djece, sretnija je od obitelji 

s jednim djetetom, pa i od onih s dva djeteta’ . Znanstvenik nastavlja: 
“Reklo bi se da su se pedijatri, psiholozi i pedagozi urotili protiv 
modernog shvaćanja o maloj obitelji. Međutim, oni su toliko sigurni u 
svoje stavove da iznose kako budućnost društva dolazi u pitanje, radi 
neprijateljskog stava bračnih drugova prema brojnijoj obitelji. Savjetuje 
da se prvo dijete rodi između 21 i 25 godina, a da između ostalih ne 
bude veći razmak od 18 mjeseci. Znanstvenici traže da se na sve načine 
pruži pomoć roditeljima spremnim da se žrtvuju da bi podizali brojnije 
obitelji.” 

Glavna bolest danjašnjeg braka. Misli su to dra Hamiltona koje 
iznosi nakon četverogodišnjeg ispitivanja nekoliko stotina parova. On 
tvrdi: “Glavna je bolest današnjeg braka, izvor većine nesklada u tome 
što izbjegavaju rađanje djece. Istom djeca unose u brak potpuno novi 
oblik. Brak se po djeci razvija u rjbiteljsku zajednicu. Djeca svojim 
tijelom i svojom dušom potvrđuju unutarnji smisao i vječnu vrijednost 
bračnog žiovota. Ona svojom dušom daju pečat i vrijednost njihovim 
bračnim činima koji se uzdižu do stvoriteljske sfere. Djeca nisu samo 
simbol, nego i stvarni znak bračne ljubavi. Neophodni uvjet bračne 
sreće su djeca. Istom po djeci dobivaju zakoniti muž i žena kvalifikacije 
bračnih drugova. Muž postaje ocem. žena postaje majkom. Svi 
ginekološki priručnici kažu da žena tek po djeci - fiziološki gledano - 
postaje prava žena. Trudnoća, djeca, su ženi potrebna. Ženi. da bi 
doista postala prava žena, u punom smislu riječi, potrebna su njezina 
vlastita djeca.” 

Čitajući stručne “nalaze” liječnika, ginekologa, do kojih je došao 
ispitivanjem onih koji imaju jedino pravo govoriti o bračnoj sreći ili 
nesreći, možemo bez poteškoća zaključiti, da nitko drugi ne može tako 
vjerno i iscrpno prikazati svrhu i smisao ženidbe. 

TJELESNI ŽIVOT U BRAKU DAR BOŽJI 
Biblijski riječnik 

“Ženidba je u naumu Stvoriteljevu. Postoje dva izvještaja o stvaranju, a 
oba završavaju prizorom koji utemeljuje ustanovu ženidbe. U prvom 
izvještaju (Post 2) Božja je nakana jasno izražena ovim riječima: “Nije 
dobro da čovjek bude sam: načiniti ćemo mu pomoć kao što je on.” 
Čovjek viši od svake životinje može naći tu pomoć samo u onoj koja je 
“meso od mesa njegova”, koju je Bog stvorio za njega; stoga će čovjek 
ostaviti oca i majku i prionuti uza svoju ženu iz ljubavi, te će oboje 
postati samo jedno tijelo (Post 2,11). Tako spolnost nalazi svoj smisao 
prenoseći u tjelesnost jedinstvo dvaju bića što ih Bog poziva da pomažu 
jedno drugome, u uzajamnoj ljubavi. Spolnost je izuzeta iz svakog 


osjećaja srama u prvotnoj neporočnosti (2,25), ali će poslije grijeha 
postati izvor nemira (o,7), a život ljudskog para odsada će vrebati patnja 
i napast strasti, ili volja za gospodovanjem (3.16). No usprkost tome za 
majku svim živim (3,20) plodnost će ostati trajno Božje dobročinstvo. 
Drugi izvještaj iznosi: Čovjek je stvoren na sliku Božju da sebi podloži 
zemlju, i da je napuči, u stvari - ljudski par (1,26). Plodnost se tu 
pokazuje kao sama svrha spolnosti, koja je po sebi nešto izvrsno, kao i 
svekoliko stvorenje ( 1 .31 ) 

“Apostol u poslanici Korinćanima.” 

Riječ Apostola Pavla 

“Dobro je za čovjeka da ne dira žene. .Ali zbog pogibli bludnosti, neka 
svaki ima svoju vlastitu ženu i svaka svoga vlastitog muža. Neka muž 
vrši svoju (bračnu) dužnost prema ženi, a isto rako žena prema mužu. 
Žena nije gospodar svoga tijela, nego muž; isto tako nije ni muž 
gospodar svoga tijela, nego žena. Jedno drugome nemojte uskraćivati 
(bračni dug), osim možda po dogovoru, za neko vrijeme, s nakanom da 
se posvetite molitvi; zatim se opet sastajte da vas ne bi sotona zbog 
vaše slabosti u uzdržljivosti uveo u napast. Ovo što velim nije kao 
dopuštenje, nego kao zapovijed. Ja bih htio da svi budu kao ja; 
međutim svatko ima od Boga svoj dar; jedan ovakav, drugi onakav. 
Neoženjenima i udovicama ipak velim da je za njih dobro ako ostanu 
kao i ja. Ali, ako se ne mogu uzdržati, neka se žene i udaju, jer je bolje 
ženiti se nego gorjeti od strasti.” - Apostol govori jasno o bračnim 
dužnostima, imajući pred očima svrhu radi koje je brak Stvoritelj 
ustanovio - umnažanje ljudskog roda. 

Riječ pravnika 

Rađanje i odgajanje potomstva je objektivna svrha ženidbe. Bog je 
utemeljio ženidbu kao izvor žiovota da po njoj održi i umnoži ljudski 
rod. Ženidba nije. dakle, utemeljena radi dobra pojedinca, nego radi 
dobra vrste, tj. radi dobra ljudskog roda. Utemeljena je radi održanja 
vrste, a ne radi održanja pojedinca. Otuda i tako snažni spolni nagon i 
želja za djecom po samoj naravi.” (N. Škalabrin - “Ženidba”). 

Kultura seksualnosti 

\ eć spomenuta Sinoda u Rottenburgu iznosi među ostalim: “Razvitak 
ljudskog dostojanstva uključuje kulturu seksualnosti. Tjelesno i 
seksualno zajedništvo jest nešto veliko i lijepo. No ono je samo onda u 
punom smislu dostojno čovjeka, kada je integrirano u osobnu vezu, 
priznatu od građanske i crkvene zajednice... “Ne može se samo na 

probu živjeti, ne može se tek na probu umrijeti, niti samo na probu 
prihvatiti nekog čovjeka u tjelesnom životu.” 

"Kultura seksualnsti zahtjeva, dakle, kriterij ljudskog dostojanstva. 
Ljudi nisu ni u braku jedno drugom sredstvo seksualnog 
samoostvarivanja. Om moraju u zajedničkoj odgovornosti, koja se 
izražava u otvorenom razgovoru, međusobno otkrivati i uvježbavati 
tjelesni govor ljubavi, I o ovom se u svetom Pismu nalaze riječi 
pouzdanja i radosti: “Neka je blagosloveljen izvor tvoj. i raduj se sa 
ženom tvoje mladosti: neka ti je ona kao mila košuta i ljupka gazela... a 
njezina ljubav neka te zatravljuje bez prestanka (Izr 3,18 -19). U 
Pjesmi nad pjesmama uključila je Biblija u povijest vjernika taj erotski 
govor, i gleda kao znak Boga koji se raduje ljudskoj ljubavi. A prorok 
govori: "Kao što se ženik raduje nevjesti, tvoj će se Bog tebi radovati” 
(Izr 62,5 b). Ljudske vrednote prihvaćanja i zaštićenosti. nježnosti i 
vjernosti, odgovaraju humanizmu braka za koji se zalaže Crkva. Taj se 
humanizam može po vjeri u braku dublje razvijati (Usp GS 15). 

Etika i spolni život 

“Civilizirani čovjek naučen je kontrolirati svoje prirodne nagone (glad, 
žeđu, i druge). I što se tiče spolnog nagona u čovjeku, moramo naglasiti 
da je priroda čovjeka uvijek pod nadzorom njegove svijesti. Stoga 
spolni odnos nije samo običan događaj, nego je on čin za koji smo 
odgovorni. Čisti nagon za spajanjem tjelesnim s osobama drugog spola 
u biti je nemoralan i takav se nagon nalazi u nezrelih ljudi, duševnih 
bolesnika i kriminalaca” (Dr. Kerep-Vikend-1979. g.) Lijek takvom 
neljudskom načinu života je savjet Apostola: “Neka svaki muž ima 
svoju ženu, i žena svojega muža” jer “Bolje je ženiti se nego gorjeti od 
strasti.” 

Ne samo seksualnost. “Dr. Louis Termaine koji je proučavao 
792 braka, ustanovio je da se mnogi sretni supruzi nisu seksualno 
slagali. Profesor Leidis je proučio povijest 409 bračnih parova koji su 
proveli dvadeset i više godina u skladnom braku, i otkrio je da se svaki 
sedmi par nije nikada potpuno seksualno slagao.” Opet jedan vid 
bračnog života, koji niječe preveliko naglašavanje seksualnsti u braku. 
E.T.Krueger piše: "Zadovoljavajući seksualni odnosi mogu da obogate 
brak, i da ga učine čvršćim, ali osnovna mana u pogledu ličnosti i 
karaktera ne može se popraviti, niti se osnovne suprotnosti između 
supružnika mogu riještiti samo preko usklađenog seksualnog života, 
bez obzira koliko se budu oni u tome slagali. Seksulani odnos nije i ne 
može biti nadoknada za zrelost, karakter, mentalno zdravlje ili 
obostranu suglasnost u osnovnim pitanjim.’ Ovih nekoliko činjenica 


koje čine pravu osnovicu sretnog bračnog života, u jednom negiraju 
pretjeranu komponentu tjelesnog života, pa i usklađenog medu 
bračnim drugovima. 

DOBROČINITELJI ZAJEDNICE 
Dobročinitelji Crkve 

“Toliki ljudi kroz stoljeća poklanjahu Crkvi” piše jedan duhovni pisac 
“imanja, nadarbine svake vrste, zlato, dragocjeno kamenje, skupocjena 
odijela za crkvene obrede, podizahu crkve. No to nisu najveći 
dobročinitelji. Nego? Oni koji su poklanjali Crkvi junake, heroje 
ljubavi prema Bogu i bližnjemu. Neki su od njih podignuti na čast 
oltara, no mnogi su brzo zaboravljeni. Na njih će se primjeniti ona 
svetopisamska: “Pravednici će sjati kao sunce u kraljevstvu 

nebeskom.” Sve je njih dobila Crkva kao poklon od herojskih majki. 
Evo pokojeg primjera: 

Majka s desetero djece 

U Portugalu u mjestu Robordoes živjela je obitelj da Silva. Rodili su i 
odgojili šest sinova i četiri kćeri. Svih šest sinova postali su svećenici 
družbe Isusove. Od šest sinova trojica su postali misionari: jedan u 
Africi, drugi u Indiji, a treći u Kini. Od kćerki: dvije su u Africi, a 
dvije služe siromašnoj djeci u domovini.” Nigdje ne piše da svaka 
obitelj mora imati desetero djece, nitko, pa ni Crkva ne može ih 
obvezati na takovu žrtvu, no može li dobri Bog a da ne nagradi one 
roditelje koji su poklonili i Europi, i Africi i Indiji i Kini djecu 
dobročinitelje? 

Majka heroja 

U Francuskoj je majka biskupa iz Meauxa, gospođa Dobry, dobila od 
Francuske vlade naziv “majka heroja”. Imala je pet sinova, i svi su 
postali “narodni heroji”. Prva su četiri sina dobila taj naslov radi 
junaštava u ratu za obranu domovine, radi naročitog junaštva koje su 
pokazali tokom cijelog rata. Sin - biskup dobio je naslov narodnog 
heroja radi brige za brojne progonjene tokom rata. Jedni su bili borci za 
slobodu domovine, a biskup se borio ljubavlju za braću u domovini 
koja su teško trpjela. Predavajući odlikovanje biskupu, predsjednik 
francuske vlade slavio je najviše majku koja je domovini rodila 
junake.” Narodna poslovica veli “Žena rodi rđu i junaka.” Sigurno da 
ih nije rodila i za heroje odgojila, vlada ne bi imala kome podijeliti 
najviša odlikovanja. Nije teško zamisliti kako će vladar nad vladarima, 
odlikovati herojsku majku i herojske sinove u vječnoj domovini. 

Vladariea i majka. Govor je o Mariji Tereziji koja se udala za 
lotaringijskoga vojvodu Franju, udarivši tako temelj novoj vladalačkoj 
dinastiji. Taj političko-dinastijski brak, bio je i znak ljubavi supružnika, 
osobito što se tiče Marije Terezije. Njezina ljubav i odanost 
nominalnom suvladaru nije jenjala ni oslabila. Njihov brak je bio 
blagoslovljen djecom: njih dvoje izrodilo je šesnaestero djece - deset 
sinova i šest kćeri.” - Tako u jednom članku. Ne uzimajući u obzir 
pozitivne ili negativne strane vladarice jedno je sigurno. Veoma bogati i 
položajem istaknuti brakovi su uvijek u velikoj većini izbjegavali 
brojnu djecu. Ova žena i vladariea je volila djecu što joj se sigurno mora 
uračunati u dobre strane. 

Medalje za majke 

U želji da poveća priraštaj, francuska je vlada još poodavno, uz ostale 
mjere, uvela i medalje za majke sa više djece. Medalja predstavlja 
čast, a donosila je i pravo na materijalnu pomoć države. Sto znači “više 
djece?” Određeno je da to bude barem petero. Majka je dobivala 
medalju nakon rođenja petog djeteta. 

Izgleda da je medalja imala utjecaja: bilo je godina kada je podjeljeno i 
po nekoliko tisuća medalja. Na žalost, vele statističari, više nije tako. 
Sada se dodjeljuju godišnje samo osam do deset tisuća medalja, koje 
dobivaju već majke sa troje djece. Žalosno, ali istinito. 

Zasluga državnika 

General, pobjednik u ratu, višegodišnji predsjednik Francuske De 
Gaulle u svojim patriotskim govorima je često poticao Francuskinje da 
domovini podare brojnu djecu. Govorio je da zemlja u kojoj prosječna 
obitelj nema barem četvero djece, ide prema umiranja Toliko je 
djelovao na javnost da je za njegove uprave podignuto više od deset 
tisuća školskih prostorija radi velikog porasta nataliteta. Netko je rekao 
da domovinu ne sačinjavaju rijeke i planine, more i doline, nego ljudi 
koji govore istim jezikom. Žalosna je ljubav prema domovini, ako nerna 
ljubavi prema djeci koja tu domovinu sačinjavaju i predstavljaju 
njezinu budućnost. 

U koga se ona uzda 

Francuskinja je rodila dvadeset prvo dijete i po zakonu ima pravo na 
posebne povlastice. Svakom desetom djetetu kumuje predsjednik 
države i majka ima pravo na državnu pomoć. Kada su došli predstavnici 
vlasti i najavili kumstvo predsjednika i zakonsku pomoć ona je 
odgovorila: “Velika je čast za mene i moje dijete da mu kumuje 
poglavar države, ali je daleko veća moja sreća i ponos, jer moje dijete 


ima za oca Gospodina Boga. Zahvalna sam i za pruženu pomoć, ali je 
moje pouzdanje obzirom na budućnost mojeg djeteta, činjenica da se 
nalazi na platnom spisku nebeskog Oca.” 

Jedan maršal i jedan biskup 

Maršal Montgomerv, jedan od vojskovođa u prošlom ratu je nakon 
posjeta njemačkog biskupa dra Emanuela Izidora rekao biskupu: 
“Ponosim se što potječem iz zdrave, brojne obitelji.” Biskup je 
odvratio: “Ja sam jedanaesto dijete koje je moja majka rodila u 46 
godini života. Pokazao mu je svoj biskupski prsten koji je zapravo 
prepravljeni vjenčani prsten njegove majke. 

Papa i njegova majka 

Papa Pijo X. sveti, postavši biskupom ostao je nakon svečanosti svoje 
posvete sam sa majkom. U djetinjoj nježnosti pokazao je biskupski 
prsten majci i u šali rekao: “Vidiš majko kako sam lijep prsten dobio.” 
Njegova majka, siromašna žena iz puka, pruži ruku i pokaže mu svoj 
siromašni vjenčani prsten od srebra uz riječi: “Da nije bilo ovog mojeg 
prstena ne bi bilo ni toga tvojeg biskupskog.” Jednostavno, kratko i 
mudro. Bez majki nema ni biskupa ni pape ni maršala. 

Nadbiskup i brojna obitelj 

Na kraju misija u jednoj župi. misionari su zamolili nadbiskupa te 
dijeceze da rekne nekoliko riječi o natalitetu, jer je župa bila na 
izumiranju. Nadbiskup je ovo rekao svima koji su se našli u crkvi: “Da 
je moja majka mislila kao tolike majke danas, ja ne bih bio na ovome 
svijetu. Ja sam, naime, trinaesto dijete svojih roditelja.” Brat njegov 
ima četrnaestero djece. Najmlađe mu se rodilo kada je imao 49 godina, 
a kaže da je i najbistrije od sve djece. 

Ministrica na poroditeljskom dopustu 

Danska ministrica trgovine, gospođa Lis Groes, nastupila je 
dvomjesečni dopust, jer se nalazi pred porođajem svojeg desetog 
djeteta. Ona je žena direktora danskog potrošačkog saveza, a preuzela 
je ministarstvo trgovine kada je već imala devetero djece.” Tako kratka 
vijest. Nekoliko mjeseci kasnije: “Nakon govora ministrice u 
parlamentu o tekućoj temi, mnogi su joj u znak odobravanja pljeskali. 
Dodaju novinari. I njezina brojna djeca na galeriji za slušače.” Katkada 
se može primjetiti podrugljivi smijeh kada se iznose takovi primjeri. 
No nije teško zaključiti tko je vrijedan sažaljenja. Roditelji bogati 
djecom ili oni koji pate od siromaštva u tom pogledu. 

Od čega su živjeli kompozitori? 

Čuveni kompozitor. Johan Sebastijan Bah ubraja se među najveće u 
povijesti glazbe, uzdržavao je sebe i svoje 24 djece od svojih pogrebnih 
skladbi koje su bogataši naručivali. Kad je umro, prodah su njeg v 
bakrene ploče sa njegovim kompozicijama nekom staretinaru, dok je 
njegova žena otišla u širo tište’'. - Pa ipak je Bach bio čovjek koji je 
obogatio svijet glazbe izvanrednim skladbama jer se vec vise od dv 
stoljeća izvode na udivljenje slušatelja. Siromah koji je svijet obogatio. 
Veliki među najvećima, kako to kritičari kažu, ali i velik u ljubavi 
prema potomstvu. 

Plemenita želja 

Supruzi Friman iz Tamperea u Finskoj, već petnaest godina žele sina. 
Dosada su se rađale samo djevojčice. No ni nakon desetog porođaja 
kad im se opet rodila kćerka, nisu klonuli duhom. Vjeruju da će 
jedanaesto možda, a svakako dvanaesto dijete, biti dječak.^ Koliko 
plemenitosti kod muža i žene. i koliko pouke za one koji žele kao 
ideal: sina i kćerku. 

Majka dvadesetšestero djece 

Fotovijest iz našeg novinstva. Uz sliku majke piše slijedeće. ' Ova žena 
po imenu Lucien Svar ima samo 47 godina a rodila je ništa manje nego 
26 djece. Ovih je dana posljednji sinčić ugledao svijet. Majka je sa 
smješkom izjavila: “Mogu ih ja još roditi.’' Simpatična žena zmuSrt 
Davidu u Falerdeu u Kanadi, supruga je šumara koji ima 1(XJ dolara 
plaće i 70 dolara dječjeg dodatka (Vjesnik - “Foto vijest ). Cesto se 
ističe da je siromaštvo uzrok nerađanja. Ovaj muž i žena zaista ne 
spadaju među imučne, ali su bogati najplemenitijim bogatstvom: 

ljubavlju prema djeci. 

Nije bilo posljednje 

U Manfredoniji u Italiji rođen je dječak težak oko tri kilograma. To ne 
bi bila nikakova vijest, da to dijete nije 21 dijete u braku supružnika 
Guerra. Školski nadzornik i njegova supruga izrodili su za 27 godina 
braka dvadeset jedno dijete. Kada im se rodila dvadeseta 
pretposljednja beba, a dali su joj ime Massimo, želeći da tim imenom 
označe da je došao kraj rađanju djece. Međutim ovih dana se rodio jos 
jedan dječak. Uz smiješak su komentirali: “Vjerojatno je to 

oosliednie.” - Ne radi se o nekom neukom čovjeku. Otac brojne djece 
je školski nadzorni radnik koji vrlo dobro znade što je dobro za obite j i 

za zajednicu. 

Misionareva riječ 

Kao pučki misionar obišao je dvjesto župa u našoj domovini i podijelio 
stotine tisuća odrešenja i brojne propovijedi održao. On je šesto dijete 
iz obitelji u kojoj je bilo desetero djece, bio je snažan i visok rastom, pa 
je u šali govorio. “Oni koji vele da su djeca iz brojnih obitelji slaba i 
kržljava, neka pogledaju mene. Doživio je lijepe godine. Mnogi ga i 
danas spominju. Majka mu je umrla vrlo rano, tako da je se i ne sjeća, a 
otac kada mu je bilo 9 godina. Uzela ga je kao siroče sebi starija sestra. 
Ona je uz njega rodila još 13 svoje djece. Dva očeva brata i tri sestre 
rodili su 31 dijete. Od toga je u jednom vremenu bilo na životu 
sedamdeset unuka i praunuka i ukupno 145 živih pripadnika 
obiteljskog “klana”. 

BLAŽENSTVO PORODA 

Podaci iz Australije. Medu ostalim piše jedna novinarka koja je 
vodila razgovore s mnogim ženama o pitanju trudnoće: Ponosne žene i 
danas otvoreno pokazuju svoju trudnoću. Otkrile su da su svojim 
zaokruživanjem tijela postale ljepše, što im potvrđuju i muževi. 

“Tek kada sam ostala u drugom stanju otkrila sam svoje tijelo”, 
izjavljuje jedna žena koja je nedavno rodila. “Počela sam ga osjećati. 
Manje sam gledala u zrcalo, a više osluškivala samu sebe. Osjećala sam 
promjene na tijelu koje je dosad bilo samo nešto što “funkcionira”. 
Nije to neka nova “osjećajnost” već izraz pojačane samosvijesti, te 
prirodnog shvaćanja i osjećanje vlastitog tijela.” Činjenica je da se broj 
porođaja zadnjih godina prepolovio ili čak još više umanjio. Prosječni 
brak danas u nekim zemljama (Njemačka) nema više od jednog i pol 
djeteta u prosjeku računajući brakove sposobne za rađanje. 

Objašnjenje za taj manjak djece nalazi se možda u tome što radikalne 
feministkinje smatraju rađanje djece sputavanjem i što se mnogi parovi 
nerazumno mire s neprijateljskim stavom društva i pojedinaca prema 
djeci. Međutim što se manje djece rađa, to će s vremenom vjerojatno 
više porođaj i novorođenče izbiti u prvi plan zanimanja. Trudnoća i 
porođaj doživljavaju se sve svjesnije i odgovornije.” 

POROĐAJ POMLAĐUJE 

Liječnici potvrđuju ovo otkriće koje će iznenaditi mnoge žene. 
Donijeti na svijet dijete znači podvrći svoje tijelo kuri pomlađivanja. 
Porođaj može da ih oslobodi raznih neugodnosti: glavobolje, oboljele 
jetre, loše probave, frigidnosti ili kratkovidnosti. Suprotno današnjem 


77 



mišljenju i vjerovanju žena, još grčki, rimski, i egipatski liječnici, tvrdili 
su da porođaj ne čini ženu starijom, već je, naprotiv, pomlađuje. 

Sve počinje jednim jakim neprijatnim pritiskom koji je dobro poznat 
svakoj porodilji. Kada se jedan sat nakon velikog događaja, mlada 
majka zaljubljeno sagne nad kolijevku svoje bebe, odjednom osjeti da 
se njezin trbuh bolno grči. To je znak koji označava početak kure 
pomlađivanja, a bolni grčevi predstavljaju kontrakciju maternice. 
“Neobični fenomen pomlađivanja ne ograničava se samo direktno 
povezano sa trudnoćom i rađanjem. Ovaj se fenomen osjeća u cijelom 
tijelu, u venama i arterijama, kostima, mišićima, nervnom sustavu! Sve 
stanice tijela vuku korist iz ovoga pomlađivanja. Kao što cvijeće i trava 
bujaju poslije kiše, tako i tijelo žene poslije porođaja pronalazi novu 
mladost. Rezultat ove kure pomlađivanja kojoj nema ravne u medicini, 
manifestira se u različitoj vremenskoj dužini. Šest tjedana ili dva 
mjeseca, deset tjedana ili duže, ali su stalno prisutni. 

Mnoge mlade majke koje su trpjele od jetre, poslije porođaja neće 
doživljavati više krize, one koje su imale migrenu, neće više trpjeti od 
glavobolje, ili ako su se osjećale slabo poslije jela, neće više imati 
nevolja s probavom. I frigidnost, ukoliko je postojala kao psihička 
posljedica biti će pobjeđena ovim prirodnim liječenjem.” 

Velike tajne 

“I druge bolesti iščeznut će kao nekom čarolijom. Žene koje su imale 
suviše masnu ili suviše suhu kosu, imati će sada normalnu, a onima 
kojima je kosa opadala, iznenadit će se kada opadanje prestane. Čak i 
kratkovidnost se može znatno popraviti poslije porođaja. 

Kako se ovi događaji objašnjavaju? “To je jedna od najvećih misterija 
života,” kaže profesor Mayer, koji obećava najveća otkrića u 
budućnosti.” Odakle dolazi taj vitalni utjecaj?" “Za sada se moramo 
samo zadovoljiti konstatacijom o tom zbivanju, postojanju i snazi. 
Saznanje da nose u sebi devet mjeseci tu malu tvornicu visokog 
napona, koja se zove embrion, predstavlja, za mladu porodilju šansu 
pomlađivanja čiji će se utjecaj dugo osjećati.” 

ONI KOJI NE VOLE DJECU 

Dirljiva je i pomalo zastrašujuća priča iz Evanđelja o nerodnoj smokvi. 
Isus ogladni i dođe do smokve da ubere plod sa nje. Lijepa, granata, 
lisnata, ali bez ploda. I kada ne nađe ploda na njoj, prokune je, i odmah 
se osuši. Znao je da nema na njoj ploda i prije nego je drvetu prišao. No 
znamo i mi da to nije slučajno učinio. Pouka za sve one koji, kada 
vrijeme dođe budu morali položiti račun, kada budu odgovarali zato što 


su odigrali ulogu nerodne smokve. U prvom redu kada se radi o 
zapovijedi “plodite se i množite”, jer bez vršenja te zapovijedi nema ni 
kraljevstva Božjega na zemlji, niti nastavka u nebu. Ne možemo 
sumnjati da će ono što Duh Sveti govori preko Apostola: “Žena će se 
spasiti rađanjem djece”, ostati bez primjerene nagrade ili kazne. 

“Nema živoga groblja” 

Starica je sama živjela u maloj kućici. Svake godine o godišnjem 
pohodu - blagoslovu kuće, na pitanje: “Kako je bako?” davala je isti 
odgovor: “Nema živoga groblja da idem u njega!” Nikada prije ni 
poslije nisam čuo takav odgovor. Zadnje vrijeme života bolovala je od 
raka, pa sam je češće pohađao. Molio sam susjede da je ne ostave bez 
pomoći, no svi su odgovarali da su je uvijek pomagali. Pred smrt je 
rekla onima koji su je posjećivali: “Nisam luda da kažem popu koliko 
sam djece uklonila. Osvrnuo sam se na to, pripravila se za smrt i 
završila svoj mukotrpni život. Do groblja ju je otpratilo svega nekoliko 
dobrih duša. Susjedi su je rado pomagali na razne načine, a za uzvrat su 
molili da im pričuva djecu kada se nalaze na njivi. No djeca su vrištala 
kada bi je ugledala. Nitko nije shvaćao radi čega. No otkrili su tome 
razlog. Djecu koju su joj dovodili, štipala je i plašila, samo da ih ne 
mora čuvati. Kako bi voljela tuđu djecu, kada je mrzila svoju i grob im 
kopala po vlastitom priznanju. Nije čudo da je željela i živa u groblje 
radije nego žalosnu starost, kojoj je sama bila kriva. 

Ugašene vatre na ognjištu 

Jedan pisac piše prije podosta godina o doživaljavanju izumiranja svoga 
puka i gašenju vatra na ognjištima drevnih domova. 

Ognjište je simbol doma. Kada ono ugasne, propala je kuća. Bračna i 
roditeljska ljubav je vatra što plamti na ognjištu čovječnosti. Kada ona 
ohladi ozebe i čovječanstvo. Ako se ona ugasi strada cijelo ljudsko 
društvo. Zar vatre na obiteljskom ognjištu danas, nažalost, slabi, stalno 
opada. Gdje ste naša draga ognjišta, oko kojih je cičalo jato djece sa 
rumenim obraščićima, na kojima se zrcalila nevinost i sreća? Mjesto 
plamtećih očiju nevine mladosti, danas u vas zure ugasle oči djedova 
bez unuka. Zanijemili ste. Bijela vas je kuga otrovala. 

Gdje ste nestala kršćanska ognjišta, na kojima su se grijali vjerni 
supruzi, sjedinjeni u ljubavi i slozi, okuzeni vjencem dječjih glavica, 
koje žare srećom pod okriljem roditeljske ljubavi. Raspukla ste,’ 
razrovana, draga stara ognjišta neslogom, nevjerom i rastavom. Ugasila 
se je bračna ljubav, ugasila ste se i vi. 

O dobra, nezaboravna ognjišta djetinjstva naših na kojima je plamsao 
badnjak zaliven vinom i uljem i koja ste odjekivala božičnom pjesmom 

i zdravim mladenačkim smijehom. Badnjak je već davno dogorio, jer se 
ugasio plamen vjere a zajedno s njim i vi. 

Ne bruje više oko vas Očenaši i ne čuje se zveckanje krunica, niti šapat 
molitava. Rasplinuo se zvuk bakinih pobožnih priča i djedovskih 
doživljaja. Utihunla ste i opustjela. Onoga časa kada se je ugasila u 
vama vatra kršćanske vjere, čeljad je osjetila studen, razišla se i 
napustila vas. Raspale su se drevne obiteljske zadruge, a bračni 
prstenovi leže polomljeni oko ugaslih i zapuštenih ognjišta. Staro, 
zaboravljeno raspelo visi začađeno negdje u kutu, a Gospina slika, 
požutjela i prašnjava, opletena je paučinom. Ne razabire se dobro da li 
ste ognjišta ili zgarišta, istrunule kolijevke ili grobnice... 

O, sveta i draga naša ognjišta. Kako da sa vas razgrnemo pepeo, 
upalimo iskru vjere i ražarimo žar obiteljske ljubavi? Kako da vas 
oživimo dječjom cikom i majčinskim tepanjem? 

Rode nad kućama 

Netom smo pročitali tužaljku nad starim zapuštenim i ugaslim 
ognjištima. U nastavku opet jedna tužaljka nad gradovima i gradskim 
neboderima. 

U Americi je kroz stanovito vrijeme kolala razglednica sa slijedećim 
sadržajem: 

“Na slici se vidi bezbroj krovova jednog velegrada, koji je sav utonuo u 
studenu ali svijetlu noć. Nad kućama kruže cijela jata roda. Svaka u 
kljunu nosi zavežljaj s malim djetetom. Rode se trude na sve moguće 
načine, ne bi li kako spustile svoju bebu u koju od kuća, bilo kroz 
dimnjak bilo kroz prozor, ili kakvu luknju u krovu. Ali, badava im sav 
trud, jer iza dimnjaka u svakoj luknji i na svakom prozoru, stoji muž ili 
žena s puškom u ruci, pa pucaju na rode. Gone ih da ne bi spustile 
svoga tereta u kuće koje ih ne žele” - Uz taj članak dopisana je opaska: 
“U ovoj godini će najmanje milijun Amerikanaca izvršiti pobačaj. To je 
saopćenje saveza za planiranje obitelji u SAD, u kojem se također kaže 
da će vjerojatno 1000 žena tom prilikom izgubiti život. Predstavnik te 
organizacije je izjavio, da je u jednoj regiji na četiri žene jedna imala 
pobačaj. Prema njegovim riječima, pobačaji su u SAD dostigli 
epidemične razmjere, a time prouzrokuju ozbiljne zdravstvene 
probleme.” (Slobodna Dalmacija, 18.X 1967). A danas? 

Tko je glup 

Pripovijeda jedna medicinska sestra: “Prvih godina iza velikog rata, 
kada je natalitet bio prilično visok, nakon rasprave, koji je u jednom od 
sela tomu razlog, došao je liječnik da održi ženama predavanje o 
“planiranju obitelji”. Bio je prepotentan i drzak. Nazvao je žene s 

brojnom djecom da su zaostale i glupe. Digla se jedna žena sa šestero 
djece, mače Slavonka, i kratko odogovrila: “Kada rađamo djecu, 
rađamo zemlji i vojnike i porezne obveznike. Zar smo zato zaostale i 
glupe? stidite se!” Midicinska sestra se sjeća kako joj je taj “liječnik 
šapnuo: “Hajdemo odavde! Tu mi nemamo šta tražiti!” - Sada 
nekoliko godina nakon toga događaja čujemo neprestane žalopojke o 
izvanredno niskom natalitetu, o pravom izumiranju, o tome kako 
domalo neće biti dovoljno mladih da hrane stare i slično. Zaista nije 
teško odgovoriti na postavljeno pitanje: tko je, zapravo, glup? 

Bogu se namolila, a djece se nije nadvorila 

Bila je svima poznata u velikom slavonskom selu. Godinama je u crkvi 
predmolila i predpjevala i nedjeljom i radnim danom. A ona, baba 
Mara, glavarica trećoretkinja, sve je to vodila. Prije službe Božje, 
pobožne su žene predvođene svojom glavaricom nizale razne 
pobožnosti. Slavonke su pobožne, posebno u starosti. Netko je rekao: 
“U slavonskim crkvama kao i u samostanima, lijepo se moli i pjeva.” 
Ali još nešto kao u samostanima - nema djece. Takvom svijetu je 
pripadala i baba Mara. Mlada žena idući iz crkve sastala se s pobožnom 
bakom. Mladoj ženi je umro muž, nakon što su imali sedmero djece. 
Dugo je kajala svojeg muža, onda na prekore svojih ukućana obukla 
svoju krasnu slavonsku nošnju. Prosili su je iz sela, čak i seoski učitelj, 
ali se ona nije radi djece htjela udati. Tomu se nadovezala baba Mara,’ 
pa ju je ožalila. Zalila ju je što je sama, što su je “posula” tolika dječica, 
pa se mora brinuti za njih petero koliko ih je ostalo na životu. Govorila 
je: Pa kako ćeš s njima, hoćeš li to moći izdržati, pa morala si na to 
misliti prije kada su se djeca rađala jedno za drugim?” Mlada je snaša 
strpljivo odgovarala na sva zabadanja “pobožne bake”. Ovoj to nije bilo 
pravo, pa zastavši na putu reče joj: “Eto, vidi mene! Djece se nisam 
nadvorila, Bogu sam se namolila, i krunica nanizala od zemlje do 
neba!” 

Mlada žena povjeravajući svoje brige rođaku svećeniku uzdahnula je: 
“Nisam mislila da bi revna baba Mara bila u stanju izliti toliko jeda, 
govoreći o tuđim brigama. Svećenik se toga sjećao češće u svojem radu, 
jer je pred njim u njegovom radu prodefiliralo mnogo takvih baba 
Mara, u mnogim slavonskim selima. Iako su bile redovno u crkvenim 
klupama, s krunicama u rukama, nisu ništa shvatile od mnogih 
tumačenja, poziva i opomena upućenih cijeloj zajednici. Kao da nisu 
čule onu Gospodinovu: “Pustite malene k meni i ne priječite im ulaska 
u kraljevstvo nebesko.” One su imale svoje vlastite poglede na život i 
smrt, rađanje i čuvanje od djece, pa su nerijetko bile najveći ratnici 

protiv budućnosti svoje Slavonije. T o su sve nastojale nadoknaditi u 
starosti molitvama i raznim pobožnostima, zaboravljajući na onu 
Isusovu: "Neće ući u kraljevstvo nebesko onaj koji mi govori: 
"Gospodine, Gospodine, nego onaj koji vrši volju Oca mojega na 
nebesima!” Stvoritelj je izrazio svoju volju štaviše dao zapovijed na 
početku stvaranja ljudskog roda, kada je rekao: “Plodite se i množite i 
napunite lice zemlje.” Hrvatski pisci su bijegu od potomstva dali naziv 
"bijela kuga”. Počevši od Reljkovića, sve do naših dana, proliveno je 
more tinte u borbi protiv toga velikog zla. S kojim uspjehom? “Još 
malo” mnogi ponavljaju "neće biti dovoljno mladih da hrane stare.” 

NEVINA DJECA NAJVEĆE ŽRTVE RASTAVE 

Razvod plaćaju djeca 

“Zbog razvoda roditelja mnoga su djeca nesretna. Godine 1960. bilo je 
u SAD gotovo 3 milijuna djece od razdvojenih ili razvedenih roditelja. 
Procenat razvedenih u SAD jedan je od najvećih u svijetu’ . (Svet, 
26.X1.1963. g.) 

Punih sedamnaest godina kasnije novi izvještaj: “U SAD danas ima 12 
milijuna djece razvedenih roditelja, a do kraja godine prema 
proračunima biti će punih 13 milijuna. Razvod je jedna od najsloženijih 
kriza i najozbiljnijih uzroka poremećaja mentalnog zdravlja, s čime su 
danas suočena djeca. Brojke ukazuju na obim ovoga zla. Od traume 
razvoda, vele dječji psiholozi, djeca se osjećaju najednom nezaštićena, 
prepuštena sama sebi. (12.11.1980). U nastavku piše: Mnogi dječaci 
svoju frustriranost i ogorčenost prenose u školu i postaju siledžije, a 
djevojčice se povlače u sebe. Reagiranje djece ovisi obzirom na razvod, 
od njihova uzrasta. Mališani između dvije i četiri godine često nazaduju 
u razvoju i postaju zavisniji od okoline, traže da ih drugi hrane umjesto 
da sami jedu. Pelene se moraju opet upotrebljavati. Djeca između 6 i 8 
godina, često smatraju da su krivi za razvod, a uz to se plaše da će biti 
gladni. Ovo je najkritičnije doba. U svakom slučaju broj razvedenih 
raste alarmantnom brzinom. Broj djece rastavljenih roditelja se zadnjih 
deset godina utrostručio, a možda čak i učetverostručio. Prema 
mišljenju Erla Godmana, razvod može biti veća trauma nego i sama 
smrt.” 

Kome djeca pripadaju nakon rastave braka? 

Među mnogim manje ili više nesretnim sudbinama djece, sociolog 
prikazuje probleme koji se rađaju nakon propasti braka. Veoma često u 
drugom braku koji sklopi, muškarac neće djecu iz prvog braka svoje 
druge žene. Nu, isto tako žena neće djecu svojeg drugog muža iz 


njegova prvog braka. U najboljem slučaju, veli se, djeca pripadnu djedu 
i baki, stričevima, ujacima ili tetkama. Druga djeca se prihvaćaju u 
domove tome namjenjene, no ni u jednom, ni u drugom slučaju 
riješenje nije zadovoljavajuće. Starci radi svojih godina nisu u stanju 
voditi djecu nakon puberteta čvrstim odgojem, a što se tiče ostale 
rodbine, pa i "uzornih” prihvatilišta, ništa ne može nadomjestiti 
toplinu majčinog srca i čvrstu ruku očevu, što je tako važno u 
odgoju djece kako u ranim godinama tako i u kasnijim. 

Djeca bez orijentacije 

“U času kada se kida bračna i obiteljska zajednica, sud odlučuje komu 
će pripasti djeca. Nije lako donijeti takovu presudu. Svaki od roditelja 
odlazi na svoju stranu. Javljaju se važni problemi: tko će se brinuti za 
djecu, tko će dobiti maloljetnike na čuvanje i odgoj? Hoće li dijete 
pripasti ocu ili majci, ili će zajednica biti prisiljena uzeti dijete na brigu 
da ga izvede na pravi put. Najvažnije je pružiti djetetu normalan i 
nesmetan razvoj od kojega zavisi njegova budućnost. Da li je to uvijek 
moguće?” 

Koliko je taj problem osjetljiv, vidi se po brojnim izvještajima te vrste. 
Kaže se da je najvažnije djeci pružiti normalan i nesmetan razvoj. Nije 
li sigurno da je takav razvoj moguć gotovo isključivo u normalnoj 
zajednici koja se zove obitelj? 

Muž protiv žene 

Pogled na rastavu braka dječjim očima. “Kada se roditelji rastaju na 
djecu se ruši cijeli svijet” - riječi su psihologa. “Osmogodišnja 
djevojčica pripovijeda: “Sjedili smo za večerom, kad je rekao tata da 
nas napušta: mamu, sestru, mene, sve! Htjela sam viknuti, kriknuti: 
“Nemoj tatice!” No nisam mogla od užasa ni usta otvoriti.” Tako 
nesretno dijete. Kada se roditelji razvode, na djecu se ruši cijeli svijet. 
Neka djeca isplivaju s manje ožiljaka na psihi, ali većina ne. Liječnici 
vele: Razvod braka teško razboljeva djecu.” I jrsiholozi, i sociolozi očito 
više pate radi ostavljene djece, nego sami roditelji. 

BORBA ZA ALIMENTACIJU - UZDRŽAVANJE DJECE 

Potjera za očevima. Poslije rastave braka većina očeva zaboravlja 
svoju djecu. Mjesecima se otežu rasprave u sudu oko minimalne svote 
za uzdržavanje djeteta. Gotovo iza svakog rastavljenog braka u jednom 
od naših najvećih gradova ostaje jedno ili više djece. Ona najviše trpe 
uslijed roditeljske podvojenosti. Razumljivo, neko se i o njima mora 
brinuti, odgajati ih i školovati. Kome to prepustiti - ocu ili majci? Naši 
sudovi (u bivšoj državi) u 95 posto slučajeva djecu prepuste majkama. 

Drži se da je majka nezamjenjiva. Na nju pada, dakle, breme u svakom 
vidu veoma teško: preuzima ulogu oba roditelja sa svim obavezama. 
Otac je istovremeno takvom presudom oslobođen mnogih dužnosti i 
briga. Jedino mu se sudski određuje koliko će novaca morati mjesečno 
davati za uzdržavanje djece. Sve ostale brige prelaze na majku. 

“Razveo sam”, piše sudac, “na tisuće brakova u Okružnom sudu našeg 
velegrada, ali bih mogao na prste nabrojiti očeve koji su se borili da 
dobiju djecu. Obično i onda kada imaju bolje uvjete za život (dobar 
stan, više prinose) očevi izbjegavaju djecu na sve moguće načine. Zbog 
nekog “nesporazuma” sa ženom, zaboravljaju djecu, samo da oni budu 
mirni i “žive svojim životom”. Baš taj momenat, koji smo na početku 
naveli, ako je kriva žena što su kriva djeca, u visokom postotku, 
ukazuje i na nečasnost motiva za rastavu, kao i života nakon rastave. 
Veoma često prema izjavama sudskih stručnjaka, muževi napuštaju 
brak iz najnižih motiva - odlaze za mlađom ženom od sebe. U 
životinjskom carstvu je poznata velika ljubav i briga za potomstvo i kod 
mužjaka i ženki, i to kroz sve vrijeme dok ne postanu sposobni za 
samostalan život. Jedino je u ljudskom rodu na poseban, i to potresan 
način, izražena najteža briga za vlastitio potomstvo. Iz sudnice je 
poznat slučaj visokog oficira bivše društvene zajednice, koji je svakih 
šest mjeseci mijenjao svoje boravište, da ga u zakonskom roku ne 
stignu sudske odluke o plaćanju alimentacije. 

Izbjegavanje obaveza 

Podjela dužnosti. Podatak star deset godina. “Podjela dužnosti kada 
je riječ o alimentacijama i izbjegavanju njihova plaćanja, intelektualci 
svih vrsta, npr. virtuozi-umjetnici, su isto tako vitruozi upučeni u sve 
začkoljice kojima mogu zavarati svoj trag, a krivične prijave protiv 
takvih nesavjesnih očeva, prava su rijetkost.” Tako podaci iz našeg 
sudstva. Nevjerojatna je u toj stvari činjenica da se radi o “raznim 
intelektualcima” od kojih bi čovjek baš očekivao da će najlakše shvatiti 
svoje obaveze i osjetiti potrebu da se povežu sa djecom koju su 
napustili. Nerazumne životinje bez ikakovih “intelektualnih svojstava” 
nikada to ne “zaboravljaju”. 

Klin se klinom izbija 
Osigurala alimentacije 

Žena nekog Conrada Herrbrotta, povela je protiv njega pravi rat za 
alimentacije u stilu terorizma. Ispuštala mu je zrak iz automobilskih 
guma - dok je još stanovao s obitelji, u njegovoj odsutnosti vadila je 
elektronke iz njegovih aparata, kada se vraćao kući po stvari, 
zaključavala je njegovu sobu a ključeve bacila u kanalizaciju, a 

nekoliko puta ga je dobrano nalupala. Sada on - veli izvještaj - redovno 
plaća alimentacije ženi i djeci.” - Tko bi preporučio takve sankcije 
protiv opakog muža? No isto tako bismo mogli pitati: tko ne bi s 
odvratnošću osudio takova nečasnog muža i oca. 

Rat oko djece 

Jedan naš tjednik bilježi: “Rastalo se dvoje mladih ljudi, nije važno radi 
čega. Ostalo im je ipak nešto zajedničko: dijete. Sada se zbog njega 
spore, nadmeću se za nj u 'silnoj ljubavi’ a zapravo mu zagorčavaju 
život i mladost, što priznaje i sam otac, koji ga ne želi dati majci ni uz 
cijenu zatvora’. Zaista čudna ljubav.” 

Kada zataji umijeće ljubavi 

“U procjepu između mržnje i ljubavi roditelja čije su se životne staze 
razišle, ostalo je dijete. Dok traje međusobna borba za minuse i 
plusove u registru dječje male psihe, zapravo je najmanje važno tko je 
u pravu: majka koja tobože ne dopušta da ga otac vidi, ili otac koji to 
pokušava na sve mile i nemile načine. Konačan je rezultat poznat: još 
jedna od malena pozlijeđena, i za puninu obiteljskog života prikraćena 
ličnost.” - Ovo nekoliko redaka obuhvaća svu veličinu katastrofe koja 
se obrušava na dijete, i daje opet odgovor - negativan - da li je moguće 
djetetu rastavljenih roditelja, omogućiti da se “razvije u punu ličnost” - 
bez ljubavi i brige i oca i majke? 

Jadni sudac 

“Događaj predstavlja apsolutnu novost u francuskom pravosuđu, a 
sudac Lebrun je nakon procesa izjavio da se osjeća “pasji bijedno”. 
Zašto pasji? Lebrun je nakon mnogo natezanja okončao raspravu dvoje 
rastavljenih supruga. Predmet rasprave je njihov pas Nelly, kojega je 
svaka strana nakon raspada brak nastojala zadržati za sebe. Napokon je 
pala presuda: od ponedjeljka do subote pas će živjeti kod bivše 
supruge, a svake subote ujutro će bivši suprug dolaziti da pas ide s njim 
u šetnju. Osim toga “tatica” će imati pravo da ljetuje sa svojim 
ljubimcem.” (Vikend - 1981). - Naziv “tatica” je novinar prilijepio 
ljubitelju psa, jer se on tako nazivao tepajući psetu, što inače nije 
nikakova rijetkost u zapadnom objesnom društvu. Naziv “tatica” i 
“mamica” u odnosu prema životinji imao bi biti nadomjestak za ljubav 
prema djeci jer, kako smo već pročitali, u nekim zapadnim zemljama 
nemali postotak otvoreno izjavljuje da više voli životinje nego, ženu, 
novac i naročito djecu. 

Pomirenje radi psa 

“Rastaje se stariji par bez djece. Bogati su, imaju svega i svačega, ali je 
njihovo najveće blago njihov - pas. Za svu imovinu su se uspjeli 
dogovoriti dijeleći na dvije strane. Kako se nisu mogli dogovoriti kome 
će pripasti pas, sudac je bio na mukama kako će stvar riješiti. Na kraju 
je donio presudu: Neka oba bračna druga izađu pred sudnicu s psom, 
pa za kim pas pođe, njemu će pripasti. Gospodar je pošao na jednu 
stranu a njegova žena na drugu. Pas je potrčao za gospodaricom, ali 
kada je opazio da nema gazde, potrčao je k njemu. Razočarana dama ga 
je pozvala, a pas je pojurio za njom. Čuvši poziv gospodarev, opet je 
poletio k njemu. Kako se nije mogao nazrijeti svršetak toj ludosti, 
sudac je naredi mužu i ženi da se pomire - kako pseto ne bi “psihički 
trpjelo”. - U toj zemlji se u isti mah razvode deseci tisuća parova, i bez 
ikakove grižnje savjesti, prepuštaju gorkoj sudbini svoje sinove i kćeri, 
i ne pitajući se koliko njihova djeca psihički trpe, jer za njih nema - u 
toj zemlji - toliko udruženja za zaštitu djece, koliko ima za zaštitu 
životinja. 

DJEČJI APELI NA RODITELJE 

Koliko se sluša opredjeljenje djece u slučaju rastave njihovih roditelja, 
također postoje svjedočanstva. - “Oba roditelja su imućna i obrazovana. 
Rastaju se bez ikakova pravog razloga. Popustljivi su pa su uspješno 
podijelili imetak. Nekom vikendica, nekom automobil, i tako redom. 
No nikako se nisu mogli složiti kome će pripasti petogodišnji sinčić. 
Sudac pokušava na sve načine da problem riješi, ali nije uspio. Na 
kraju, kako se to običava, pita dječaka “Koga više voliš? Tatu ili mamu? 
On odgovara: “I tatu i mamu”. Pitanje je opet glasilo: “A s kim bi radije 
išao? S tatom ili s mamom? Mališan veli: “I s tatom i s mamom”. Ali, 
nastavlja sudac oni više neće živjeti zajedno! Kako je stajao između 
mame i tate, uhvatio je i jedno i drugo za ruku i kroz suze rekao: “zašto 
nećete više biti zajedno?” Povlačeći ih za ruke zaplakao je: “Mama 
tata, idemo kući!” Komu je pripalo dijete u članku nije rečeno, ali je 
zaključak slijedeći: “Plače daktilografkinja, svjedoci, dok sudac 
zbunjen briše naočale, njih dvoje - ostadoše 'mrtvi hladni’ - odoše 
svako na svoju stranu.” 

Drugi par na brakorazvodnoj parnici tvrdi da više nije moguć život radi 
trajnih svađa u kući. Mnoge optužbe padaju i oni uporno traže rastavu. 
Mali plače i moli: “Svađajte se svaki dan, ali se nemojte rastaviti, ja vas 
molim.” Ni ovaj dječji glas nije djelovao na oca i majku. Rastali su se i 
“otišli u novi život”. 


Gdje je riješenje za te goruće probleme, to više što se zna da broj 
rastava raste iz godine u godinu. “Ostaviti će muž oca i majku i prionuti 
će uz svoju ženu.” Pa opet "Što je Bog sastavio čovjek neka ne 
rastavlja!” A za svađe i raspre: “Žene pokoravajte se svojim muževima! 
Muževi, ljubite svoje žene i ne budite osorni prema njima.” “Djeco 
slušajte svoje roditelje u svemu, jer je to milo gospodinu.” “Očevi ne 
ogorčujte svoju djecu da ne klonu duhom!” 

Savjeti koji čuvaju bračnu zajednicu, sreću i bračnih drugova i njihove 
djece. 

SADRŽAJ: 

Muško i žensko stvori ih 

Ljubav muža i žene 

Staleške dužnosti 

Žene i bračna ljubav 

Što je najvažnije za bračnu sreću? 

Međusobna pomoć - plod međusobne ljubavi 

Bračni zlotvori 

Podnosite jedni druge 

Ženidbena vjernost i nerazriješivost 

Rastava braka 

Bračna nevjera - preljub razlog rastave 

Okrutnost u braku razlog rastave 

Glas za spas 

Da ljubav ne zahladi 

Alkoholizam uzrok bračnih rastava 

Brakovi maloljetnika - uzrok mnogih rastava 

Roditelji i rodbina krivci za raspad braka 

Rađajte se i plodite i napunite zemlju 

Tjelesni život u braku dar Božji 

Dobročinitelji zajednice 

Blaženstvo poroda 

Porođaj pomlađuje 

Oni koji ne vole djecu 

Nevina djeca najveće žrtve rastave 

Borba za alimentaciju - uzdržavanje djece 

Dječji apeli na roditelje 

; Iz osvrta na autorova izdanja 

»Zahvaljujem za Vaše pismo kojem ste priložili svoje dragocjene 
knjige«... 

Zagreb, 13.8.1 990. + Franjo kard. Kuharić, nadbiskup 

»Primio sam knjigu o obitelji. Uvjeren sam da će svećenicima dobro 
| doći iza propovijedi i za pouke jer je bogata podacima i primjerima...« 

Zagreb, 23. 10.1 991 . + Franjo kard. Kuharić, nadbiskup 

»Primio sam Vaše dvije knjige: »Razapeta domovina« i »Blaženi čista 
, srca«. Vaše su knjige vrijedne jer dotiču najvažnije probleme i donose 
svjedočanstva i statistike, što može dobro poslužiti u razmatranju 
takovih pitanja« 

Zagreb, 9. ožujka 1993. + Franjo kard. Kuharić, nadbiskup 

»Primo sam Vašu lijepu knjižicu o Svetoj Pričesti. Dobro je to 
naglašavati u vrijeme kada slabi vjera u Euharistijsko otajstvo...« 

Zagreb, 8.8.1 996. + Franjo kard. Kuharić, nadbiskup 

! »Primio sam Vaše knjige... Divim se Vašem radu i nastojanju. Posebno 
je krucijalna tema u knjizi »Raspeta domovina«... 

Sarajevo, 13.10.1 992. + Vinko Puljić, nadbiskup 

[ »Zahvaljujem Vam na poslanoj knjizi »Roditelji odgojitelji«. Nadam se 
| da će Vam biti zahvalni svi oni koji je budu čitali«... 

Split + Ante Jurić, nadbiskup 

»Zahvaljujem na poslanom letku »Nauka i predbračni život«. Svojim 
pisanjem pomažete braći svećenicima, jer su Vaše knjige utemeljene 
na zdravoj nauci vrsnih stručnjaka, na Božjoj Riječi koja ne prolazi, 
kao i na pastoralnim iskustvima kroz duge godine«. 

Đakovo, 2. III. 1995. + Ćiril Kos, biskup đakovački 

»Obradovali ste me svojom knjižicom »Čovjek protiv Boga« 

Hvar, 6. VII. 1 993. Slobodan Štambuk, biskup hvarski 

»Radujem se izlasku Vaše knjige »Kristova Crkva i Kristovi svećenici« i 
brošuri »Mudar izbor sretan brak«. Zahvaljujem na darovanim 
knjigama...« 

Zadar Marijan Oblak, nadbiskup 

»Primo sam Vaš list i novoizašlu knjigu, te počeo odmah čitati, a čita se 
kao roman. Mnogo materijala iz života. Nadam se da će biti mnogima 
na korist«... 

Opatija, 14. 12. 1991. O. Josip Badalić, D. I. 

»Najljepše zahvaljujem na knjizi »Posljednje stvari čovjeka-', na Tvojoj 
»pučkoj eshatologiji«. Vrlo si uspio, čita se na dušak...« 

Beč, 30. III. 1 994. O. Predrag Belić D. I. 

»Hvala na knjizi »Roditelji odgojitelji«. Čestitam«. 

Krk, Božić 1 990. Josip Bozanić, krčki biskup 

»Hvala na poslanoj knjižnici »Dođi Duše Presvati«. Od srca čestitam«... 
Sa svim poštovanjem P. Duda 

»Zahvaljujem na poslanim knjižnicama »Blaženi čista srca«. 
Razveselio nas je priručnik s tom tematikom koja je toliko nedostajala 
na stolu današnje ponude širokom krugu čitalaca... Lagani stil, 
bogatstvo informacija i zanimljivost iznošenja grade, knjigu će 
zasigurno približiti mnogima«... 

Đakovo, 17. IV. 1993. S. VeljkaZirdum, provincijalna poglavarica 

Sestara sv. Križa 

»Primio sam od Vas lijepe i korisne knjige. Puno hvala! Hvala za svaku 
riječ, uputu, napomenu«... 

Komiža Don ŠimeVrsalović, župnik 

»Prilažem Vam naznačenu svotu za Vaše dragocjene knjige...« 
Podvinje P.AlbertTilmann, župnik 

»Vaše mi se knjige posebno sviđaju, jer u sebi sadrže veliko duhovno 
blago...« 

Tolisa Fra Andrija Živković 

»Dobio sam na ogled Vašu lijepu knjižicu »Psovka - govor pakla«. 
Čestitam. Ljudi vole male i lijepe te praktične stvari«... 

Poreč. 28. 2. 1997. P. Pahović, župnik 

»Primio sam tvoju zadnju knjižicu. Čitajući prve stranice doživio sam 
Te kao govornika kome ne možeš poreći logičnost i zanimljivost... Ne 
sumnjam da će ova materija osvježiti nas starije, a biti otkriće za 
mlade...« 

Šibenik Msgr. Stavko Mikelin 


Ovo je kratki osvrt na brojne dopise, a na temelju 35 knjiga koje su 
dosada izašle u ukupnoj nakladi od 370.000 primjeraka. Neke su 
izašle u nekoliko izdanja. Sve knjige su rasprodane prema narudžbi 
svećenika iz nekoliko biskupija, 



